
I. — GENERALITĂȚI 


Vreau să vă vorbesc de legătura care există în momentul 
«de față, legătură care pentru Stat este o primejdie, care pentru civi- 
lisaţie este cea mai mare primejdie şi care se poate înlocui cu 
altă legătură, de un alt caracter, dintre ceia ce astăzi se numeşte 
muncă şi capital. Noi avem și un alt termen pentru muncă, 
termenul vechiu latin, de „lucru“, şi o să vorbesc de deosebirea 
dintre lucru și muncă, pentru ca să vedeţi în ce vreme a putut să 
se introducă acest cuvînt de muncă. „Muncă“ vine din ungurește, 
-dar relaţiile noastre cu Ungurii nu sînt decît dela o anumită dată 
înainte. Ungurii au întrat în Ardeal la începutul secolului al XII-lea, 
dar nu se poate admite că n'a existat ceia ce se numește astăzi 
„muncă“ la Romîni înainte de anul 1100. Veţi vedea de ce „lucrul“ 
se chiamă „muncă“ și, până azi, la țară, cînd întrebi pe cineva: 
„unde este cutare“, nu ţi se va spune: „este dus la muncă“, ci 
ți se va spune că „este dus la lucru“. Se zice „muncă“ la ceva 
încheiat în puterea unei învoieli, a unui contract, e un serviciu 
pe care-l faci cuiva, în schimbul unui avantagiu, un element de 
zeciuială. 

Avem de considerat deci raporturile dintre ceia ce se numește 
muncă — şi, în această privință, cuvântul se poate admite — și 
dintre ceia ce se numește capital. 

Capitalul este înțeles în chipul cel mai” greşit. Se crede că 
în noțiunea de capital se cuprind numai banii întrebuințați în 
industrie, în fabricaţie, ceia ce este cu totul fals. Şi munca aşa- 
numitului muncitor, prin faptul că este ceva îngrămădit, conservat 
şi întărit prin muncă, și aceasta este capital ; orice întrecere, orice 
storțare, din acest motiv, poate fi trecută supt rubrica aceasta de 
capital. 

Și priceperea tehnică a inginerului, şi aceia este un lucru 

acumulat, sporit, capabil de o desvoltare, de o cît mai mare des- 
voltare de energie, şi aceia este deci un capital; şi tot așa capital 
este și inteligența unui creator de usină. El a învățat atâta vreme 
şi a adunat lucrurile acestea: unele le are poate prin moștenire dela 
înaintaşi, pentru că este şi o transmisiune dela o generaţie la 
alta, lucruri care s'au adunat de atâția ani; aceasta alcă- 
tuieşte iar un element de capital. Prestigiul cuiva care este în 
fruntea unei instituții şi care face ca, atîta vreme cît este el în 
fruntea fabricei sau usinei sau atelierului; să i se împrumute, şi, 
dacă ar îi altul în loc, nu i s'ar împrumuta, e capital. Dar capital 
e situația morală pe care o cîștigă acela care conduce fabrica, 
usina sau atelierul și care iese dintr'o întreagă muncă a omului 
acestuia de mai multă vreme, dintr'o întreagă dovadă că este bun 
platnic, că nu înşeală pe nimeni; şi aceasta este capital. 

Vom avea de examinat noţiunea de muncă şi noțiunea de 
capital, nu supt raportul economiei politice. Căci este o primejdie 
a economiei politice, şi de aici avantagiul cercetării acestor lucruri de 
cineva care nu este economist politic sau de multe ori politi- 
cian economist, — casul cel mai răspîndit. 

Pe lîngă aceasta, o a treia noţiune pe care o vom cerceta, 
este noţiunea amestecului de Stat în ce privește raporturile dintre 
ceia ce se numește muncă şi ceia ce se numește capital. O să vedeţi 
acolo enorma greșeală pe care o face Statul democratic ameste- 
cîndu-se într'un domeniu în care nu se poate pricepe. Pentru că 
Statul nu este un factor neschimbat, ci, în organisaţiile acestea 
democratice din timpurile noastre şi chiar în organisaţia fascistă, 
unde şeful este astăzi și mîne nu este, şi astăzi este sănătos, iar 
mîne poate să nu fie, Statul este variabil, şi nu poți conduce 
lucrurile organice, cum sînt orice întreprinderi de felul acesta, 
orice întreprinderi producătoare, cu ceva care este o formă, nu un 
organism, ci o formă, supt care se cuprinde o autoritate care se 
poate desface, o formă care poate avea și o tradiţie, dar cu toate 
acestea nu este un lucru organic. Astfel nu poți să conduci ceva 
care se desvoltă pe liniile sale, pe liniile sale necesare, cum este 
o fabricaţie, prin ceva care este supus unor necontenite schimbări, 
sau din causa capriciilor electorale din democraţie, sau a fatalităților 
inerente în ce priveşte ființa omenească. 

Raporturile dintre muncă şi capital, acestea le vom cerceta. 

Şi în ziarul „La parole bulgare“, într'unul din ultimele numere, 
este vorba de chestiunea aceasta a muncii, Se spune aşa: Munca 

—şi se referă chiar la Romîni—munca înseamnă o sforțare neplăcută, 
înseamnă chin, înseamnă osândă. Prin urmare, de cîte ori este 
vorba de muncă, sensul acesta de suferință, de lucru impus, de 
care ai vrea să scapi, sensul acesta se strecoară dela sine. Și 
aceasta dovedeşte cît este de necesar un curs ca acela pe care-l 
începem astăzi. Dar se crede că, de oare ce totdeauna orice 
muncă omenească ar fi un lucru neplăcut, o osîndă blăstămată, 


se cuvine un imn pentru maşină —: bine că a venit mașina, care 
scuteşte pe om de muncă! De fapt, ea scutește în două feluri — și 
iarăşi sînt lucruri asupra cărora vom reveni — : maşina scuteşte 


pe om de de orice activitate individuală a lui, de orice aport 
personal, de orice mulțămire pe care o are, pentru acel aport. 

Am văzut eu în America pe cutare tînăr Ceh, voinic, frumos, 
avînd fără îndoială aptitudini în alte domenii, cum sta înaintea unei 
maşini, unde, de dimineaţa și pînă seara, el avea un sigur rost: 
cînd venia o bucată de lemn căreia trebuie să i se muște un colț 
de către maşină, el făcea aceiaşi mişcare pînă seara. Sau cutare fată 
a unui preot romîn din America, bacalaureată, era întrebuințată 
în fabrica de sîrmă, și sarcina ei era să facă o anume mişcare 
cu mîna de dimineaţă pînă seara, pe care maşina nu ar putea-o 
face cu acelaşi folos. 

Atunci eu nu văd care este marea recunoștință pe care o 
datorăm maşinii, care imbecilisează o parte aşa de mare din omenire. 
Reuşesc, în ce priveşte întrebuințarea maşinii, în America, oamenii 
deprinși a lucra mai puțin, și cari sînt negrii. Cutare negru mi-a 
fost recomandat că este un om de mare ispravă pentru că, de 
.douăzeci-treizeci de ani, făcea lucrul acesta : paturile de metal tre- 
buie colorate, și patul venia pe cale mecanică pînă la negru, iar 
negrul făcea o mişcare, şi atunci se cufunda speteaza patului în 
materia colorantă, apoi făcea altă mișcare, și patul se ridica spre 
a se duce la un artist, care picta o floare, dar căruia i se presinta 
speteaza numai în cuprinsul acestei flori şi el încondeia mereu 
aceiași floare. Mulţămesc de serviciile pe care le aduce mașina! 

Şi, pe de altă parte, maşina înlătură pe omul care muncește. 
De exemplu, la noi, când se pun fundamentele unei clădiri, trebuie 
să sape o mulțime de oameni, cari vin cu carăle şi animalele lor. 
În America, atunci când se pun fundaţiile unei mari zidiri, ale unui 
palat, unui „sky-scraper“ de patruzeci, cincizeci, șaizeci de rân- 
duri, care se termină în cîteva săptămîni, vine o maşină care sapă 

-ân adînc, luînd o cantitate enormă de pămînt pe care 'o aruncă 

afară de dimineaţa pînă seara și astfel pregătește imediat temeliile. 
Dar ce fac acei cari, dacă nu ar exista maşina aceasta, ar cîştiga 
cu mînile şi animalele lor? Ce fac ? Mor de foame, pentru că alt- 
ceva nu mai este. Dacă maşina ar înainta aşa de mult încît să: 
scutească nouăzeci şi nouă din munca omenească, ce ar face: 
omul? Se zice: omul s'ar aşeza supt un copac ca să audă un 
cîntec. 

Apoi omul se desvoltă ca om numai prin creațiune, în orice: 
ordin ar face-o; altfel se îndobitoceşte. Acum în urmă, am 
cetit un articol interesant despre iepurii de casă. lepurii aceștia 
sînt făcuți din iepuri sălbateci ; nu din iepurii cari se vînează acum 
pe cîmp, dar dintr'o altă categorie. În-acest articol se spune că 
s'au făcut cercetări cu privirela, să zicem iepurii de casă sălbateci,—- 
aceia din cari s'au desvoltat iepurii de casă și cari se mai gă- 
sesc încă supt forma aceasta sălbatecă. Sau găsit întîiu în Spania, 
și autorul spune chiar că numele de „Hispania“ e în legătură cu 
iepurii de casă, — ceia ce ar fi în contrazicere absolută cu ceia ce 
este în momentul de față în Spania, unde numai iepurii de casă: 
nu dau exemplu pentru tot felul de -sechestrări, de asasinate, de 
arderi de biserici, de bombe pe care le întiîlnești la fiecare pas: 
acolo ar fi turbat iepurii de casă! 

Articolul spune că s'au făcut cercetări în ce privește schim- 
bările pe care le sufere iepurele de cînd a devenit „de casă“, şi 
ştiţi care sînt schimbările ? Desvoltarea creierului iepurelui pe care 
îl creştem noi în garene sau în cutiuțe, cum o fac Francesii şi cum 
o fac şi eu şi a celui sălbatec este cu totul deosebită ; adecă iepurele: 
sălbatec are un creier cu mult mai greu decît iepurele acesta care 
nu face nimic, căruia îi dai mîncare de-a gata ; și între ochiul 
obosit, tern, al iepurelui de casă, care nu are de observat nimic, 
care nu are de pîndit nimic, care nu stă necontenit de strajă în 
aşteptare, şi între ochiul strălucitor, sigur al iepurelui din care el 
e derivat este o mare deosebire. Acei oameni, fericiți de maşini, 
cari sar culca supt un copac ca să audă cîntecul, ar suferi, și în 
ce priveşte siguranţa privirii, acelaşi lucru pe care îl sufere iepurele: 
de casă cînd trece în condiţiile mai fericite în care îl ținem noi. 

Afară de aceasta, am spus că vom întrebuința altă metodă. 
De cîte ori vedeţi că nu së ajunge la un resultat bun, să știți că 
defectul poate fi al aceluia care cercetează, care gîndeşte, dar 
une ori să vă puneţi întrebarea : nu cumva greșeala vine din causa. 
metodei ? Şi, anume, pare paradoxal, dar trebuie să vă spun că 


7 


nimic nu este mai bine, în orice domeniu de știință, decît să 
se amestece din timp în timp cineva care nu este specialist. Pentru 
că specialitatea are acest defect: tinde către formalism şi se 
îndestulează cineva cu forma, așa că nu mai vede împrejur. Şi, pe 
urmă, formele nasc forme ; ele merg unele din altele şi, pe cînd, 
odată ce ai cîştigat o formă și ai pus-o de-o parte, elementele din 
care ai tras forma își continuă viața, formele merg unele din altele 
şi ajung să se falsifice. S'a făcut de multă vreme comparaţia cu 
monetele ; vrei să pui monetele una peste alta şi, dacă s'a întîm- 
plat de ai greşit puţintel la una — și la aceasta se pot adăugi 
şi alte greşeli —, în loc să ai gata la urmă coloana pentru fișic, 
vezi cum totul se prăbușește. Aceasta se întîmplă dese ori și în 
materie de ştiinţă. Formalismul ieşit dintro metodă impecabilă 
omoară de multe ori ştiinţa, afară de faptul că îngustează 
cercul de vedere. De aicea iese de multe ori lucrurile cele mai cu- 
rioase, şi cineva se expune la ridicol. Dar, apoi, fără voie, în orice 
domeniu de știință trebuie să atingi ceva ce este alături, şi ce se 
întîmplă dacă nu ştii nimic în domeniul de alături ? 

Dar ce se întîmplă cînd întrebuinţezi altă metodă ? Priveşti 
acelaşi lucru din alt punct de vedere. Ochiul d-tale este. deprins 
să vadă altfel decît al celuilalt şi descoperi astfel, pentru că d-ta 
eşti nou, eşti proaspăt, eşti „nevinovat“, lucruri pe care cineva 
deprins cu lucrurile acestea, aşa de deosebite în ceia ce priveşte 
vederea lor, nu le observă. 

Economiştii politici au ajuns să judece numai pe categorii. 
Este un fel de scolastică a economiei politice. Specialiştii n'au no- 
țiuni istorice în cea mai mare parte a casurilor; şi ei capătă, pe 
lîngă aceasta, din metafisica economiei politice un fel de obiş- 
nuință periculoasă. Adecă ei cred apodictic, absolut, fără nicio 
privire aruncată aiurea, interzicîndu-şi dreptul de a zice : „mi se 
pare că văd altfel anumite adevăruri“. 

Iată, în această privință, un cas. Am fost cîndva într'o comisie 
de examinare pentru o catedră a cuiva care joacă un rol însemnat 
în politica şi în finanțele noastre. La un colocviu, l-am întrebat 
care este originea breslelor la noi. Candidatul mi-a făcut o întreagă 
teorie despre cum s'au format breslele din anumite grupări în 
umbra episcopilor de odinioară. l-am spus: „foarte curios, eu 
n'am întîlnit niciodată pe vlădica în umbra căruia, la noi, să 
răsară breslele“, 

Mi-a răspuns că este un fenomen cunoscut pretutindeni și 

care a fost perfect studiat în Germania. Prin urmare, dacă a studiat 
cineva un fenomen omenesc în Germania şi de acolo a ieşit o 
formulă, aceasta se aplică pretutindeni aiurea, chiar dacă nu s'au 
făcut cercetări, sau dacă au dat alte resultate aiurea. Jumătate de 
ceas mi-a fost imposibil să conving pe candidat că se poate şi 
altfel şi că ar fi necesar să cerceteze cineva şi lucrurile de la noi. 
„Nu se poate: s'a ajuns la resultate definitive; formula este verificată“. 

Mi-am spus deci: cercetînd istoric categoriile muncii, capi- 
talului, intervenției de Stat, nu ajungem oare la alt resultat? 
Eu cred că se poate ajunge la alt resultat. Şi veţi vedea dv. cum, 
ajungîndu-se la alt resultat, se poate găsi şi o cheie pentru resol- 
virea conflictelor actuale pe care economia politică, de la List 
încoace, n'a. găsit-o. Pentru că vedeţi ce se întîmplă cu cheia: 
cheia este făcută că să se deschidă uşa, dar, cînd eştispecialist în 
materie de cheie, capeţi o plăcere deosebită la învîrtitul cheii în 
broască; zici: „ce păcat că s'a deschis uşa de la cea d'intâiu 
intervenţie a cheii !“. Când broasca este stricată, dar cheia o învîrți 
de dimineață pînă seară, găsești o foarte mare distracție în chiar 
jocul de-a cheia. Totuşi cheia nu este inventată pentru jocul de-a 
cheia, ci este pentru a deschide uşa ; iar economia politică este 
creată pentru a da o soluție problemei sociale şi economice de 
acum. Se întîmplă foarte adese ori și altceva: cheia umblă în 
broască, — va să zică forţa activă este cheia, iar forța pasivă, sau a 
cării activitate este provocată de cheie, vine în rîndul al doilea. 
Dar să zicem că este cineva specialist în broască şi ar avea pre- 
tenţia de a face ca broasca să pună în mişcare cheia pentru a 
deschide ușa. Foarte dese ori se face greşeala aceasta: oameni 
luminați pun cheia şi aşteaptă să vadă ce face broasca. 

Acestea fiind spuse, adaug că noi avem cea mai mare însușire 
a unui popor, care este una de măsură, de chibzuire, de înţelep- 
ciune, de dușmănie instinctivă față de orice formulă și de orice 
formă pentru formă. Din causa aceasta n'am fost prinşi în nici- 
una din revoluțiile care au înduşmănit atitea societăți umane. Am 
asistat la lași, pe vremea războiului, adeveriri acestei calităţi hotă- 
rîtoare a poporului nostru, înzile grele, cînd armata rusească avea 
treizeci, patruzeci de mii de oameni la Socola și armata aceasta 
era bolșevisată, iar noi aveam, ca forță militară, numai regimentul 
colonelului Rasoviceanu, care umbla pe toate străzile sunînd din 
trîmbiță ca să dea impresia că sînt mai multe regimente. Natural, 
se făcea propagandă bolşevică; răsăria cîte un Rus cu părul lung 

supt şapcă, avînd la butonieră un trandafir de panglici, care se 
aşeza pe cîte o piatră şi ținea un mare discurs. Se adunau oameni 
de ai noştri, ascultau pe propagandistul care ştia şi ceva romă- 
neşte şi, după aceia, făceau două gesturi salvatoare: scuturau din 
cap şi se scărpinau la ceafă, iar, după aceia, se duceau la ocupațiile 
lor obişnuite. N'au prins pe nimeni cu toate sforțările. Aiurea oamenii 
se lasă, nu pentru că sînt mai culţi, în sensul falsei culturi, dar 
pentru Că sînt accesibili la formă. 

“Pentru aceasta avem în Europa în momentul de faţă, în rela- 
țiile dintre aceşti trei factori: capital, muncă şi Stat, raporturi, 
deosebite de la o ţară la alta, dar false şi cu totul stricătoare. 

Să pornim dela Apus la Răsărit, ca să ajungem la Rusia care 
este lîngă noi şi de la care ne-am ferit pînă acum să luăm învă- 
țături care nu se potrivesc cu noi și nu pot duce la niciun bine. 

Uitaţi-vă ce este în Anglia — o să vă spun ce este și în 
America, unde se formează o lume nouă. 

În oraşele englese, sînt fabrici care lucrează, și altele care nu 
lucrează. Lucrători fără ocupaţie, familii care mor de foame, oameni 
cari se îmbată și se ameţesc; sînt cartiere din Londra în care 
poliția spune că, dacă te duci, nu-și ia nici o răspundere. Acolo 
lucrătorii trăiesc ca în nişte coteţe de iepuri de casă, iar din cînd 
în cînd vine represintantul proprietarului şi spune: „găsesc că 
odaia d-tale este prea mare“, și atunci rămîne omul cu jumătate 
de odaie şi cu aceiaşi chirie. Acolo Statul nu prea intervine; este 
un vechiu obiceiu engles acesta : că Statul — și aceasta este bine —, 
că Statul trebuie să se țină în anumite domenii. 

Capitalul este, și acolo, anonim. Mai mulţi oameni colabo- 
rează ca să adune o sumă, şi suma se pune într'o anumită în- 
treprindere. Lucrătorul şi capitalistul nu se întîlnesc nicăiri. Se 
întîlniau odinioară la biserică, atunci cînd Biserica anglicană avea 
alt sens, pentru că acei carj veniau în biserică o făceau cu un 
scop mai înalt, nu numai cu scopul de verificație a presenţei, ceia 
çe este mult mai rău decît lipsa de sentimentul religios. 

În Anglia se pot produce mișcări, cum a fost una acum 
cîteva luni, în care era vorba să se adune o imensă armată de 
oameni fără ocupaţie şi să se ducă la Londra, şi, dacă nu ar fi 
fost adînca educaţie a poporului engles, s'ar fi produs 'o neno- 
rocire. Veţi putea întreba, după aceasta: e fericită muncitorimea 
în Anglia? Să ferească Dumnezeu ! Ură cîtă voiţi, invidie, incapa- 
citate de a lucra împreună, nicio atingere sufletească între două 


10 
tradiţii, și aceasta fără religie, căci ea însăși degenerează în 
formalism. 

În Franţa ce se întîmplă ? acolo, de la o bucată de vreme 
este o imensă durere. Lucrătorul este crescut şi impotriva capitalului 
și împotriva Statului, şi, pe de altă parte, şcoala primară este în 
mîna revoluţionarilor : învățătorii sînt dintre revoluționari, iar Statul 
consideră biserica doar ca proprietatea comunală asupra căreia este 
usufructul impus de credincioși, cu cari a încheiat un contract, dar 
afară de aceasta mare nicio legătură cu dînsa. Mai este şi o 
școală comunistă pe alături. În anul acesta, cînd s'a făcut marea 
demonstraţie înaintea de venirea la putere a d-lui Leon Blum, se 
găsiau în primele rînduri copii de școală purtînd boneta roşie de 
la 1793 şi cîntînd imnuri revoluţionare. Demonstraţiile unora cu 
cocarda roşie şi ale celorlalți cu tricolorul şi cu devise fasciste şi 
regaliste, aceasta este la ordinea zilei în fiecare moment. În ce 
priveşte pe naționaliști poate că nu este bine, ca un partid să 
întrebuințeze lucruri care sînt în legătură cu națiunea şi cu Statul, 
pentru că atunci provoacă pe ceilalți să fie împotriva unor sim- 
boluri care însă nu sînt numai ale partidului, ci ale Statului însuşi 
şi astfel, în loc de a servi patria, o deservesc. 

În Franţa, lucrătorii de la cutare fabrică de -ciocolată au con- 
fiscat tot materialul care trebuia să fie pus în căldări și au fabricat 
ciocolată, pe care au vândut-o pe sama lor; au fabricat ciocolată 
cu un material care nu era al lor. Se pune întrebarea : dacă se mîntuie 
materialul, se mai găsește un prost care să li dea altul ? Evident 
că nu, și atunci, afară dacă li se vor preface degetele în ciocolată, 
ca să le mănînce, riscă să moară de foame. În unele industrii două 
săptămîni nu s'a fabricat nimic, din care causă produsele francese 
riscau să fie înlocuite de produsele venite de aiurea, de la Germani, 
de la Cehoslovaci, de la laponesi, a căror fabricaţie e mai ieftină. 
Sînt şi acum, în Iulie 1936, anumite lucruri care nu-se pot 
căpăta la Paris. În această luptă ura devine cumplită. Dacă unii 
merg la biserică, ceilalți inovează un fel de caricatură a bisericii, 
unde semnele sovietice înlocuiesc crucea. A merge pe stradă cu 
tricolorul sau decorația Legiunii de Onoare poate expune la o 
întîmpinare duşmănoasă a cuiva care nu admite de loc aceste semne 
ale societății burghese. D. Léon Blum a făgăduit anumite legi în 
cîteva săptămîni :-vom vedea resultatul; deocamdată capitaliştii 
trimet banii lor în străinătate. Ne întrebăm ce curaj va avea ca- 
pitalistul să mai puie la bătaie banii lui sau ai societății pe care 

o represintă; pentru că i se poate întîmpla ceia ce sa întîmplat 
capitaliştilor de ieri. 

Veţi zice: dar în Germania și Italia, unde este fascismul ? 
în Germania, dacă mîne nu ar îi la locul său Hitler, s'ar vedea 
ce ar rămînea din formula lui. Pentru că aici nu avem a face 
cu altceva decît cu zeificarea unui om, cu un fenomen de fetişism. 
Nu ni închipuim pe d. Göring, a doua zi după ce ar închide 
ochii preşedintele, șeful poporului german, înlocuindu-l; nu sînt 
aceleaşi însușiri şi mai ales nu e extraordinarul noroc. de un mo- 
ment care nu se poate întoarce. Este o vrajă acolo, şi, în ce pri- 
veşte vraja, nu știu dacă aţi cetit © nuvelă fantastică a lui Edgar 
Poe. El înfăţişază pe cineva foarte bolnav care stă să moară și 
vine cineva de-l vrăjeşte: face anumite „pase“, cum se obișnuiesc 
în psichologia patologică, şi omul rămîne împietrit în situația în 
care se găsește, atîta vreme cît influența acestor „pase“ -se exer- 
cită asupra lui. Prin urmare, de și stătea să moară, mai trăiește 
nu ştiu cît, cîteva luni, pînă vine un moment cînd vraja “aceasta 
se desface şi atunci totul se face praf. Reţineţi acest exemplu 
pentru societățile care au potolit în aparență conflictul social prin 
vrăjitori. 

În Italia este sistemul corporațiilor: vrei, nu vrei, întri în 
corporație. Suveranitatea Statului este absolută; el nu recunoaște... 
indivizii ca atare. Pentru un moment, merge, dar trebuie să treacă 
un număr de ani ca să se vadă dacă această metodă, care este 
bună pentru a reținea pe oameni, este bună pentru a-i îndemna 
continuu la lucru, dacă pot ieși marile descoperiri şi marile in- 
venţii în sistemul acesta de compartimentare. Iarăşi iepurii de casă 
ținuți în cutiuțe şi iepurii de casă cari sînt liberi şi cari se poate 
întîmpla să atace pe alt iepure și să-l omoare; dar ce splendid 
exemplar este învingătorul! Acolo, în Italia, este constrîngere, cu 
intenţiile cele mai bune şi cu resultate de pace momentană. 

Mergem mai departe: în Rusia — alte țări mau originali- 
tate — cineva spunea acum în urmă că este o desvoltare econo- 
mică admirabilă, care merge de la hotarele Chinei pînă la Nistru 
şi care va stăpini lumea întreagă. Acolo, nimeni nu face dela el: 
tot ce face cineva vine de la Stat, iar Statul este represintat de 
oameni cari pot fi inteligenți sau mai puţin inteligenţi, cari pot 
fi onești sau mai puțin oneşti: Statul acesta a impus anumite 
forme, iar desvoltarea liberă a spiritului omenesc, singurul creator, 
nu este îngăduită. Vechea Rusie a avut atîția mari descoperitori; 

de cînd cu Sovietele, mam văzut pe niciunul. Studiile trebuie să 
treacă la Stat, care să le breveteze. Ştiţi că şi producţia agricolă 
este tot aşa reglementată de Stat. Statul dă formule pentru orice, 
ba dă și o formulă religioasă în locul creștinismului; ar fi în 
stare se dea și formula sentimentală: de exemplu guvernul sovietic 
ar putea lua o măsură, nimeni nu poate face o declaraţie de 
dragoste decît în forma dată de Comitetul Central de la Moscova, 
iar cine o face altfel, este rebel, şi prin urmare în viața lui în- 
treagă nu va avea voie să se căsătorească. 

În formațiunile acestea care este resultatul ? Eu în fabricile 
sovietice n'am fost, dar am cetit foarte multe cărți asupra Sovie- 
telor. Se pare că oamenii „își fac ceasurile“, — forma. Cînd cineva 
lucrează pe sama sa, e altceva, iar, cînd știe că este şi Statul, înde- 
plinește anumite forme, ştiind că va veni imediat cutare resultat. 
Nu mai este luptă în ființa omenescă; ceia ce se numeşte la noi 
„a trage chiulul““ se pare că a ajuns un sistem care se aplică de 
la un capăt al Uniunii Sovietice pînă la celalt. Din cînd în cînd 
se împușcă vre unul dintre inginerii socotiți ca sabotanţi; dar 
aceștia nu sînt sabotanţi, ci îndeplinesc forma, în conştiinţa că 
tainul nu poate lipsi. Stă acolo, îl vede cineva că e locul lui: se 
duce cu strachina, merge să-și primească bucata de hrană; are 
o odaie asigurată, de multe ori în palatul unui proprietar izgonit. 
Dar să ferească Dumnezeu de ceia ce este în fund, şi se poate 
vedea într'un moment. Am privit, de la Hotin, satul sovietic de partea 
cealaltă : satul moldovenesc de la 1812 fără nicio schimbare, fără 
nicio îmbunătăţire. 

V'am spus că esteo singură excepție,a Statelor-Unite. Acolo, 
un om este proprietarul unei usine, nu un grup de oameni anonimi 
cari s'au legat întîmplător şi cari-și fac socoteala: atiția bani de 
la o mină de cărbuni, atîția de la o fabrică de mobile, atîția de la 
o companie de navigație ş. a. m. d., săltărașe în economia parti- 
culară. În America, pretutindeni este un om care s'a ridicat de jos 
prin muncă, care a avut o ideie, care şi-a căpătat și colaboratori 
şi capital prin dovada valorii sale. Gîndiţi-vă la Ford, în ce pri- 
vește industria automobilelor; gîndiți-vă la acela care de foarte 
multă vreme este regele oţelului. Am asistat în America la cele 
Pintiiu lucrări ale unei imense clădiri de utilitate publică pe care 
.0 făcea el. Creatorul face fabrica, apoi de jur împrejur se des- 
voltă un oraș, pe care l-a creat el; omul vine, are ideia; din ideie 
vine fabrica, din fabrică oraşul, din oraș o linie ferată, o exploa- 

tare de pădure, de mine, pe linia de producție a regiunii, și toate 
acestea din aportul unui om care la început era aproape muritor 
de foame. | 

Am văzut un Evreu de la noi, care a întemeiat o fabrică de 
mobile la New-York, mobile pentru copii, care pot folosi la orice; 
dacă vrei, mobila e pat, dacă vrei e scaun ș. a. m. d. Muria de 
- foame cînd l-a văzut cineva desemniînd şi l-a luat, l-a pus să 
desemneze, pînă cea avut ideia fabricii de mobile pentru orice ; şi 
acum elare pădurea lui, are linia lui ferată, de unde vin lemnele 
în fabrică, pentru ca, după trecere de două ceasuri, la capătul ce- 
lalt să se înfășoare în hîrtie obiectele noi, care se trimet clienților 
obișnuiți sau depositarilor din provincie. 

Vedeţi, în America grevele sînt rare. Intervenţii de Stat s'au 
încercat fără mare succes. Atunci de ce acolo este o relativă bună 
înțelegere? De ce acolo nu mai găsiţi privirile de ură, de și munca 
este foarte grea, în furnalele care ard ziua şi noaptea? În Franța 
lucrătorii au ocupat fabricile şi au lăsat să se stingă furnalele și, 
pentru a se aprinde din nou, trebuiesc luni întregi de zile. La 
Lyon au lăsat să înceteze anumite „métiers“, în care se fabrică 
mătasă, iar acestea, dacă s'au oprit odată, trebuie să le faci din 
nou: nu se pot repara. Un lucrător american nu ar fi făcut nici- 
odată un asemenea lucru. Pentru că el vede pe unul ca dînsul 
care a ajuns; şi acela este un comandant de armată, nu un so- 
cotitor de cupoane. Astfel un element moral se adaugă. De aici 
calitatea cea mare a Americei-de-Nord, care poate ținea oameni 
pe cari nu-i leagă comunitatea de rasă, nu-i leagă comunitatea: 
de religie,—sînt atitea religii în America de Nord! Nu este acolo 
niciun fel de amintire locală; unii dintre ei au venit cum au putut 
şi în ce împrejurări au putut, şi oamenii aceştia, cari mau nicio 
altă legătură decît avântul, care are voie să ajungă pînă cit de 
sus, se înțeleg şi colaborează şi prosperează. lar lipsa de avînt 
coboară pe cineva de sus pînă în condiţiile cele mai nenorocite 
ale unuia care moare la colțul străzii, pentru că în America nu 
există caritate publică; cît poți, ești prețuit, şi ești prețuit după cît 
eşti dovedit că poţi. Dar veţi întreba: aceia cari nu mai pot? 
Aceia au fost cu prevedere : sînt într’o societate, care îi garantează 
pentru vremea cînd nu maipot, și pînă la o îngropare creștinească, 
la capăt. . 

Dar noi nu vom pleca de la exemplul american, unde este 
şi mult materialism și mult risc fatal. Negustorul de mobile nu 

poate ști cît o să vîndă și se poate întîmpla să găsească altul un 
sistem încă mai dibaciu, şi atunci l-a curăţit cu desăvirşire, iar, dacă 
ar fi întemeiat şi un oraș, se duce și orașul, care rămîne nelocuit; 
cine să-și mai piardă vremea să dărime casele? Nici în Apus 
acuma numai găseşti pe cineva care să dărime o casă decit cu 
condiția să-i dai lui materialul: aşa am distrus pentru a construi 
şcoala de la Fontenay-aux-Roses. În America nu se repară auto-. 
mobilele ; odată ce s'a stricat unul, — îl lasă acolo; a lua altul, e 
mult mai ieften, În genere, cu fabricaţia industrială de astăzi, este 
mai uşor să cumperi o păreche de ghete noi decit să repari pe cele 
vechi ; cîrpaciul ajunge a fi o raritate, şi ceva foarte pretenţios. 

lată ce este în lume azi. Deci, pentru a ajunge la metoda 
noastră, trebuie să pornim din formele cele mai adinci ale pro- 
ducţiei și să străbatem desvoltarea istorică de la un capăt la altul. 


IL — ORIGINEA CONCEPTULUI DE MUNCĂ 


Încep prin a face cîteva observaţii cu privire la numele care . 
se întrebuințează la cîteva popoare, la popoarele a căror limbă o 
cunosc, pentru noțiunea aceasta de muncă. Să vedem ce psihologie - 
omenească, ce gîndire omenească, ce îndemn către săvîrşire, către 
îndeplinire, pleacă de la aceste cuvinte. 

Pornim de la Grecia cea veche. Grecii cei vechi şi cei din 
timpurile noastre au mai mulți termini pentru muncă, şi aceştia 
sînt, fără îndoială, interesanţi. 

Întîiu este : ergon —, de unde vine energie, energetic, termin 
foarte întrebuințat astăzi, cînd activităţii fisice i se dă un rol cu 
desăvirşire covîrşitor, înlăturînd tot ceia ce corespunde în ordinea 
morală şi dă oarecare sfințenie oricării manifestări de energie. 
Ergon represintă în acelaşi timp şi „lucru“. Ergon este fapta omului 
care creiază ceva şi lucrul care resultă din fapta omului. Ceva analog 
cu ceia ce se întîlneşte la noi în ce priveşte cuvîntul de „lucru“, 
care înseamnă iarăși ceia ce face omul și, pe de altă parte, e 
„lucrul“ întrebuințat în sens general, afară de noțiunea - înfăp- 
tuirii de către om. 

Dar alături de ergon mai există și un alt termin în grecește. 
Este: pragma, de unde pragmatic (în greceasca de azi pramatia). 
Pragma represintă în cea mai mare parte creare, fără contusie 
cu lucrul însuşi ; în sensul al doilea, înseamnă ceia ce a făcut 
omul: pratto-prasso. 

Observaţi şi în casul lui ergon şi în casul lui pragma, și veți 
vedea foarte uşor că aceia ce atrage și reține atenţia, aceia ce dă 
o valoare morală este acel ceva care a resultat dintro activitate 
omenească, nu silită, nu impusă, ci dintr 'o activitate omenească făcută 
pentru plăcerea pe care o are omul de a face şi de a crea. Pragma, 
“ca şi-ergon, este lucrul ce resultă din creaţie, cu tot ceia ce creația 

are ca îmbărbătare și sfințenie, şi ajungem astfel la ideia că- 
activitățile umane sînt la început de caracter religios. 

Cum sînt şi acum asociaţii libere, — nu vreau să le spun pe- 
nume pentru că sînt în legătură cu anumite planuri politice, pe 
care nu le aprob, — grupe de oameni cari, fără a fi siliţi, supt 
influența unui sentiment religios, a unui sentiment mistic, se con- 
sacră cu o bucurie extraordinară unui lucru. Înainte de acestea, 
am văzut eu însumi, în Ardealul care nu era liber, cum se făceau 
anumite construcții de biserică prin contribuția de bună voie a 
oamenilor. Erau, va să zică, oameni cari, neavînd biserică, se 
adunau cîntînd şi şi-o făceau. 

Acesta este viitorul către care prin lecţiile acestea aș vrea să 
îndrept toată activitatea umană. 

Alături de „ergon“ şi de „pragma“ se întîlnesc, în greceasca 
de acum, — nu pot să-mi dau sama cît de veche este originea 
acestui sens —, încă două expresii, care sînt foarte interesante şi 
care arată tocmai cum se coboară apoi omenirea de la ideia lucrului 
pe care îl face pentru că a vrut să-l facă, pentru că i-a făcut 
plăcere, pentru că n'ar putea trăi fără a-l face. Şi aceasta co- 
respunde şi ritmului general al lumii, pentru că lumea însăşi lu- 
crează: tot ce cuprinde un element de viaţă lucrează, printr'un 

“fel de armonie prestabilită: lucrează rădăcina în pămînt, lucrează 
copacul care s'a ridicat, lucrează floarea care produce rodul, lu- 
crează rodul căzind și intrînd în pămînt ca să facă din nou planta. 

În afară de aceasta, am spus că sînt alţi doi termeni, pe cari îi 
vedem mai mult în greceasca de acum deciîtîn cea de odinioară, și ei 
cuprind ideia de silă, întocmai ca şi munca de la noi. Aceşti termeni 
sînt kopos, care înseamnă întradevăr un lucru făcut cu suferință, 
un lucru pe care a trebuit să-l faci, dar mai pus într'însul nicio plă- 
cere şi într'însul nu se cuprinde nicio bucurie că l-ai făcut, cum 
niciun folos n'o să iasă pentru cel ce l-a făcut. Kopos este între- 
buinţat mai ales în anumite legături ; de aici verbul kopiazein. Dar 
mai este şi un alt termin, care se păstrează şi în romăneşte, numai 
că s'a petrecut o schimbare de accent, din causa, obiceiului pe 
care îl avem de a accentua pe silaba din urmă. Acest cuvint este 
ponos, de unde „,ponosul“ nostru. „Ponos* este un lucru care ţi-a 
venit deodată şi pe care nu l-ai voit, de care te-ai fi scutit foarte 
bucuros. Rădăcina de la „ponos* este aceiași ca și în cuvîntul 
latin poena, care înseamnă pedeapsă. Prin urmare, iată o noțiune 
pejorativă, un element de scădere în ceia ce priveşte valoarea 
morală a lucrului care se îndeplinește. 

. La Greci, şi de acolo s'a răspîndit pretutindeni, este şi noțiunea 
„tehnicei“, prin urmare a „îndemănării“ pe care o introduci 
în ceia ce priveşte opera de creaţie. Ea corespunde slavului, 
rusescului iscustvo, de unde: „iscusirea“ noastră. Cînd îi zici la 
noi cuiva că „s'a iscusit“, aceasta înseamnă căa căutat o demon- 
strație de originalitate. Şi tehnica aceasta de unde vine? De la 
teko, care înseamnă a face, a crea. Teknon este copilul, cel „făcute. 
De aici şi schimbarea semasiologică. 

Maşina merge cum a fost pregătită: omul nu poate introduce 
voinţa lui, ceia ce este o nenorocire; dar este o fericire că avem 
în arta populară pînă acum putinţa de creaţie a lucrurilor frumoase. 
De exemplu, dacă ai presinta unei femei de la țară care n'a părăsit 
încă obiceiul lucrului acasă, care îşi îmbracă bărbatul și pe dînsa, 
dacă i-ai presinta un model urit, fără voie ea îl preface într'unul 
frumos, precum, cînd ai aduce unei nobile doamne de la oraș, al 
cării gust a fost falsificat, un model frumos, ea va face un lucru 
de duzină, fără originalitate: îl va face urit fără să-și dea samă 
că-l face urit. 

Şi, pentru că am ajuns la acest domeniu al artei populare, 
arta populară are o mare valoare de frumuseţă, ea are o mare 
valoare națională, o mare valoare istorică, căci atîtea lucruri vechi, 
de veacuri, şi une ori de milenii, trăiesc în arta. populară. Da: 
arta populară, prin nevoia absolută de frumuseță, prin migala pe 
care o cheltuieşte pentru a crea, migală pe care o veţi vedea în 
sensul cuvîntului industrie, prin aceasta mai este o admirabilă 
educatoare. De aceia sistemul introdus de mine în învățămînt şi 
care se face acum cu mai puţin suflet decît pe vremea mea. A 
introduce lucrul manual şi pentru băieți şi pentru fete în oarele 
de după amiază am făcut-o din două motive. Dintr'un motiv social: 
pentru că, acum cînd muncitorul vine şi spune: „voi sînteţi ne- 
trebnicii societăţii,  parasiţii, trîntorii, voi cari nu puteţi bate cu 
ciocanul, nu puteţi pune la strung un obiect de lemn, iar noi o 
putem, şi dacă şi noi cetim, înțelegem ceia ce înţelegeți şi dv.“, noi 
răspundem, dacă avem educaţia complectă: „niciodată nu veţi 
înțelege lucruri mai înalte, ca noi, din causa lipsei de timp și a 
lipsei de pregătire. Dar, în ceia ce priveşte ceia ce faceți dvoastră 
cu mînile, aceste lucruri le putem fece şi noi“. Ştiţi că sînt licee 
în care se fabrică pînă şi instrumentele defisică trebuitoare, care 
nu se mai cumpără de aiurea ;_dar, mai ales. lucrînd spontaneu, 
bucuros, iese de! multer ori idei: 'originale, formede o frumuseţă 
deosebită. | 3UGURE ST | | 5 

Dar am introdus lucrul manual în şcoli şi pentru altceva: 
ca o lecţie de libertate, ca o deprindere cu originalitatea, ca un 
exercițiu de creație. Cînd te chiamă dl. profesor de la geografie 
şi te pune să înşiri toate numele rîurilor din cutare regiune, oricît 
te-ai trudi, este foarte greu să introduci un element de originalitate, 
de și am cunoscutla matematici pe cineva, un vechiu coleg, mort 
«de mult, care nu pregătia lecţia niciodată, dar găsia mijlocul să 
resolve o problemă printr'o ideie personală a lui. Aceasta este 
foarte rar, pe cînd în domeniul lucrului manual e cu totul altceva. 
Aici, dacă eşti capabil sau nu de creaţiune, aceasta se inve- 
derează ; vigoarea gîndului unei națiuni răsare cu putere din 
astfel de exerciţii încă din școală. Şi creatorul întrun domeniu 
va fi în totdeauna creator în toate domeniile ; despărțirea aceasta 
că este capabil cineva de creaţiune aici şi dincolo nu este capabil 
decît numai de caricaturi, trebuie înlăturată. Noţiunea omului 
complect trebuie întrodusă pretutindeni; acela care face o faptă 
rea este în același timp un om incapabil de a face un lucru frumos, 
iar acela care ajunge a face un lucru frumos este capabil de a 
îndrepta neajunsurile ce se găsesc în însăşi moralitatea lui. Cea 
mai bună școală pentru morală este şcoala de frumuseţă. Nu 
întotdeauna şcoala de- morală procură îndemnuri către obiectele 
de frumuseţă, dar, în ceia ce priveşte pe cel care a fabricat obi- 
ectul de frumuseţă, el nu se va putea opri de a introduce motive 
morale în tot ceia ce face. Pentru că viața este sprijinită pe eurit- 
mie, pe „ritmul frumos: şi acesta este principiul cel mai înalt 
şi hotărîtor în oricare domeniu al vieţii. 


Se vedem ce se producecu vocabulariul şi la Romani. La 
Romani lucrul care se face este: opus —, de unde opera. Rădăcina 
acestui opus este în legătură și cu opto, „doresc“, care înseamnă, 
deci, iarăşi un fenomen liber, bucuria de a vedea lucrul înfăptuit. 

O să cercetez istoric de cînd s'a întrodus la Roma sistemul 
lucrului prin sclavi, şi de ce s'a întrodus sistemul lucrului prin 
sclavi. În vechea Grecie, şi mai ales în Atena, oamenii liberi se 
duceau şi făceau politică în Agora, iar în acest timp ergasteriile 
— de unde argat — de sclavi îngrijiau: de toate nevoile mate- 
riale al societăţii. | 

Dar, în ce privește Roma veche, ideia că munca materială 
s'ar fi datorat sclavilor şi ceilalți ar fi avut numai preocupaţi mai 
înalte, este de înlăturat; nu se poate apăra nici aici vechea părere, 

în care am crezut toți, şi eu am îmbrăcat-o şi într'o formă poe- 
tică, în care era vorba de suferința omenească, dar şi de resulta-- 
tele folositoare, splendide, frumoase, nobile, care au ci din 
ea: „mai sus senalță piramida“. 

Acum în urmă s'a observat de un scriitor engles foarte bine 
informat — ştiţi ce importantă este opera Englesilor în ce privește 
săpăturile în Egipt — că lucrul dela piramide nu este datorit în 
rîndul întîiu sclavilor. Cred că scriitorul engles are dreptate, 
dată fiind şi valoarea științifică, de tehnică, dată fiind valoarea 
pe care o au piramidele supt raportul matematic, geometric, 
astronomic, pentru' că în ele cuprinde un calcul extrem de com- 
plex şi de greu în ce privește orientarea, punctele cardinale. Apoi, 
ţinînd samă de greutatea piramidei şi de faptul că Faraonii țineau 
să aibă fiecare piramida lor, iar domniile lor nu erau peste măsură 
de lungi, se întreabă cineva de unde şi-ar fi procurat — evident 
că nu din mijlocul poporului egiptean el însuşi — cantitatea de 
"sclavi necesari pentru a ridica o astfel de clădire. 

Dar, revenind la ceia ce am spus, Romanii îndepliniau 
„Opera“, dar resultatul, care este „opera“, nu se confundă cu 
„lucrul“, cum este în casul nostru, cu lucrul ce a lucrat cineva şi 
lucrul care este un obiect oarecare. Romanii aveau capacitatea 
extremă de a stabili distincţii de caracter legal, cum Grecii aveau 
obişnu nţa distincţiilor supt raportul filosofic. 

Roma nu făcea, cu perspicacitatea ei juridică, extraordinară, 
cu geniul juridic, cu care s'a născut şi adevăratul popor romîn de la 
începutul său roman, nu făcea confusie între: opus și res. „Res“ 
este lucrul indiferent de unde vine, indiferent cine l-a făcut; „res“ 
este lucrul neînsufleţit în care n'a rămas ceva din sufletul acelui 
care $a făcu, , „opus“ este lucrul pecetluit cu voința omenească, 
este capacitatea omenească întrupată înăuntru, singurul lucru care 
dă valoare. „Opus“, este de o parte, „res“, de altă parte. 

Dar aici mai sînt doi termeni; este labor, de sigur în legă- 
tură cu verbul abere, şi aici consideraţiile semasiologice sînt cu 
mult mai locale. Pe lîngă aceasta este industria. 

Pentru a înţelege rostul cuvîntului să ne amintim că 
„imperator“ era, la început, acela pe care l-au proclamat legiu- 
nile ca biruitor, iar mai tîrziu s'a făcut din şeful Statului un 
Împărat pentru biruinţile pe care le-a cîştigat, pentru biruințile 
pe care le va cîştiga sau pentru biruinţile pe care nu le va cîştiga 
niciodată. Dar odinioară nu se zicea „imperator“, ci induperator. 

„Inda“ este forma cea veche, a lui in, poate prescurtată supt influ- 
enţa. limbii greceşti, care a exercitat o mare influență asupra celei 
latine. „Industria“ este industare, „a sta asupra unui lucru“ a stărui, 
a te ocupa necontenit, permanent, de acel lucru. Și deci lucrul pe 
care l-ai făcut, care nu ţi s'a impus, lucrul acesta trebuie să-l 
faci solid; onestitatea spiritului d-tale nu-ți dă voie să faci un 
lucru pînă ce mai pus înăuntru „industria“, permanenţa, stăruința 
d-tale. lată încă o noţiune etică, o noțiune morală care se găseşte: 
în cuvîntul de industrie, pe care îl avem din limbile romanice, 
care ele însele l-au luat din tesaurul latin. 


Să trecem acum dincolo de cercul civilisaţiilor clasice, de la 
care s'au luat atîtea învățături şi atitea formule, care au fost aşa: 
de potrivite pentru omul de oricînd şi de oriunde, încît este o 
nebunie la cei cari pretind, în momentul de faţă, să ieşim din 
formele de drept ale Romei şi din formele de spirit ale Eladei 
de odinioară. 

La Germani, este termenul werk: —. și wirken — care în- 
seamnă a acţiona, a crea, — să nu fie şi o străveche legătură şi 
între ergon şi rădăcina lui wirken? Căci Germanii au împrumutat 
o mulţime de lucruri de la Roma, dar n'au împrumutat de la ea şi 
dorința de a lucra, putinţa de.a crea, bucuria de lucrul făcut. 
Germanii, în fasa cea dintîiu de barbarie, cultivau, ca toţi barbarii 
— şi mulţi civilisați sunt tot aşa — un lucru pe care îl facem în 
mijlocul  civilisației: lupta pentru luptă şi pentru cîștigul ce aduce: 

In cartea sa despre vechea Germanie, Tacit ni spune că 
Germanii erau leneşi şi lăsau femeile să lucreze; cred că erau 
aşa, fiindcă mai sînt casuri asemenea în desvoltarea omenirii : 
astfel al Pieilor Roşii, lrochesii şi celelalte triburi, în care bărbaţii 
vînau, beau şi fumau, iar tot restul îl făceau femeile. Arta popu- 
lară a Pieilor Roşii, din care am exemplare în casa mea de la 
Bucureşti, samănă perfect cu arta de la noi, cu arta lineară tracică. 
Ea a trecut prin Asia Mică, prin Manciuria, în America, în Statele 
Unite şi s'a scurs pînă la Mexic; de aici vine asămănarea. Toate 
lucrurile acestea le fac femeile, iar bărbatul ştie danțuri care sînt 
ale lui, și în care femeile nu sînt admise, danţul fiind religios. 
Oricum, lucrul scade pe ostaș. Un cas şial țeranului nostru, care 
foarte dese ori lasă pe nevasta lui să facă anumite lucruri pe 
care ar putea să le facă mai bine el, şi femeia nu-şi cîştigă măcar 
dreptul de a trece înaintea bărbatului, căruia-i ține şi cismele. 

Este o rămășiță de inferioritate în această concepție, şi trebuie 
o foarte mare sforţare, o lume de idei cu totul deosebită pentru 
ca să se ajungă la ceia ce este în gustul şi, în simțul nostru de 
datorie față de colaboratoarele noastre. Sînt apoi anumite regiuni 
din Europa în care lucrurile nu se cară cu animalele sau cu căruţa, 
ci le 'cară femeile pe cap. Un studiu interesant ar fi acela care 
ar căuta care sînt regiunile în care greutăţile se poartă așa pe 
cap. În ce privește Romănia, este Oltenia și județul Argeş, în sus 
însă nu ; în Scitia Minoră de odinioară, în Dobrogea, se cară și se 
poartă pe cap, şi tot aşa şi în Serbia; şi la Roma, la Neapole se 
poartă pe cap greutăţile, în Spania nu, dar în Portugalia. La noi 
sse poartă ulcioarele şi lucrurile aduse de la tîrg şi se cere o ele- 
ganță deosebită pentru aceasta, căci purtarea pe cap exercită o in- 
fluență asupra desvoltării elegante a corpului. Dar în Portugalia se 
poartă şi mese şi scaune şi canapele, pe lîngă care și vînzarea 
peştelui, a fructelor se face la Lisabona exclusiv astfel de femei, 
sacrul cap al bărbatului nesuferind nicio povară. 

Dar, în ceia ce privește termenul pe care îl întrebuințau 
vechii Germani ca și cei de astăzi pentru lucru, el vine de la können, 
care înseamnă „a putea“, a putea crea; nu se împrumută un 
cuvînt roman, căci la Romani este ars, artă, a cărui origine etimo- 
logică mi se pare că nu s'a dat. 


In ce privește limbile romanice, afară de cuvinte împrumu- 
tate mai târziu din tesaurul latin, la Francesi este cuvîntul „,peine“, 
care nu înseamnă altceva decît „pedeapsă“: se zice „un homme 
de peine“, şi aceasta înseamnă un om care îndeplineşte un lucru 
greu. Travail în franțuzeşte, în spaniolește : trabajo ar fi și el latin şi 
poate în legătură cu cuvîntul: trabs, trave în italiană (grindă). Tot 
aşa în ce priveşte înţelesul lui „labor“ în englezește, și aţi auzit și 
de un partid al labiouriștilor, carejoacă un rol așa de mare în politica 
acestei țeri. lau definiţia sensului actual al cuvîntului după 
„Enciclopedia Britanică“. Aceasta zice: „cuvîntul labor înseamnă 
strict orice operă energetică, de şi în general cuprinde muncă 
aspră“, munca făcută de clasele muncitoare. Şi aici este o degenerare. 


Venim la propriul nostru vocabular. Noi, în ceia ce priveşte 
obiectul, n'am făcut ceia ce au făcut limbile romanice din Apus, 
pentru care obiectul vine dela causa, prin nu ştiu ce mister sema- 
siologic. Francezii zic chose, Italienii cosa. 

„Lucru“ de la noi în latinește înseamnă cîştig. Eu n'am pă- 
rerea, — ci cartea mea de Istorie a Romanilor caută să dovedească: 
tocmai contrariul, — că am fi ieşit din nişte colonisaţi aduşi în 
desagi de legionarii lui Traian, că pănă la Traian n'a fost nimic 
şi după Aurelian s'ar putea să nu fie nimic: părerea mea este 
aceia că noi venim din toată vechea trudă preistorică, traco-ilirică, 
dar cu „sigiliul Romei“. Am spus: trudă, și aceasta trimete la 
tmpremutarite g de la Slavi, la cari cuvîntul are o semnificare ce: 
mo pot fixa. Noi venim deci din activitatea raselor celor vechi, 
milenare: Traci, Iliri, peste cari s'a așternut pe urmă opera Romei, 
care este şi azi, în tot Sud-Estul Europei, așa încît. noi sîntem: 
şi aici, dar am putea fi din nou și aiurea; sînt ape care s'au întins, 
ape care s'au îngustat, ape care se pot revărsa din nou; —" 
potrivit cu educaţia pe care ni-o vom da și cu puterea morală de: 
care ne vom dovedi capabili. Nu se poate explica lucru așa: că 
au venit exploatatorii, oamenii de afaceri şi au introdus această: 
noţiune; „lucrul“ cuprinde, în această schimbare de înţeles, şi o: 
învățătură, foarte folositoare. Dacă sclavul ar fi făcut „lucrul“, nu sar 
potrivi cuvîntul, pentru că sclavul lucrează pentru stăpîn ; „lucrul“ 
înseamnă deci stăpînirea omului asupra obiectului care a ieșit din 
mînile sale, înseamnă garanţia unei societăți libere la inceputurile: 
sale, creatoare şi stăpînă pe ceia ce a ieşit din această activitate. 

lată ce comoară de valoare morală poată să cuprindă un 
cuvînt, care, cuvîntul, nu este altceva, decît, precum în adîncul pă- 
mîntului găsim pădurea de odinioară care s'a transformat în 
zama ce poate să dea lumină, ce poate să dea energie, tot aşa 
cuvîntul care a trăit la suprafață, s'a coborit în adînc și de acolo: 
din adînc răsare pentru ca să dea şi o explicație şi o îndreptare 
societăţii de care el rămîne pentru totdeauna legat. 

După ce explicaţiile acestea de etimologie au arătat ele în- 
sele că nu avem a face la început cu o operă socială ieşind din 
impunerea sclavilor, pecetluită şi cu durere şi fără niciun folos 
pentru lucrător, după aceia putem trece la cercetarea muncii în 
deosebitele domenii omenești. 


III. — ÎNTĂILE CREAȚIUNI 


V'am arătat prin consideraţii etimologice că la rădăcina, la 
primul sens, la cea d'intiiu valoare psihologică a cuvintelor care 
se întrebuințează astăzi pentru muncă nu este nimic care să co- 
respundă cu noţiunea legată în limba romănească de termenul 
care a înlocuit încetul cu încetul, dar nu în toate domeniile, şi să 
sperăm nu pentru totdeauna, vechiul termen de lucru, care are o 
origine, nu peste măsură de nobilă, dar, în orice cas, presupune 
un interes al acelui care lucrează, un folos care vine către dînsul, 
şi este astfel infinit preferabil termenului de „muncă“, în le- 
gătură cu munca silnică, a unui om „muncit“ și chinuit şi toate 
celelalte sensuri, pejorative, pe care le-a căpătat terminul ungu- 
resc, care, de atfel, este, el însuşi, probabil de origine slavă, 
dar rămîne de văzut întru cît la toate popoarele slave termenul de 
muncă are înțelesul acesta negru, urit pe care l-a căpătat în un- 
gureşte, şi care poate că se întîlneşte numai în ungureşte şi din 
causa unor anumite împrejurări, ca și împrejurările în care ni-a 
fost transmis nouă. 

Acum venim la creațiunile făcute de această muncă, de . 
această trudă, de acest lucru al oamenilor, şi începem cu cele mai 
„vechi ca să vedem care este valoarea lor supt raportul moral. 

Acum, dacă ar face cineva cronologie, dacă ar lua lucrurile cele 
mai îndepărtate, evident că trebuie să plece dela Egipt și Haldeia. 
Acolo, în Haldeia, sînt creațiunile cele mai vechi, şi înaintea celor 
egiptene, care pot fi aşezate fără greșeală pe basa unei mărturii 
scrise. Dar, cum în Haldeia se întîlnesc lucruri din a căror formă 
mai puțin desvoltată derivă cele din Egipt, se poate admite că Haldeia a 
înfluențat Egiptul, prin civilisația sumeriană, care este admirabilă 
şi de care vom vorbi. Trebuie să fixăm data de la 4000 de ani 
înainte de Hristos pentru primele documente de muncă ome- 

nească. Dar avem pentru o mare vechime și în Europa ceva 
foarte important, nu supt raportul artistic, ci supt acela al înfrîn- 
gerii unor enorme greutăţi, în nişte condiţii pe care nu le putem 
explica pe deplin, pentru că atunci nu era nici studiul matemati- - 
cilor, nici şcolile de inginerie, nici o pregătire specială, şi niciuna 
din maşinile cari s'au găsit mai tîrziu. Avem aici în Europa, în 
două regiuni, nişte creaţiuni de o îndrăzneală extraordinară şi de 
o soliditate corespunzătoare, în care elementul de frumuseţă nu se 
amestecă, pe cînd el se găsește aiurea, alături. 

Acea îndrăzneală şi acea soliditate le găsim în două locuri: în 
Bretania, peninsula dela Nord-Vestul Franciei, şi, în același timp, 
în unele din insulele basinului occidental al Mării Mediterane, — 
cred că nu și în Italia de Nord, dar este posibil să se găsească 
şi acolo, pentru că între insulele de care vorbesc şi între Nordul 
Italiei au fost totdeauna legături foarte strînse. Sînt niște opere 
de tehnică înaintea cărora rămîne cineva înmărmurit : pietre aşe- 
zate în picioare, „pierres levées“, care formează ca un fel de alee, 
și este o legătură, care nu e de împrumut, de derivație directă, 
care poate să vie din logica lucrurilor, între aleile din Bretania 
şi între aleile de sfincși care duc la templele egiptene, cu deose- 
birea că în Egipt este o artă şi o artă foarte desvoltată, o artă 
foarte înaltă, pe cînd aici sînt pietrele așezate ca în cimitirele 
jidovești. Unele sînt numai aşa: alei, altele sînt făcute ca o 
casă, aşa: în locul celor patru păreţi, patru linii de așezare a 
pietrelor, iar de-asupra este piatra care vine ca un fel de co- 
periș. Acestea se chiamă dolmeni, menhiri şi un al treilea termen, 
întrebuințat mai rar, cromlech. Problema acestor dolmeni, menbhiri, 
cromlechi, — termenii sînt celtici —, a ocupat foarte multă lume. Este 
şi o carte a unui cleric frances, puţintel cam naiv, care abundă în 
domeniul unei explicații religioase; el ar dori să găsească o religie 
a acestor preistorici din Franţa, cari sînt cu mult mai noi decît 
Egiptenii şi Haldeenii, căci noi, în Europa, sîntem niște parveniţi 
față de civilisaţiile asiatice sau est-africane, dar, de oare ce noi 
trăim în Europa, ne interesează şi aceste lucruri, a căror valoare 
este mult inferioară lor care s'au făcut în Asia. Oricum, aceste 
clădiri sînt în legătură cu religia și sar putea căuta chiar şi 
orientarea lor, cum am spus cu privire la orientarea piramidelor. 
Este clar că între aceste rînduri de pietre sau între rîndurile 
acestea acoperite cu piatra de de-asupra se îndepliniau anumite 
rituri, poate şi jertfe : în vremea aceasta, sînt nişte obiceiuri foarte 

curioase, cum este tăierea fundului scăfîrliei. Cutare şi-a închipuit 
că găsește, în altă parte, în regiunile italiene, și 'săpături în 
piatră pentru scurgerea sîngelui. 

Venind la lucrurile acestea, italiene, ele s'ar putea atribui altei 
rase, rasei ligure, care a avut o foarte mare importanță în partea 
nord-vestică a Italiei, în jurul Genovei, și întrun moment se 
admitea o mare teorie care scădea din valoarea Celţilor ca stră- 
moşi ai Francesilor şi în locul lor punea pe Liguri; acum însă s'a 
scos foarte mult din această ilusie ligură. Aici întîlnim aşa-numiţii 
nuraghi, un fel de piramide, dar avem a face cu o construcție 
scobită în interior, cu un mare spaţiu gol. Aceste monumente au 
ocupat foarte mult pe arheologi în ultimele decenii; s'a căutat și 
aici a se determina mai aproape un sens religios, care nu se 
poate precisa, dar că este vorba de un monument cu un caracter 
religios nu poate fi nicio îndoială. El mare a face cu îngroparea, 
nici cu cultul morţilor, care se produce în alte împrejurări, supt 
influența altor idei şi slujeşte la clădirea altei religii; acestea sînt 
nişte altare, pe care se aduc jertfe. În legătură cu ele, iată încă o 
ideie pe care de sigur că n'ar primi-o pentru moment niciun arheolog, 
căci savanților li trebuie foarte multă vreme pînă ajung să pără- 
sească o ideie a lor şi să primească o altă ideie. 

Am cercetat, acuma cîțiva ani, acea țară admirabilă, pe care 
o vede cineva numai la Atena, la Olimpia, dar care merită să fie 
văzută în toate colțurile : Grecia. Am mers şi eu la Micena și 
Tirint, care rămîn legate de amintirea lui Agamemnon, a Clitem- 
nestrei,a lui Oreste, şi cutare bancher german, Schliemann, devenit 
arheolog din pasiune, a cheltuit o avere întreagă, influențat de 
Homer şi de tragicii greci, pentru săpăturile de la Troia şi pentru 
aceste săpături de la Micena şi de la Tirint. Lui Schlieman i-a 
plăcut să găsească o legătură între textele literare și monumentele 
găsite. O clădire foarte aspră, aceia de la Tirint, mai aspră şi decît 
cea de la Micena, efăcută ca pentru stăpînitori de turme ; se vede 
dîra căruţei și urma cirezilor care se întorceau la grajdurile lor. 
Dar şi la Micena totul e foarte sălbatec, cu toată vestita Poartă a 
leilor, care samănă ruptă bucăţică cu astfel de construcție din Asia 
Mică, a „popoarelor amestecate“ din regiunea hittită: aceiaşi lei ca 
acei cari sînt supt jețurile domnești ale bisericilor noastre, făcuţi 
mai mult sau mai puțin corespunzători cu un animal pe care să- 
pătorul nu l-a văzut niciodată. Jos, vezi morminte, care natural, 
sînt atribuite de Schliemann lui Agamemnon şi Clitemnestrei. Însă 

înfățișarea acestor morminte este foarte curioasă, ca un fel de stup. 
Pietrele sînt așezate, nu ca în boltă, ci cu o uşoară alunecare în 
sus, așa fel ca să se strîngă spre vîrf, pănă rămîne o simplă deschi- 
zătură, care, aceasta, ‘se astupă lesne. Înlăuntru, aceste morminte erau 
odinioară împodobite cu tot felul de plăci de aur, foarte frumos 
săpate,-cu nişte forme geometrice, aşa cum a fost în cea mai veche 
artă tracă, în arta milenară din regiunile noastre, care s'a păstrat şi în 
costumul nostru popular şi în lucrările de artă ale poporului nostru. 
Intre nuraghi şi așa-zisele morminte de la Micena, către malul mării, 
pentru mine este o foarte mare asămănare. Eu nu cred de loc că 
acestea din urmă pot îi monumente grecești (dacă ar fi greceşti, s'ar 
găsi înăuntru, pe cînd acestea sînt la marginea mării, întrun loc 
primejduit). Eu aş admite că, la un moment dat, a venit un grup- 
de pirați, un grup de oameni deprinși să atace şi să cucerească, 
să stăpînească şi să exploateze vechea populație agricolă de acolo, 
şi, atunci, cum, pe de o parte, se întîlnesc nuraghii în insule şi 
cum, pe de altă parte, în Pelopones, în cealaltă peninsulă, din 
basinul răsăritean al Mării Mediterane, se întîlnesc clădiri asămă- 
toare, unde podoaba de aur e împrumutată din Asia, mă întreb 
dacă nu am avea aceleași elemente. 

Prin urmare, cele mai vechi monumente din Europa sînt 
monumente masive, construite cu nişte sforțări imense, pentru că 
omul le făcea cu mînile, nu cu tot felul de pîrghii, pentru a aşeza 
o piatră pe altă piatră, şi pietrele nu sînt chiar de acolo, ci aduse 
foarte de departe. Şi apoi ce sforțare a trebuit ca să se ridice un 
bloc imens şi să-l așeze drept de-asupra altui bloc! Dacă deci s'a 
putut face aşa ceva, trebuie să se admită o înaltă stare de spirit 
de caracter mistic şi religios, ceia ce Englesii numesc „high-spirits“. 

Da, o stare excepțională, căci noi avem mijloace în organismul 
nostru de care nu ni dăm seama. Supt influențe materiale putem 
numai atît; supt o anume influență morală putem face lucruri cu 
mult mai mari decit acestea. Prin urmare începutul muncii, așa 
cum se întrevede prin cele mai vechi monumente din Europa, nu 
este în legătură cu vre-o impunere silnică, cu o descoperire genială 
tehnică, ci în legătură cu tesaurul acestor puteri de care nu ni 
dăm sama, care zac în noi şi care, supt un anume impuls, de 
odată se manifestă. 

Dar vă spuneam că în Europa se găseşte şi altceva. În peş- 
terile din anumite regiuni din Franţa : din regiunea de Sud-Vest 
a Franciei, Gasconia, şi dincolo de Pirinei, dar nu în partea care-i 

corespunde, ci între rîul Ebru şi Marea Mediterană, s'au găsit 
lucrări de artă minunate, în care este şi o tehnică, dar nu în 
lucrurile mari, ci în cele mărunte, lucruri de o extremă delicateţă, 
pe de o parte, şi, pe de altă parte, de un simţ psihologic foarte rafinat. 

lată ce se găseşte în peşterile acestea în care au locuit oa- 
meni a căror rasă foarte probabil s'a pierdut, pentru că Gasconii 
din Franţa mau dovedit de secole întregi cine știe ce aplecare 
spre artă, iar, în ce priveşte pe Bascii din Pirinei, cari vorbesco 
limbă cu totul deosebită, muntenii aceştia sînt oameni îndrăzneți, 
buni pentru războiu, dar extrem de mărgeniți : niciodată n'a ieşit 
de acolo vre-o valoare artistică sau literară. Bascii, Vasconii, Gas- 
conii represintă toți aceiaşi rasă, dar a fost şi altă rasă, care a 
dispărut. Aceia se găsia pe vremea cînd din munţii de Nord ai 
Europei lunecau ghețari, cînd era o temperatură glacială şi în 
Europa mai de jos, temperatură cu care sîntem amenințați de 
Morgan, care spunea că ne găsim într'o perioadă inter-glaciară şi 
că ni va veni din nou o epocă glaciară, cu toate avantagiile ei. 
Aceşti locuitori ai ținuturilor nord-pirineene şi sud-pirineene 
erau nişte extraordinari artişti. Mulţi dintre dv. au văzut repre- 
sintări de acestea, care trec astăzi şi prin cărțile de şcoală, de şi 
înfăţişate de obiceiu foarte urit, fără fina gradaţie de colori, cu 
acel galben de ocru care le deosebeşte mai mult. 

Ce se găseşte în aceste peșteri în mai mult decît un dome- 
niu al artei? Se întîlnesc şi lucrări de sculptură în mare, — de 
exemplu coșcogeamite dihanie din lut. Dar mai ales animalele, 
pe care le vînau oamenii de pe vremea aceia. Alături, obiecte sculp- 
tate cu o înțelegere și o fineță extremă, întățişînd animalul; toată 
psihologia bestiei o înțelege cineva uitîndu-se la aceste represin- 
tări, așa de vechi. Se vede cutare urs bosumflat, feroce, pe de o 
parte, şi, pe de altă parte, foarte blajin, aşa cum este acest animal. 
Se cultivă şi sculptura osului. Animalul este vînat, omorît, 
mîncat, oasele rămîn; în oasele acestea se sculptează. Avem deci 
un fel de sculptură monumentală din pămînt, și avem, pe de altă 
parte, sculptură ornamentală, cum este aceasta care înfățișează 
mediul zoologic în mijlocul căruia trăia această populaţie. 

Pe lingă aceasta, — şi, dacă ar fi numai atita, încă această 
civilisație, pe care“ geologii o numesc după straturile de pămînt, 
ar merita mare interes, — este pictura de pe păreţii peșterilor. 
Acolo sînt înfăţişate: cutare bour, cutare zimbru care sare, ca şi 
animale de altă speță; apoi în Spania se găsesc scene de vînătoare, 

o mulțime de animale mărunte care se amestecă, care se încurcă 
între dînsele, se atacă, fug unele în faţa altora, se îmbulzesc, un 
fel de complicat danț speriat al acestor dobitoace. Avem a face deci, 
cu represintări de unul singur, dar și cu represintări în grup, şi, 
cu represintări colorate. S'au făcut de oameni de gust şi de oameni 
cunoscători ai tehnicei observaţii cu privire la valoarea estetică a 
acestor represintări. 

Niciun animalier din timpurile noastre, dintre cei mai mari, 
nu ar fi în stare să înfățișeze animalul cu atita adevăr cum izbutia 
acest artist preistoric necunoscut, din cîteva liniuțe, dintr'o însei- 
lătură. Adevăr de psihologie, dar, pe lîngă adevărul: acesta de 
psihologie, e mișcarea animalelor, prinsă aşa cum niciun artist în 
timpurile noastre n'o poate face, cu o singură excepție care afost 
foarte criticată, dar după aceia anumite invenţii din timpul nostru 
în domeniul fotografiei au arătat că într'adevăr animalul cînd sare 
se presintă, întrun moment, aşa ca pictorului modern Gericault. 
Pentru studiile de ştiinţi naturale astfel de represintări sînt de cel 
mai mare interes. De atfel, azi, arta neagră din regiunea sud-vestică 
a Africei găseşte formule care samănă, cînd este vorba să se 
înfăţişeze animale, cu lucrurile care se întîlnesc în peşterile de 
care vorbesc. Astfel în cutare represintare de vinătoare, cu foarte 
multe figuri mici, care zburdă, aleargă pe sus, într'o mișcare 
pripită foarte impresionantă. 

Acum mă întreb de ce s'au trudit acei preistorici, — pentru 
că aici este o trudă foarte mare în a face lucrurile acestea de artă, 
şi, ca să li prindă mişcările, trebuia o atenție, o încordare de 
spirit extraordinară. În timpurile noastre artistul face lucrurile 
acestea pentru o exposiţie, unde vine lumea și poate să cumpere, 
iar artistul se întreține din aceasta, sau, cînd nu sînt clienţi, Statul, 
care doreşte să arăte că şi poporul său este capabil de artă, 
cumpără el. Dar în fundul întunecos al peşterii era numai artistul 
cu familia lui, pentru că atunci era un războiu continuu ca să-și 
păzească fiecare femeia lui. Prin urmare nu poate fi vorba de un 
lucru comandat sau făcut în vederea unui cîştig, nu poate fi 
vorba de niciun amestec al unor elemente străine, ci de omul care 
a observat, de omul care a executat şi care este și artistul și 
păzitorul lucrului represintat, Şi să observăm că ființa umană nu se 
înfăţişează decit foarte rare ori şiîntr'o anumită atitudine, prefăcut 
linear, așa cum se preface figura şi corpul uman pe unele covoare 
din Oltenia, unde din pătrate şi romburi se face un boier și ju- 

păneasa lui, sau un domn care ţine o umbrelă, sau un ofiţer din 
armata Regulamentului Organic, — liniuţe şi bețigaşe cum le fac 
copiii pe păreţi. Prin urmare, dacă omul nu apare decît ca un 
simbol al procreaţiei, şi aceasta are un sens. Era atunci continuu 
luptă între oameni, dar era şi un simț oarecare la acești preistorici 
că a ataca pe un om, a-l răni, a-l omori, nu este totuşi cel mai 
bun lucru care trebuie să-l faci, lucrul cel mai îngăduit, pe cînd 
animalele sînt făcute pentru a fi vînate; omul are dreptul de a 
vîna aceste animale în legătură cu nevoia de a se hrăni, de a se: 
înveşmînta cu blana lor, de a întrebuința oasele și coarnele lor 
pentru ceia ce s'a spus. Dar ce înțelegeau ei prin aseastă repre- 
sintare artistică?  Veniau bucuroși acasă că au făcut o ispravă 
şi puneau s’o comemoreze, aşa cum, la noi, cînd Despot-Vodă a 
căpătat tronul bătînd pe Alexandru Lăpuşneanu, a pus să se re- 
presinte pe păreţii castelului din Suceava bătălia lui? Sau cum, 
în clădirea de la Mogoşoaia, cînd s'a întors Vodă-Brincoveanu 
dela Adrianopol, unde fusese chemat de Sultan şi era primejduit 
să păţească ceia ce a păţit la 1714, scăpînd atunci numai datorită 
darurilor pe care le făcuse şi mărind tributul, apus să se zugră- 
vească pe păreţii castelului toată călătoria lui? 

Acesta este sensul figurilor făcute acolo ? Ori era în legătură 
această manifestare artistică cu un fenomen religios — religios. 
este prea mult: cu un fenomen superstițios ? Nu-şi închipuiau 
oare aceştia înainte de a merge la vînătoare că, dacă zugrăvesc 
animalul pe părete sau îl sculptează, l-au vrăjit acolo unde este 
şi prin urmare animalul li va cădea neapărat în mînă pentru că 
au făcut vraja aceasta ? Un lucru care trăieşte în mintea oamenilor 
pînă foarte tîrziu. În evul mediu frances era obiceiul acela că, 
atunci cînd voiai să omori pe cineva, făceai o statuie de ceară 
după chipul lui şi-o împungeai în inimă cu un ac. Sau cum, în 
Asia, cînd deschideau o poartă, stăteau zidarii de așteptau să treacă 
cineva, pe care îl făceau să între în umbra porții şi acesta va 
muri, pentru că orice lucru nu poate dura decît atunci cînd se 
prinde înăuntru un suflet omenesc,— noi am zice: cînd se cuprinde 
într'însul o bucăţică din sufletul omenesc. Ştiţi doar legenda bise- 
ricii episcopale de la Argeş, care este în legătură tot cu această 
concepție : nevasta meşterului Manole trebuie să fie zidită înăuntru. 
Era un obiceiu foarte răspîndit; am văzut întrun museu din 
Austria o pisică mumificată, scoasă dintr'un zid ; stăteau meșterii 
şi aşteptau un animal să apară, şi, îndată ce apărea, îl apucau 

şi-l puneau înăuntru. Mi s'a întîmplat dese ori, cînd voiam să 
fotografiez Evrei din Bucovina, că nu se lăsau fotografiați cu nici- 
un chip, pentru că ei credeau că, dacă i-ai fotografiat, ai cîștigat 
un fel de drept asupra lor, şi, oriunde te-ai duce, poți exercita 
o acțiune asupra lor. 

Acesta este deci sensul acestor zugrăveli: pregătirea unei 
biruințe, garantarea că se va întoarce cineva cu prada. 

Incheierea este că, nu numai în domeniul marilor construcții 
masive este nevoie de un element sufletesc ridicat la înălțimea 
care înseamnă o religie şi se pierde în nelămuritul care înseamnă 
un mit, dar, şi în ce priveşte obiectul mic, el nu iese nici dintr'o 
comandă, nici dintr'o posibilitate de cîştig, nici din nevoia de a-şi 
îngîna cineva vremea cînd nu are altceva de făcut, ci dintr'o 
superstiție care se poate ridica la înălțimea unei religii. Cea d'intiiu 
perioadă istorică îmi dă dreptate : ce aveam în mintea mea mai 
mult ca o gâcire şi s'a învederat în domeniul etimologic, se înve- 
derează, la cea d'întîiu încercare, și în domeniul istoric. 

Vom vedea în lecţia viitoare ceia ce sa întîmplat, în pro- 
porții “cu mult mai vaste şi cu preocupaţii artistice mult mai 
înaintate, în Egipt și Haldeeia, unde nu sclavul chinuit, nu sclavul 
muncit, nu urmăritorul de cîştig şi nu acela pe grumazul căruia 
apasă piciorul stăpînului, ci omul liber, însufleţit, care se supune 
instinctului naturii întregi, dîndu-i o valoare umană, creiază lucrurile 
mărețe ca şi lucrurile cele mai delicat frumoase. 


CUM SE LUCRA IN CEA MAI VECHE 
LUME CIVILISATĂ. 


Acum, să învederez pe cale istorică același postulat pe 
care l-am exprimat la început: că anume arta şi orice : muncă 
vine de la o voință liberă, de la o însufleţire, de la un entusiasm, 
de la un spirit de sacrificiu și are valoare numai atîta cît durează 
aceasta, iar pe urmă cade în uniformitate şi ajunge la ceia ce 
numim „lucru de mîntuială“ şi} se mai zicea odinioară, cu un 
cuvînt turcesc, „lucru de buraclă“,—la lucrul silit, care nu este 
frumos, fiindcă nu este individual, nefiind pecetluit cu sufletul 
cuiva, deci o batjocură, o degradare a tehnicei ca soliditate şi a 
gustului. Venim la civilisațiile cele mari pe care le-a cunoscut 
antichitatea: la civilisația egipteană şi la aşa-numita civilisaţie 
haldeiană, care nu se atribuie amînduror elementelor care au trăit 
în Haldeia, pe de o parte, Semiţii ṣi, pe dealta, Arienii, ci, Semiţii 
acadieni fiind, în materie de creație concretă, de SIEU inferiori, 
Sumerienilor singuri. 

Cum am spus încă înainte, avînd, de o parte, în Haldeie, 
o civilisație de lut, şi, pe de altă parte, în Egipt, o civilisație de 
granit, şi s'a putut crede că acea de granit este mai veche decît cea 
de lut. Eu am argumentat altfel: de oare ce anumite forme din 
civilisația de construcție a Egiptului, piramidele, se întîlnesc într'o 
formă nedesăvirşită în Mesopotamia, în forma haldeiană, aceasta 
dă ca resultat că s'a început întîiu în forma stîngace, acolo, în Meso- 
potamia, şi că, după aceia, printr'o influență venită din Asia 
propriu-zisă — odinioară Egiptul era considerat ca făcînd parte şi 
el tot din Asia—,s'a trecut, în regiunea de granit, într'o formă 
mult mai. desăvîrșită, ale cării elemente primordiale n'au început 
deci în Valea Nilului, ci au fost aduse de aiurea şi s'a ajuns apoi 
la splendoarea de proporţii, la siguranța liniilor acelui mare mister 
Ştințific şi de orientare care sînt piramidele. Avem a face deci cu 

două civilisații care se pot admite ca începînd cam din aceiaşi 
vreme, adecă patru mii de ani înainte de Hristos. Pentru crono- 
logisare, Egiptul dă și dovezi scrise, pe cînd cei din valea Tigrului 
şi a Eutratului înfățișează numai monumente care sînt oarecum 
de acelaşi fel, iar lucrările scrise sînt de un alt caracter: aici Acad, 
Semitul, ni-a lăsat o mulțime de table de comerț trecute prin foc 
şi devenite în felul acesta durabile, pentru a fi păstrate în arhive 
şi biblioteci care cuprind contracte încheiate de aceşti negustori 
din Mesopotamia pentru afacerile lor. Atita au lăsat ei, şi unele 
lucruri în legătură cu o religie care, pornită din Mesopotamia, a 
ajuns la Evrei şi a căpătat, la ei, o altă formă, care a trecut lumii 
creştine. Toată povestea Potopului vine de acolo, numai cît Evreii, 
fiind cu spirit abstract, au înlăturat tot ceia ce este monstruos de 
concret la Haldeeni, cu monștrii cari sînt şi oameni şi animale, 
şi nu sînt numai animale de un singur fel, ci, simultan, animale 
de mai multe feluri confundate într'un singur trup. 

În Egipt, este o literatură egipteană, de și nu una ca ale 
noastre, cu glasurile lor multe. Egiptul are numai anumite ramuri de 
literatură în legătură cu anumite necesități și cu anumite datorii, 
de caracter religios. Fiindcă şi literatura este totdeauna de origine 
religioasă: toate lucrurile pleacă de acolo şi pe urmă se îndreaptă 
în altă direcție, dar se observă foarte bine locul de unde pleacă. 
Toată aceasta literatură: „Cartea Morților“, unele poveşti care s'au 
legat cu cele indiene şi au format materialul celor care au pătruns: 
în Europa, şi le întîlnim şi la Bizanţ și la Slavii de Sud şi 
la Albanesi şi la Romîni, ba pănă și la Unguri, cari le-au luat 
de la noi, apoi în Languedoc și în Portugalia, nu ne lămureşte 
mult asupra vieţii şi abia asupra istoriei. 

Dar avem un fel de literatură, de poesie socială la Egipteni,. 
o poesie de tînguire monotonă, fără cine ştie ce valoare estetică. 
Tînguirea aceasta, lucru foarte relativ, aşa că poate să şi-o atribuie: 
cine vrea, este de oftări, de plingeri, de blăstăme, de cereri de: 
dreptate, aşa încit pentru sovieticii din timpurile noastre se: 
impune în primul rînd traducerea acestor vechi tînguiri care vin 
din Egiptul acesta așa de depărtat şi cronologic de noi. Acolo se 
pun alături toate categoriile de muncitori : „vai de cutare fel de 
muncitor, cum se chinuiește“ — şi vine descrierea chinurilor lui, 
şi după aceia trece la altă categorie > celalt nu este mai breaz, 
vai de sufletul lui ce pătimeşte, el face așa și așa. Dar nu are 
decît să descompună cineva oricare lucru omenesc în comparti— 

mentele acestea din care se formează şi după aceia să exagereze, 
arătînd ca motiv de suferință pe fiecare dintre dînsele. De exemplu, 
se poate zice: vai de zidar, care trebuie să frămînte tencuiala și 
s'o aştearnă pe zid, căruia din cînd în cînd îi ţișnește pe față 
sau în ochiu ceva din materia pe care o întrebuințează ! Pe cînd 
realitatea este alta: el vine la lucru de multe ori cînd îi place şi-i 
mai trage un cîntec, se mai uită în dreapta, se mai uită în stînga, 
tencuieşte unde trebuie, mai tencuiește pe pin al lată și un alt 
punct de vedere. 

Sau s'ar zice : vai de scriitorul acesta cum îşi chinuieşte mintea! 
Şiprin somn îl turbură idei, visiuni. Se trezeşte în zorii zilei sau 
stă pînă în adîncul nopţii. Aceste idei, sentimente, visiuni el le 
aşterne pe hîrtie, şi nu întîlnește un editor, şi, cînd îl întîlneşte, 
îl înşeală, și nu găsește cetitori... Şi el vrea să trezească în mintea 
cetitorilor cutare impresie, şi trezeşte tocmai impresia contrarie... 
Ba mai vine cîte un critic care îl spurcă: ce nenorocită soartă soarta 
scriitorului! Pe cînd scriitorul cutare se duce la Capşa, stă acolo, 
pune să-i servească o cafea sau un şpriţ: se uită în dreapta, se 
uită în stînga, mai vorbeşte de rău pe cineva care are mai mult 
talent sau mai mulţi cetitori decît dînsul, mai cască, mai se 
plimbă pe Calea Victoriei, mai trage chiulul unui editor care îi 
plăteşte d'innainte și el nu-i dă manuscrisul, iar, la urmă, ispi- 
teşte pe cetitori cu tot felul de prostii și măscări pe care le pune 
înăuntru. Acesta este alt punct de vedere. 

Se mai poate spune de cineva: nu are niciun fel de ocupaţie, 
săracul de el: bate trotuarele pe o vreme așa de călduroasă, 55 
de grade; asfaltul se topește, și el sărmanul nu face altceva decît 
să umble de la Şosea pînă la Bulevard şi de la Bulevard pînă la 
Şosea. Şi, ca să dejuneze, săracul de el, se duce și se invită singur 
la cutare amic al lui, şi lui îi pare foarte rău, pentru că el ar 
vrea să invite pe amic la masă și nu poate; apoi mănîncă mult 
şi i se deranjează stomahul: nenorocitul, ce a putut să cadă 
asupra lui! 

Lucrurile acestea nu trebuiesc luate ad litteram. Sint suferinţi 
pe care leare omul şi nu le spune, sînt suferinți pe care le spune 
omul și nu există în realitate. Dar toți aceia cari sînt cu teoria muncii 
silite, cu teoria muncii dureroase, cu teoria muncii blăstăm, zic: 
luaţi mărturiile din timpurile cele mai îndepărtate: oamenii suferiau 
atunci cînd făceau un lucru, de orice natură ar fi fost acest lucru. 
Deci căinarea egipteană poate figura într'o carte de cetire pentru 

muncitorii sovietici, ca prim capitol luat din această aşa de depărtată 
literatură. 

Dar, cum vă spuneam, nu e nicio dovadă de sinceritate, 
nu e nicio dovadă de adevăr în aceste tînguiri, de alminteri 
isolate. Şi mai este încă un lucru pe care oamenii nu-l ob- 
servă: foarte mulți istorici, cînd aud o plîngere, zic: deci acesta este 
“momentul cînd suferința a fost cea mai mare! Nu este adevărat: 
se plînge omul atunci cînd întrevede posibilitatea de a scăpa de 
suferința căzută asupra lui, iar, cînd suferința aceasta este cople- 
şitoare, atunci cade în nesimţire ; şi este şi un fel de nesimţire 
sufletească față de suferinţile sociale. 

Trebuie să părăsim terenul literar şi să privim lucrul însuşi 
care se săvirşeşte în această țară, lucrul care se vede întreg, solid, 
stabilit pentru secole şi milenii în Egipt şi care se vede, amestecat 
cu pămîntul, în Haldeia. In Haldeia a venit în rîndul întîiu negli- 
gența umană, a venit sărăcia, a venit apăsarea ; ceia ce era palatul 
“lui Sariuchin și, în Nordul asirian, ceia ce era palatul lui Asur- 
banipal, nu mai sînt astăzi decît ceia ce indigenii din aceste regiuni 
numesc un „tel“, şi „tel“, în limba arabă, înseamnă „movilă“, sau 
este un curgan, cum este la noi Movila Rabiii din judeţul Fălciiu. 
„Telul“ fără îndoială nu înseamnă decît o formă degenerată a ceia 
ce a avut cîndva un sens acolo,în Haldeia, ceia ce era odinioară 
un palat cu multe odăi, cu multe rosturi, cu multe socoteli, care nu 
mai există decît în această formă, în care scormonind găseşti ceva. 

Cercetările făcute acum în urmă au ajuns la resultate foarte 
interesante. O lucrare a unui Engles arată o împărțire de casă 
de care vaţi mira, pentru că ea corespunde destul de bine cu 
felul cum se fac astăzi casele şi cum s'au făcut din secol în secol 
în lumea satelor noastre: o scară care duce la etajul superior, 
cerdacul deschis, mai multe odăi. Dar lucrurile acestea se găsesc 
cu greu din causa acestei frămîntări cu pămîntul, şi trebuie o 
ştiinţă de arhitectură a casei ca să poți desluşi liniile care s'au 
confundat, căzînd unele asupra altora în momentul dărimării. 

Dar, în Nord, la Asirieni, cari întrebuințau plăcile de ceramică 
trecute prin foc, porțelanul pe păreţii palatelor, se văd regi cu barba 
făcută cu drotul, cu plete care se lasă pe umeri, cu coroana aşezată 
pe frunte, cu aripile de vultur prinse pe un trup care este al unui 
leu şi a cărui coadă birligată se întinde spre pămînt. Avem, în 
arta persană de mai tîrziu, pe ostașii lui Cir: îl avem pe dînsul 
însuşi, care poartă tot astfel de aripi, cu care, în întruchiparea 

sau simbolisarea poporului, zeii zburau-de-asupra oamenilor obiş- 
muiți. Sau mai găsit alături de palatele acestea de lut, de palatele 
„căptușite cu această ceramică, așa de strălucitoare, de o coiorație 
„aşa de minunată, de o originalitate aşa de rară în ceia ce priveşte 
stilisarea, o cantitate, care nu se bănuia înainte, de obiecte de 
“împodobire. Astfel o minunată coroană de frunze legate împreună 
“cu lanțujele, care a servit cîndva ca să împodobească pletele, 
«de foarte multă vreme putrezite, ale unei regine a Celor Patru 
Colţuri ale Lumei, căci aşa se numiau stăpînitorii din Haldeia lui 
“Sumer și Acad. 

Prin urmare, iată ce se găseşte acolo: clădirile, plăcile de 
acoperire a zidurilor şi, pe lingă aceasta, un număr de obiecte 
„de împodobire care arată o artă extrem de rafinată. 


Să vedem acum ce este în Egipt și după aceia ne vom gîndi la 
„categoria umană de unde pot să vină aceste lucruri, la starea 
“sufletească necesară spre a le produce şi, în sfîrşit, la condiţiile 
“care se creiază în chip firesc într'o societate care e în stare să le facă. 


In Egipt, are cineva înainte de toate piramidele şi mastabele, 
de o construcție deosebită, care represintă una din cele mai în- 
“drăzneţe opere de tehnică făcute odinioară de oameni. Aceasta 
presupune însă o muncă îndelungată, o jertfă de fiecare zi, multă 
sudoare şi mult sînge, o consumaţie de energie extraordinară și 
«o durere fără margeni. De sigur că pentru a se ridica piramidele 
au murit foarte mulți oameni, ceva asămănător, într'o epocă mai 
nouă, cu ceia ce s'a întâmplat la Versailles, unde palatul lui Ludovic 
al XIV-lea a ieşit din jertfa a mii de oameni, și același lucru s'a 
întîmplat atunci cînd Petru-cel-Mare a avut ideia îndrăzneață de 
-a întemeiat oraşul său în regiunea de mlaștini care trebuia să fie 
total transformată. 


Dar piramida nu înseamnă numai construcție, nu înseamnă 
numai greutăți imense, nu înseamnă numai aducerea grea a 
materialului, piramidele fiind ridicate în regiunea de mîl a Nilului, 
«care se revarsă şi creiază ogorul până în primăvara viitoare, iar 
în apropiere este pustiul, aşa încît materialele nu sînt la îndemînă, 
ci au trebuit să fie aduse cu foarte mare greutate pe Nil sau în 
regiunea Nilului. Vă puteţi închipui cutezanța cui 'a conceput 
această ideie şi puterea de sacrificiu a oamenilor cari au luat 
asupra lor s'o facă, precum şi tăria de suflet a Faraonului care 
trebuia -să fie îngropat înăuntru în cutiuța lui şi care își dădea 

samă cîtă osteneală costă și cîte vieți omeneşti se îngroapă acolo 
în umbra piramidei care se ridică. 

Ce se face astăzi în fabricile noastre poate fi un jena foarte 
mare, însă este făcut pe bucățele; nu are cineva visiunea întregului 
la care colaborează, nu se poate speria de ce trebuie să iasă din 
sforțarea lui. lar omului cînd îi spui să facă un lucru mic, el îl 
potriveşte cu forţele pe care le are: el nu-şi dă sama că forțele 
acestea strînse împreună pot face un lucru imens, pe cînd aici 
parcă el ar fi fost acela care trebuia să dea o consumaţie de: 
energie fără păreche pentru a fi repetată apoi de la o domnie la: 
alta şi în fiecare domnie adăugită. Teoria necontenitei acoperiri a: 
piramidei tot cu alt strat potrivit cu viața Faraonului, prin necon- 
tenitele pături care se adăugau la clădirea de la început nu mai. 
este admisă, ci se observă ca, dacă ar fi necontenite cîrpeli de 
felul acesta, sar deranja un echilibru perfect care a fost conceput 
încă din capul locului și, prin urmare, nu admite aceste întregiri.. 

Alături de piramidă este templul pe care noi îl vedem în 
manualele noastre în reproduceri aşa de restrînse, încît mai că ni 
închipuim că ar putea fi pus alături cu o biserică din timpurile- 
noastre. Dar înainte de a ajunge la templu, trebuie să treci 
printi”o lungă aleie de sfincși, şi pentru cel de la Gizeh a trebuit: 
o imensă trudă ca să se ridice numai nisipul care i-acoperia labele. 

In ce priveşte mormintele de supt pămînt, hipogeele, vă 
puteți închipui cu cîtă feroce trudă a trebuit să fie tăiată piatra,. 
şi tăierea aceasta se făcea cu aceleaşi metode cu care se face azi 
tăierea pietrelor scumpe. 

Dacă este vorba de trudă, aceasta este trudă, dacă este- 
vorba de suferință, aceasta este suferință, dacă este vorba de durere 
şi de strigăt de durere, durerea era şi strigătul de durere trebuia 
să se înalțe. Dar nu-l avem, afară de acele câteva rânduri de- 
de care v'am vorbit. Pe cînd ar fi trebuit să avem greve ale acelora. 
cari au lucrat, ar fi trebuit să avem răscoale sociale. Dacă se silesc 
mii de Gameni să lucreze la aşa ceva, fie rasa cît de cuminte, 
vine un moment cînd toate răbdările sînt întrecute. 

În Egipt, nueînsă numai această dovadă de o capacitate de: 
muncă întrecînd cu mult toate concepțiile noastre. Acelaşi lucru e 
şi în mic. Cînd îngropau pe Faraon sau pe marii demnitari egipteni, 
trebuia, după concepția religioasă a lor, să se ție samă de ce privește 
rostul fiinţii omenești după moarte, întreit: pe lîngă trup şi suflet, 
acel intermediar, Ka, material, adecă avînd toate necesităţile pe: 

«care le are ființa materială. Deci Egipteanului, mai ales aceluia 
care era un demnitar, îi trebuia acolo toată lumea în mijlocul căreia 
trăise, ca să nu-i fie urit şi să nu rămiie lipsit de anumite în- 
demănări cu care era deprins în viață. Prin urmare, se găsește 
înăuntru ce ar încînta pe un copil ca jucării date de Anul Nou. 
Sînt acolo vîslaşi cu lopeţile în mînă "n corabia lor, sînt oameni 
cari gătese pînea în cuptoare, sînt meșteri de toate felurile cari 
stau la îndemîna celui îngropat ; este o întreagă păpuşerie făcută 
din lemn. Aceasta în afară de o întreagă artă de portrete, foarte 
importantă, și care ni-a dat chipurile Faraonilor după concepții 
artistice deosebite, cînd mai naturaliste, cînd mai idealiste. Avem însă 
în morminte, făcuţi din lemn, oameni de toate categoriile, cari 
așteaptă înaintea Maiestăţii sale, ca să-l servească. lată încă un do- 
meniu de operă realistă, făcută cu o exactitate admirabilă. 

Aici se vede foarte bine că omul n'a vrut să înșele, omul n'a 
vrut să scape cît mai răpede, ci avea un fel de răspundere morală, 
trebuind să lucreze în astfel de condiţii, încît să-şi îndeplinească 
toată datoria. Căci meșterul avea o răspundere față de zei. Acolo 
nu tejoci: te vede Dumnezeu, şi supt ochii lui Dumnezeu lucrezi. 

Dar, mai ales, în deceniile din urmă s'a descoperit în Egipt 
o giuvaiergerie fară păreche : giuvaiere de toate felurile, de acelea 
care se pun la braţ, de acelea care se pun la deget, la git, la 
glesna picioarelor, obiecte ca acelea pe care noi le punem pe 
etajere şi care mau pentru noi niciun folos sau pe care le așezăm 
în dulăpioare de sticlă. Unele sînt de proporţii foarte mari, dar 
„niciodată mobilele mau fost din material așa de preţios și lucrate 
„cu astfel de fineță ca în Egipt. Este în mormînt toată gospodăria, 
Faraonului, care trebuie să fie întreagă, potrivită cu rangul său. 
Noi facem şi lucruri frumoase, dar le facem cînd ştim că o să le 
vadă cineva, ca să le cumpere, sau: ca să le admire, pentru ca 
“numele nostru să se păstreze. Niciuna din aceste condiţii nu se 
întilneşte în giuvaiergeria Egiptului. Întîiu oamenii nu iscălesc : 
nu avem niciun singur nume de meşter în ce priveşte toată opera, 
migala fără samăn pe care ni-a lăsat-o arta Egiptului, anonimă 
toată. Şi să ne gîndim că lucrurile acestea întrau în pămînt. Ar 
consimţi însă chiar cel mai modest dintre pictori sau sculptori să 
se trudească nu ştiu cîtă vremeca să facă o operă ce se va închide 
întro groapă părăsită ? Prin urmare, nu înțelesuri umane și de 
«Origine materială sînt necesare pentru un astfel de sacrificiu fără 

păreche. Nimeni nu le vede, nimeni nu le ştie, nimeni nule admiră; 
şi, numele omului este necunoscut. 

Atunci, vine de la sine concluzia, şi iată ce valoare are 
această conclusie pentru munca din timpurile noastre și mai 
ales pentru aceia care poate fi în timpurile ce se vor însănătoşi.. 
Dacă se ridică piramida, este că mai presus de oameni este un: 
ordin divin, pentru că Faraonul nu este altceva decît o întrupare 
a divinității pe pămînt, pentru că oamenii sînt numai instrumente: 
ale ei. Aici este o teocraţie în adevăratul înțeles al cuvîntului. 
Cînd zicem teocraţie, noi înțelegem o societate pe care o cîrmuiesc 
preoții, dar terminul este rău întrebuințat, căci aici preoții nu sînt 
decît sclavii zeului, care este viu, amestecat în toate. Zeul: 
care conduce, zeul care se poate îmbrăca într'un om, într'un animal, 
întrun leu, -— zeița cu cap de leoaică, — în boul cu un anume 
semn, pe care îl aşează în templu, îl hrănesc și se închină: 
înaintea lui. Prin urmare, fiind lumea în mîna zeilor şi orice om 
nefiind decît o întrupare trecătoare a zeului permanent şi etern,. 
toate acestea meşterii le fac pentru un zeu. În timpurile noastre: 
nu este aceiaşi închinare a zeilor, dar idealul în care credem, 
pentru care ne devotăm, acesta poate foarte bine lua locul zeilor şi 
în casul acesta, munca se ridică la aceiaşi înălțime la care: 
- se ridica odinioară, cînd mergea cineva până la culmea tuturor 
sacrificiilor pentru că aşa voia zeul. 

Şi, cînd se făceau obiectele acelea mărunte. de mobilier care 
trebuiau să fie puse în mormînt, cu toatele acestea făceau parte din. 
arta religioasă, şi ele trebuiau îndeplinite în chipul cel mai perfect, 
fiindcă, altfel, Dumnezeu vede şi Dumnezeu bate. Astfel din iubire 
nesfîrşită față de Dumnezeu, din sentimentul acesta că el este: 
tot şi omul nimic, din obligaţia pe care o simţiau în orice gîndire, 
în orice sentiment, în orice acţiune a lor, venia onestitatea absolută 
şi originalitatea înaltă de care dau dovadă aceste obiecte. Precum 
şi, în alt domeniu, statuia Faraonului sau a cutărui om trecător 
represintă obiectul în care este încorporată o parte a divinității, 
fiecare avind conştiinţa că și el cuprinde o părticică de divinitate, 
care îl leagă de celalt şi care-l face supusul aceluia în care 
partea de divinitate este mai puternică şi în care zeul se întru-- 
pează mai desăvirşit. Lucrurile acelea migăloase, toată podoaba 
aceia de aur și smalţ nu sănt decît un adaus la religie, un spor 
la obligaţia religioasă, la sacrificiul care se datorește zeilor şi îm 
această formă. Aici nu este deosebire de mărime: mare, sau mic, ci 

este același lucru : este fof ceia ce poți în legătură cu un anume 
lucru pe care trebuie să-l faci. Omul ca atare nu există în Egipt, 
el nu-și recunoaște niciun drept, ci este numai materia de jertfă, 
care simte o voluptate extremă în momentul în care se sacrifică. 

Încheind acest capitol cred că elocvența faptelor este de 
natură să convingă şi pe cel mai desăvirşit credincios al doc- 
trinelor materialiste. 


V. — LUMEA CRETANĂ ȘI EBRAICĂ 


Vom avea a face acum cu două teritorii de muncă, de lucru, 
care se întind pe un pămînt foarte îngust, cuprinzind un număr 
de locuitori foarte redus și cu toate acestea şi unul din aceste 
teritorii și celălt sînt foarte importante, fiindcă acolo s'au petrecut 
anumite sintese culturale de prima ordine. Şi, în aceste - sintese 
culturale, fiecare din aceste două popoare, poporul cretan și po- 
porul evreu, aduc o parte, sau din rasa lor, pentru cine admite 
purismul, sau un amestec care este rasă numai într'un anume 
sens al cuvântului. 

In Creta, care represintă astăzi aşa de puţin în viața lumii, 
a fost un moment cînd rase de pretutindeni s'au întâlnit şi au 
aprins un foarte puternic focar, care are tot dreptul de a cere un 
capitol separat din istoria marii civilisaţii a lumii, și supt raportul 
tehnic şi supt raportul artistic. Dar noi nu vorbim de civilisația 
cretană în ea însăşi, şi în toate rosturile ei, ci vorbim de dânsa 
numai în ceia ce ne preocupă pe noi de la început, adecă în cea 
venit dintr'o muncă liberă, și nu ce a putut fi socotit ca resultatul 
unei sile, ori ca resultatul unei influențe politice, al unei impuneri 
de sus. Totuşi trebuie să vorbim şi de civilisația aceasta artistică în 
ea însăși pentru că asupra ei rămîne să vedem ce se exercită, pe 
lângă ce a ieşit din adînc, fără să se fi exercitat nicio influență 
din afară. 

Civilisaţia cretană nu era cunoscută de loc pînă acum cîteva 
decenii, nu exista un capitol deosebit în istoria antichității; numai 
după aceia s'au făcut descoperirile cele mari ale lui Evans, care, 
n ce priveşte civilisația cretană, are acelaşi rol, dar cu mai multă 
pregătire ştiinţifică, cu mai multă inteligență, cu mai multă măsură, 
ca acelaș pe care în descoperirea așa-numitei civilisații miceniene l-a 
avut Schliemann. Poate une ori, fixînd strate în civilisația cretană şi 

punînd cifre de secole, el să fi exagerat, ajungînd la tălmăciri care 
sînt admisibile pentru cine vrea să le admită, dar, chiar cine nu 
crede într'însele, poate să înțeleagă civilisația cretană. 

Ce se cuprinde în această civilisație cretană, şi mai ales care 
sînt elementele de originalitate care trebuiesc subliniate în ea? 
Pe urmă vom vedea ce poate fi admis înăuntru ca produsul acelei 
munci libere, acelei munci devotate, al sacrificiului făcut prin 
osteneala și îndemănarea oamenilor. 

Acolo în Creta sînt înainte de toate palatele considerate ca 
ale lui Minos și o să vedem îndată ce sar putea scoate din 
Minos, dacă se uită cineva cu multă atenţie şi fără prejudecățile 
care vin din expunerile obişnuite, cu foarte mare respect faţă de 
o mitologie care nu poate servi oricînd de basă. 

Vom face întăiu să se observe de la început un lucru: că 
în Haldeia au fost fără îndoială palatele de lut care s'au dărîmat, 
că în Asiria s'au ridicat alte palate, împodobite cu o ceramică admi- 
rabilă de care vorbiam, dar în Egipt nu există palatul Faraonului, 
sau există, după ce a murit Faraonul, încăperea aceia a lui, încun- 
jurată şi de camerele alăturate.. Dar, atîta vreme cît trăiește el şi 
locuiește undeva, noi nu găsim sălașul stăpinitorului Egiptului- 
de-sus și al Egiptului-de-jos. Avem în antichitatea orientală două 
forme de culturi: o formă care este consacrată zeului și o altă 
formă care admite pe rege, care, de altfel, nu este altceva decît 
tot o întrupare a divinității, care merită nu numai să: fie ascultat 
şi respectat, dar adorat din causa caracterului divin. Avem astfel o 
civilisație de temple şi o civilisaţie de palate. 

Deosebirea este foarte netedă: sînt două lumi deosebite. Dar 
Creta a avut doi mari învățători: pe Egiptean, de o parte, şi pe 
Asirian, de alta, şi astfel a biruit o civilisaţie ale cării începuturi 
trebuie căutate şi pe linia Nilului şi pe linia Tigrului şi a Eufra- 
tului. Insula Creta este așezată aşa încît înriurirea poate veni și 
dintr'o parte și din alta; este sigur că Asirienii, ca şi, mai tîrziu, 
Perşii au avut legături cu oraşele greceşti de pe malul mării, şi a 
existat și o navigaţie care servia scopurilor „regilor celor patru 
părți ale lumii“. O îndreptare şi către Cipru şi către Creta a existat 
din timpuri foarte vechi, cu scopuri de comerț, cu deosebirea că 
populaţia cipriotă a fost numeroasă, dar, din causa condiţiilor 
igienice și a rasei inferioare cu care s'au amestecat locuitorii, Ciprul 
ma dat aproape nimic. Săpăturile pe care le-a făcut un Italian 
di Cesnola, care era consul acolo, mau dat niciun fel de resultat 

important în ce priveşte simțul pentru artă și îndemănarea în 
realisarea obiectelor frumoase: Ciprioţii sînt deci cam pe aceiaşi 
linie cu Hitiţii şi Evreii, al căror simț pentru arta concretă, — nw 
cea abstractă, a musicei, — este nu aș zice: tîmpit, pentru că aceasta 
are şi altă semnificaţie, ci foarte slab. Dar Creta este cu desăvîrşire: 
altceva, şi ideia palatului, pentru ca în palat să stea regele, nu vine 
din Egipt; ci fără îndoială din lumea mesopotamiană, care s'a suit 
în munte şi de acolo, din munţii de de-asupra Tigrului şi Eufratului, 
a avut legături cu acel tighel, cu acea linie de tivire a Asiei la 
Apus care este represintată prin Eleni. Palatele dela Sfînta Treime, 
Agia Triada, sau de la Gortyna sînt o minune supt toate rapor- 
turile, pînă și supt cel practic, pentru că împărțirea în odăi este 
cu desăvîrşire alta decît a unui palat asirian. Este înăuntru tot 
ceia ce trebuie, și rămîne cineva uimit cînd vede adaptabilitatea 
acestui palat la nevoile de tot felul ale unei civilisaţii și ale şefului 
acestei civilisaţii. În palat se făceau sacrificii, căci templul era în 
palat, pe cînd, în alte casuri, palatul poate fi în templu, — palatul 
celui viu, sau, în casul piramidelor, palatul celor morţi. Avem a 
face cu clădiri admirabile, care formează și astăzi unul din marile: 
obiecte de interes ale acelor cari cu multă greutate se duc în 
insula Creta pentru a se iniţia în această civilisaţie. 

Avem deci înainte de toate palatul, care este pentru rege, şi 
regele, fără îndoială, în aceiaşi concepție întîlnită şi în Haldeia și 
în Asiria şi în Egipt, este un zeu: om pentru că este supus fata- 
lităților umane, dar sensul politic pe care îl are este divin. 

Încă de acum se pot trage şi aici conclusiile. Ceia ce se face: 
acolo la palat lucrînd, nu e pentru că plătește budgetul, să zicem, 
al Statului cretan, și nici fiindcă păzesc soldaţii sau fiindcă un 
sclav, în calitatea sa de sclav, trebuie să facă tot ceia ce i se 
poruncește, căci altfel îi sîngerează spinarea de loviturile gîrbaciului. 
Prin urmare, nici plată, nici spaimă, ci omagiu. 

Orientul egipto-haldeo-asirian e şi aici inspiratorul, în legă- 
tură cu Minotaurul, — şi despre taur, nu numai că se vorbeşte în 
legendă, dar el este înfățișat într'o parte a artei cretane, unde 
sînt nişte tauri extraordinari, cari fac sărituri ca la o represintație 
de circ. Este al doilea cas în care omul prinde aşa de bine ati- 
tudinea animalului în momentul precis al saltului. Astfel animalul 
asiatic și Minotaurul din legendă şi regele Minos, care cumpă- 
nește păcatele şi virtuțile oamenilor, pe lumea cealaltă, cum și în 
irescile egiptene se vede aceiaşi cumpănire, sînt unul şi acelaşi 

lucru, apoi între zeul Apis şi între taurii cari sar în aier şi cari 
devin Minotauri în palatul cu multe ascunzători, asămănător cu 
ascunzătorile și învîrtelile aşa de curioase pentru neștiutori ale 
mormintelor egiptene, este o asămănare. Și cowplicajia acestor 
figuri vine dela tehnica egipteană. 

Toate lucrurile acestea se leagă împreună, precum tot aici 
întîlnim un element pe care îl întîmpinăm, de altminteri, şi în 
anumite tîrzii legende balcanice şi carpatice. Se spune de Icar, 
acela care a vrut să zboare — tatăl său era Dedal, marele arhi- 
tect, — că, apropiindu-se de soare, i s'au topit aripile, şi el a 
căzut. În versurile mele de tinereţă este unul în care vorbeam de 
avînturile umane şi spuneam: „Icar, aripile-s de ceară“. Dar 
gîndiți-vă la Meșterul Manole şi la clădirea mănăstirii Curtea-de- 
Argeş: după sacrificiul femeii, după ridicarea mănăstirii, vine pe- 
deapsa aceluia care a jertfit pe nevasta lui: căderea însăși a arhi- 
tectului. O legătură care vine din adîncul secolelor, şi ea este 
iarăşi în raport cu superstiţia că în tot ce se face trebuie întrupat 
un suflet; dar nu ajunge sufletul întrat silnic al femeii, ci trebuie 
să între şi sufletul, ambițios şi pedepsit în culmea ambiţiei sale,. 
al arhitectului însuși. 

Dar în Creta se mai vede un lucru. În Egipt omul se înfă- 
țişează, e drept, cu o varietate, cu o bogăţie extraordinară, 
și astfel toată viața Egiptului de odinioară se poate vedea în acele 
represintaţii, dar el este presintat acolo totdeauna în legătură cu 
un scop: sînt vasalii cari aduc darurile lor, sînt procesiunile care 
merg la templu. În Egipt omului nu-i este ruşine. de om; scopul 
suprem este fără îndoială cu mult mai presus de toți oamenii, de 
toate felurile. In Haldeia nu este aşa; acolo nu este respectul 
față de om aşa ca în Egipt; dacă vrei să înfățișezi un zeu, nu-i 
poți da numai înfăţişarea umană: îi adaugi aripi de vultur, îi dai 
trupul leului, sau mai multe elemente din corpul omenesc se adună, 
cum este în înfăţişarea zeiţei siriene Magna Mater, la care se: 
adaugă anumite părți ale corpului pentru a simbolisa sensul însuși 
al divinității, menirea ei. În Egipt însă omul este făcut așa cum 
e şi cu foarte mare exactitate, Egiptenii aceştia, cari nu erau Semiţi, . 
ci Hamiţi, sînt oameni de socoteli foarte exacte, aşa încît dovedesc 
cunoştinţa perfectă a tuturor elementelor, nu numai ale figurii, dar 
ale îmbrăcăminţii. În arta egipteană este totdeauna ceva sec și. 
pedant și, pe lângă aceasta, şi un element de convenţie: statuile 
presintă în același timp figura umană și de profil şi în față, cre-- 


44 


îndu-se un tip care nu există în realitate, și poate că în aceasta 
artistul vedea o înălțare, o sanctificare, o ridicare peste ceia ce 
“este în realitatea lucrurilor. 

Aici însă, în Creta, este, pentru întîia oară, un lucru care 
nu se găseşte aiurea, lucru minunat, care ar merita să fie semnalat 
mult mai mult decît de obiceiu: civilisaţia cretană creiază şi supt 
raportul desvoltării sufletului omenesc; supt raportul evoluţiei 
psihologice ea joacă deci un rol anumit. Niciodată nu s'a gîndit 
un Haldeian sau un Asirian, mai curînd un Haldeian, să ţie samă 
de eleganța atitudinilor sau a însuşirilor, şi nu e în arta acestor 
regiuni nimic vrednic să fie văzut aşa. lar, cum am spus, artistul 
egiptean este prea prosaic, prea incapabil de a străbate în adîn- 
cimea sufletului omenesc pentru a da aşa ceva. Deo parte şi de 
alta, figurile mau de obiceiu nicio expresie: nici a figurii, nici 
o altă expresie, mult mai greu de găsit şi care, cînd este realisată, 
produce o impresie mult mai mare: eleganța ținutei. Cea mai 
înaltă expresie estetică în atitudinea obişnuită se întilneşte însă 
în arta cretană. Îmbrăcămintea este înfăţişată cu o deosebită co- 
chetărie, cu nişte coafuri extraordinare și tot odată 0 grijă a taliei 
supțiri ; în total: o pasiune a toaletei. Samănă îmbrăcămintea 
aceasta cu aceia pe care o întîlnim în vechea artă din Balcani şi 
Carpaţi, care este şi arta noastră: acelaşi pagne, aceaşi fotă, și, 
-de-asupra, un fel de pieptar care samănă foarte bine cu ceia ce 
se păstrează şi azi la unele popoare moderne. Și se îmbină li- 
niile corpului cu elementele de veșmînt într'o sintesă de o° supe- 
rioară eleganță, din care causă uneia dintre aceste figuri, nu din 
„cele mai caracteristice, i s'a dat un nume care aminteşte pe o 
Francesă din Paris, de la Montmartre. Se vede foarte bine că fe- 
meile de acolo sînt mîndre, frumoase: în felul cum. este înfățișat 
- profilul, în felul cum este desemnat un ochiu prelungit se vede 
-grija de a face să reiasă anumite însuşiri. Cretanii au a face cu 
„rasa elenică, nu cu cele asiatice, nici cu locuitorii din Arhipelag, 
"unde este şi o anumită Civilisaţie egeiană, tot preistorică, neavînd 
nici măcar trumuseța de linii abstracte întîlnită în arta noastră, 
"dar peste însuşirile pe care le-ai da acestei rase se vede intenția 
artistului de a înfrumuseţa, sau măcar de a sublinia cît mai mult, 
„această frumuseţă pe. care de la sine, prin darul naturii o aveau 
temeile de acolo. Ba este o cochetărie şi în ce priveşte înfățișarea 
bărbaților, oameni foarte sprinteni, cari fac asemenea sărituri 
„extraordinare. Pănă și în procesiunile sacre se adaugă un element 

de capriciu. Într'o procesiune -de acestea, în Egipt lucrul ar fi inad-- 
misibil, unul dintre participanți se împiedecă şi este înfățişat aşa. 

Dar, pentru ca să ajungă cineva aici, pentru ca să facă lu- 
crurile acestea de toată frumuseța, pentru aceasta trebuie altceva 
decît munca impusă, decît puterea sclavului, decît vraja cîştigului. 
Aceștia sînt oameni cari se închină cu tot ceia ce pot zeului- 
rege care se găseşte în palatul acesta minunat care este şi un 
templu, pentru că suveranul însuși are într'însul toate însuşirile 
zeilor. 

Mai adăugaţi că în arta aceasta cretană este înțelegere și 
pentru floare şi pentru animal. Acei cari au văzut represintări de 
ale artei cretane, nu vor uita cutare pisică aşezată în mărăcini,. 
gata să se arunce, sau cutare animal de apă; iarăşi, alături de 
această profundă înțelegere a elementului zoologic din natură, 
deprinderea cu animalul care în felul lui are un suflet ce samănă 
aşa de mult adese ori cu al nostru. 

Alături de aceasta, este şi un simţ al liniei, pe care artistul: 
o deapănă și o învîrte, o încurcă şi o descurcă, o amestecă şi-și 
ride de privitor care nu e în stare să urmărească toate aceste cir- 
comvoluțiuni, dintre care unele se întîlnesc și în arta lineară a. 
vechilor Traci, din care vine arta noastră, numai cît în ea nu afli 
învîrtiturile acestea indiscifrabile, pe cînd în aşa-numitele vase de 
Kamares ele sînt unul din elementele necesare, indispensabile. 

Aici este iarăşi omul care lucrează în voie, căruia îi place 
lui să mişte după deget toate liniile acestea neastimpărate. 

„lată ne-am lămurit şi în ceia ce priveşte Creta. Nu avem 
a face cu ceia ce se spune în doctrinele materialiste, în crezul 
marxist, în doctrina pesimistă a blăstămului muncii. Avem a face 
cu un imn, un imn prin linii, prin figuri, prin coloare, un imn 
prin desăvirşirea unei tehnice superioare. Totul ca un omagiu 
care se ridică pînă la divinitate. Şi, iarăşi, noi putem pune în locul 
divinității în anumite domenii un ideal care poate fi din orice 
domeniu, dar el sfințește totul, tot aşa cum sfinţia odinioară şi 
„regele din templu sau regele-zeu din palatul său. 


Venind la Evrei, este greu de admis că ei represintă o singură 
rasă. Chiar şi astăzi nu e nici un raport între tipul de Beduin 
supțire şi un alt tip, botocănos, care se întiîlneşte dese ori. Expli- 
caţia care se dă este că: adevăratul Evreu este numai acela cu 
tipul de Beduin, iar celalt este un Cazar. Cazarii, Turcii aceştia, au 

Mocuit în stepa rusească. Dacă ne gîndim unde sînt aşezaţi de baştină 
Evreii, îi aflăm pe un mic teritoriu, deschis întiiu către Damasc, 
“unde era alt Stat, iar, în jos, către regiunea Filistenilor arieni şi 
către deșertul arab, ţară fără hotare, de unde poate veni oricîtă 
lume. Apoi Evreii au fost în „captivitatea babilonică“, și, cînd s'au - 
întors, nu mai erau Evreii vechi. Deci, cînd se vorbește de Evreii 
vechi, trebuie să se facă o deosebire între cei înainte de baia 
aceasta de Haldei şi cei după baia în haldeism. Vechiul rege 
evreu era una şi, mai tîrziu, preotul care ţine locul regelui, alta. 
Căci oare poate să trăiască un mic popor atîta vreme supt influența 
“unei civilisații milenare şi aşa de iale fără să fie fundamentul 
schimbat ? 

În ceia ce priveşte Sudul, Evreii fiind deschişi către. pustiu, 
cu lumea beduină, David este și un Beduin, un păstor, şi toată 
opera lui este în legătură cu viața aceasta rurală din pustiu. De 
altfel „Cîntarea Cîntărilor“ nu este altceva decît un imn îndreptat 
către o femeie care a trăit; teologii, natural, caută să vadă sim- 
bolul acolo unde este vorba de o realitate văzută puternic, une 
ori grosolan, potrivit cu tradiţiile asiatice ale altui popor. De fapt, 
Biblia este alcătuită din lucruri foarte deosebite, şi, aşa cum se 
înfățișează astăzi, ea este cel dintiiu mare produs literar, fiindcă 
Haldeenii, Asirienii, Cretanii mau literatură, iar, în ce priveşte 
Creta, nici literele ei n'am ajuns a le lămuri, și nu-i cunoaștem 
limba. Evreii sînt deci nişte creatori în literatură ca şi Grecii, dar 
în condiţii deosebite. Aşa cum se presintă Biblia, ea este resultatul 
captivității babilonice. Un lucru „fasonat“ de casta preoţilor, un 
element fiind păstrat, altul înlăturat sau transformat. 

Dar Evreii sînt vecini şi cu Fenicienii negustori vestiți, dar 
neînțelegători de orice artă şi literatură, cari au dat cîteva invenții 
tehnice, dar afară de aceasta nimic. Deci un popor sterp în ceia 
ce priveşte manifestările mai înalte ale sufletului. Au umplut lumea 
„ ajungînd pînă în Sicilia, în Africa, la Strîmtoarea de Gibraltar ; 
influenţa lor s'a întins asupra întregului basin occidental al Mării 
Mediterane : cîte legende nu sînt în legătură cu dînşii! Dar în 
materie de artă n'au dat altceva decît inspirația pentru vestitul 
templu al lui Solomon. Săpăturile care s'au făcut mai ales de 
Francesi n'au dat decît obiecte de artă de nimic, nişte caricaturi 
odioase şi grosolane. Nu există o artă evreiască, precum nu există 
nici o artă feniciană. Cînd s'a săpat la Tir şi Sidon nu s'au aflat 
decît lucruri care au doar o valoare etnografică. 

La Nord există o altă civilisaţie, civilisația hitită. Hitiţii 
aceştia, a căror influență se întindea asupra Armenilor, dominau 
de la Nordul :Siriei până în regiunea Caucasului. Un popor 
foarte important, care întrun moment s'a impus Egiptenilor, şi 
există cutare tratat încheiat între Egipt şi aceşti Chetas. D-l Hrozny, 
profesor la Universitatea din Praga, s'a ocupat de Hitiţi şi pe 
basa inscripţiilor găsite întrun sat din Asia Mică, în Bogazchioiu, 
a reușit să desluşească, fără a avea un text în altă limbă, graiul 
lor, aşa că în momentul de față avem şi o gramatică hitită. Intr'un 
moment s'a ivit chiar închipuirea ambițioasă că în aceste rânduri 
se poate găsi ceva pentru explicarea Iliadei, ceia ce nu este de admis. 
Dar de acolo a răsărit încă un lucru: că Hitiţii erau în mare 
parte Arieni. 

Aşa încît Evreii sînt prinşi între Arienii din jos şi între Arienii 
din sus, fiind deschiși către pustiul Mesopotamiei, către lumea lui 
Acad, şi către pustiul Arabiei. 

Credeţi că se poate păstra rasa în astfel de împrejurări ? 
Naiv este acela care o crede. Dintr'o anumită sintesă de rase poate 
ieşi o civilisaţie foarte înaintată, dar, atunci cînd amestecul este 
prea puternic, se poate întîmpla să se nască o rasă de catiri. 
Este ceva bastard în Evrei, unul din popoarele cele mai inteligente 
depe lume. Acest caracter de „bâtardise“ îşi produce întotdeauna 
efectele. Avem a face cu un popor care n'a dat o frescă, n'a dat 
0 statuie, templul lui Solomon fiind, cum am spus, copia templu- 
lui lui Hiram, regele Tirului. Avem a face cu un popor, pentru 
care arta nu are sens în afară de musică şi este o întrebare: cînd 
și în ce împrejurări, ce fel de Evrei au ajuns să aibă incontestabilul 
simț pentru musică de care dau dovadă nu numai ca executori, 
dar şi în calitate de creatori. Au însă o literatură, cuprinzînd şi 
anale, și în analele acestea un element biografic personal, care nu 
se întilnește în analele altor popoare. Aici sînt figuri, sînt imagini, 
sînt drame, se presintă probleme psihologice foarte interesante : 
„Cartea Regilor“. Dar mai este şi altceva ; pentru întîia oară în 
această literatură este avîntul politic. Profeţii: Isaia, etc., „repre- 
sintă pentru întiia oară „opinia publică“, ei luptă pentru anumite 
idealuri, petru cîştigul unor anumite cause. Este pentru întîia oară 
propaganda într'o formă literară foarte puternică. Și noi, chiar dacă 
ne-am deslipi de educaţia religioasă de la început, fiind totuși 
crescuţi într'însa supt influența unor civilisații care şi ele s'au 
inspirat dintro cunoștință adîncă a Bibliei, avem fără îndoială 
elemente care vin dele profeţii lui Israel. 

Dar aici este vorba de pasiune, de interes politic, nu de muncă. 
Dacă 'ar fi fost şi aici iubire de muncă, marea iubire de muncă, 
dacă ar fi fost devotamentul de care am vorbit, setea de sacrificiu, 
atunci, chiar dacă alte temple nu ar fi fost necesare, Evreii le-ar 
fi făcut, pentru că iubirea pentru un lucru creiază în afară de 
cerințile din exterior. Noi facem licruri care nu ni se cer atunci 
cînd iubim lucrul pe care îl facem. La Evrei nu se observă aceasta. 
Ei nu vor căuta granitul şi basaltul, nu li va sîngera spinarea, 
nu li se vor rupe oasele aducînd materialul pentru construirea unui 
templu, şi, odată templul construit, nu se vor alege oamenii cu 
talent artistic cari să întrebuinţeze oricîtă vreme numai să represinte 
anumite lucruri din viața lui Israel. 

Această lipsă a dat însăşi teoria pe care o înfăţişează Biblia 
în ce priveşte originile muncii, teoria pesimistă care condamnă. 
munca. Teoria muncii-blăstăm se găseşte în Biblie. Se înfăţişează 
grădina lui Dumnezeu în care au fost aşezaţi Adam și Eva cu toate: 
plantele și dobitoacele împreună, cu toate uşurinţile vieţii, cu tot 
ceia ce trebuia ca să fie fericiți, Adam uitîndu-se la Eva, Eva 
uitîndu-se la Adam, pînă ce copiii au găsit că sînt prea mulți 
doi și Cain a-omorit pe Avel, — împrejurări de acelea de nu trebuiau. 
să miște măcar un deget. Cînd a venit șarpele dea sedus pe Eva, 
s'a întîmplat păcatul de la început: atunci omul a fost osîndit 
să-și cîştige pîinea în sudoarea frunţii. Teorie infamă, care se: 
poate păstra ca amintire istorică, teorie care a înveninat omenirea: 
secole întregi, în oposiția cea mai desăviîrșită și cu vechile civilisații: 
asiatice şi, precum vom vedea, cu tot ceia ce a plecat dela vechea: 
Eladă de odinioară. 

Unde nu este această teorie, minunile artei se ridică de la 
sine; unde este această teorie, nimic nu răsare : cîmpul producției 
spontane, al frumuseții e uscat cu desăvirşire. Şi noi, avînd să 
alegem, în timpurile noastre, între doctrina cealaltă şi doctrina. 
din Biblie, conclusia se impune de la sine. 


VI. — CREAȚIUNEA GREACĂ 


Vin acum la o parte foarte gingaşă din problema pe care de 
la început mi-am pus-o înainte : la problema muncii, a impunerii 
de către Stat şi la ceia ce numim noi astăzi capital, în vechea 
Grecie. 

Şi aici ne întîlnim de la început cu o părere foarte răspîn- 
dită, socotită ca incontestabilă, ca basă pentru orice fel de. con- 
sideraţii, că, adecă, în adevăr Grecia veche a dat cugetarea care 
este şi a noastră, care este şi felul nostru de gîndi, că ea a dat 
principiile artei şi literaturii aşa cum trebuie să le conservăm şi 
acum, pentru că altfel cădem în desorientare şi nebunie. Insă se 
adaugă totdeauna, cînd este vorba de Greci: păcat că marii noștri 
învăţători, iniţiatorii noștri în toate domeniile, acei cari au creat 
lucrurile pe care noi le numim perfecte, şi-au sprijinit viața pe 
munca sclavilor ! La Greci erau liberi şi erau robi; un număr de - 
oameni cari făceau politică și supt oamenii cari făceau politică 
stăteau acei cari munciau. Acei cari se ocupau numai cu poli- 
tica erau cetățenii pe cari îi întîlnim totdeauna în Agora, unde 
se discutau toate afacerile publice, toate legile; orice propunere 
trebuie să treacă pe aici prin Agora, unde cetăţenii țin discursuri, 
ascultă, iau hotărîri, votează, iar, cînd este o serbătoare grecească, 
o heorte, este cu totul altceva decît o serbătoare din timpurile noas- 
tre, organisată după rosturile semitice aduse de creştinism. Ser- 
bătoarea grecească este un lucru senin, clar, nu numai cu uşile 
deschise, dar fără niciun coperiş: totul se face supt cerul 
liber : se aşează lumea în amfiteatru pe bănci și în hemiciclu. 
Teatrul nu înseamnă decit privelişte, o privelişte cu orizonturi în 
toate părțile; nimic nu opreşte lumea din afară. Cunoașteţi ve- 
chea formulă a lui Horaţiu pentru îndepărtarea acelor cari nu sînt 
inițiați: „odi profanum vulgus et arceo“, „urăsc vulgul care nu 

ştie religia, care nu și-a făcut lecţia de catehism și-l opresc de 
la ceremonie“, dar așa ceva nu există în Grecia. Atita numai: 
sclavul ştie că el nu se duce acolo, iar cetățeanul știe, în afara 
faptului că nu plăteşte, că aceasta este lecţia lui de religie, 
lecţia lui de literatură, lecţia lui de artă, chiar lecţia lui de po- 
litică. Prin urmare, ceia ce învăţăm noi în liceu cu privire la ins- 
tituțiile Statului după un manual, aceia se auzia şi se vedea 
acolo, la teatru, de cetățenii de odinioară din Atena. Cînd este 
serbătoare, sînt preoții fără îndoială, dar rolul lor nu este asă- 
mănător cu al preoţilor din timpul nostru, cari ştiu anumite lu- 
cruri pe care noi nu le știm, pe care noi oarecum am fi doritori 
să nu le ştim, şi este mult mai bine să nu le înțelegem în între- 
gime. Așa ceva nu este de admis în Grecia. Religia acolo este 
de o logică perfectă, cum este şi de o artă superioară şi cum 
întrebuințează necontenit formele cele mai frumoase ale poesiei 
şi ale literaturii. La o serbătoare grecească merge oraşul întreg, 
cum se face în timpurile noastre numai cînd e vorba de unele 
serbări naționale, ca serbătoarea eroilor, şi atunci merg copiii 
şi învățătorii, iar lumea cealaltă stă pe trotuar: aceiaşi deosebire 
între unii cari fac şi alţii cari se uită. În Grecia nu se face deo- 
sebirea aceasta : acel „de pe trotuar“ are datoria să se înşire şi 
el atunci cînd procesiunea se poartă, nu în interiorul templului, 
pentru că templul este locuința zeului, ci în afara lui, unde lumea 
stă şi așteaptă pînă pe treptele de marmoră ale templului. Şi, în 
piață, se făceau anumite mişcări, se desvoltau anumite jocuri 
"olimpice, care fac parte şi ele din religie. Olimpismul din tim- 
purile noastre nu are niciun fel de sens: el nu împarte niciun 
fel de morală, este o simplă încordare de mușchi şi de multe ori 
nu-i nici măcar dovada unei puteri mari, pentru că sînt oameni 
cari cunosc trucurile. 

lată ce era Atena, dar, în momentul în care cetăţenii ascultau pe 
Demostene sau pe înaintașii lui, în momentul cînd privilegiații 
vieții făceau politica lor, cu dreptate, fără dreptate, în timpul 
cînd „domnii“ aceștia luau parte la „panatenee“, la serbătorile 
naționale ale Atenei, în timpul cînd se duceau la teatru şi aplaudau 
pe Eschile, pe Sofocle, pe Euripide, în acelaşi timp vede cineva 
niște biete ființe prăpădite, chinuite, biciuite, fără niciun fel de 
drept la nimic, adevărate bestii, cari sînt sclavii. Ei fac munca, 
se spune: iată, te duci la ţară : cine ară, cine samănă, cine cu- 
lege ? Sclavul. 

Dar aceasta nu este adevărat. Pentru că era o mică pro- 
prietate în teritoriul acesta atenian. Şi, de altminteri, cum o să 
vă spun îndată, Atena nu înseamnă Grecia. Grecia este una şi 
Atena alta ; ceia ce numim noi civilisația grecească nu este civi- 
lisația poporului grec, ci civilisaţia ateniană, şi ea represintă 
cu totul altceva. E drept că, dacă mergi în Atena, industria se 
face în ergastarii. Acolo întîlneşti sclavii de toate originile, ș 
este o măsură de prudenţă să nu fie în acelaș loc sclavi de aceiaşi 
origine, ca nu cumva să se poată înțelege între dînşii. S'ar- zice 
că pînă şi comunicația sufletească între doi oameni, pînă și mîn- 
gîerea pe care o pot lua unii de la alţii, pînă şi aceia li este in- 
terzisă. 

Deci, sclavul de la ţară, sclavul din ergasterii. Dar se pune 
întrebarea : ce se lucra în ergasterii, cît din ceia ce atrage atenţia 
noastră în viața Atenei era lucru din ergasterii ? 

Dacă este vorba de activitate la arsenal, dacă este vorba de 
muncă grea — se zice mai tîrziu : muncă de galerieni —, atunci erau 
sclavii din războiu cari erau întrebuințaţi. Ei visliau cu lopeţile şi 
sîngerau supt loviturile de gîrbaciu ale cerberilor, şi se spune: 
“este foarte natural; fără aceasta nu am fi avut politica grecească, 
nu am fi avut simţul de literatură, simțul de artă al Grecilor, nu 
am fi văzut în grădina lui Akademos o mulțime întreagă care se 
ținea de Platon, după ce se ținuse de Socrate. Pentru toate aceste 
binefaceri, nu numai pentru oamenii de atunci, dar și pentru cei 
de azi, şi pentru acei cari vor veni pe urmă, trebuiau să muncească 
acei miserabili sclavi. Şiatunci îți pui întrebarea: dar oare Parthe- 
nonul, templele celelalte de pe Acropole, dar oare statuile care sînt 
mîndria Atenei şi a umanităţii din toate timpurile, care n’a putut 
realisa ceva mai desăvîrşit în liniştea, în seninătatea, în lumino- 
sitatea, am zice, a lor— pictura joacă un rol foarte mic în Grecia 
şi explicația se poate găsi: acolo este o lumină care distruge 
„coloarea —, toate lucrurile acestea frumoase le-au făcut sclavii? 

Evident, dacă ar fi aşa, toată interpretarea pe care o dau de la 
începutul acestor lecţii ar trebui să cadă. S'ar dovedi că şi supt 
lovituri şi osînda din închisori şi rănirea pe umeri, că și într'o 
atmosferă unde este pedeapsă şi unde doare, totuși sar fi făcut 
lucruri frumoase. 

Dar nu este aşa: produsul muncii greceşti, ceia ce vedem, 
ce admirăm de secole întregi, ceia ce face o parte esențială din 
patrimoniul umanităţii, modelele care ni stau înaintea ochilor şi ni 

pare rău că nu ne putem întoarce înapoi, nu se datoresc unei 
munci silnice, nu sînt făcute supt teroare, cum omul de acolo nw 
este ademenit prin cîștig. 

Şi, pentru ca să lămurim lucrul acesta mai bine, întîiu să: 
revenim la deosebirea de care v'am vorbit mai înainte, între Grecia. 
şi între Atena. Nu există Grecia, există Grecii.. Au existat mai multe 
Elade, cu totul deosebite, și una este cînd cunoști Grecia din cărți,- 
din albumuri sau lecţii, şi altceva cînd ai mers acolo, cînd ai trăit 
o bucată de vreme acolo. Sparta nu este Grecia, ea nu are nimic 
a face cu Grecia: ceia ce s'a descoperit acolo, nu sînt nici măcar 
lucruri cunoscute din viața practică. Spartanul era un om funda-— 
mental, masiv şi stupid, care din causa aceasta avea succes. Sparta. 
lui este o sărăcie; dacă în fund este, măreț, Taigetul, e o şuviţă de 
apă miseră Eurota. La Sparta erau Heloţii sau Iloţii, de la cetatea 
Hela, oameni cari represintau o întreagă lume, foarte numeroasă.. 
Pe lîngă aceştia, alte două categorii. Era o categorie mijlocie, 
a acelora al căror nume se păstrează în cetatea Modon; ei mer- 
geau la războiu. Şi erau foarte mulţi sclavi întrebuințați şi în. 
armată, cari în unele împrejurări puteau fi şi eliberaţi și răsplătiți. 
Se zice că era obiceiul la Sparta ca, după ce i-au eliberat, să-i: 
suprime: pe de o parte îi răsplătiau și, pe dealtă parte, ca să nu 
fie primejduiţi cetățenii după aceia, îi făceau să dispară. Aici e o 
lume cu totul deosebită, un sat de „moșneni“ „umblînd în doi bătrîni“, 
şi de aceia erau doi regi, cari represintau două seminţii deosebite.. 
Aceasta însă nu are a face, de loc, cu Atena. 

Dar, dacă se străbate tot Peloponesul, nu e nimic care să samene: 
cu viața ateniană: nici poesie, nici literatură, nici interes pentru. 
lucrurile care pasionau Atena; nimic din forța creatoare care a lucrat 
atîtea secole în Atena și a creat atîtea opere de artă. La Corint, 
s'a săpat, dar săpăturile n'au dat nici atîta resultat, încît să facă um 
museu convenabil. În insula Kerkyra, Corfù din timpurile noastre, ce- 
sa găsit în ce priveşte civilisația grecească? Mai nimic. În Grecia. 
continentală, Teba este astăzi un tîrg balcanic, ceva extrem de- 
meschin ; cîteva case ici şi colo, și tîrgul la care vine lumea țără-— 
nească în anumite zile şi vinde. Epaminonda şi Pelopida ? Un fel: 
de răzeși eroici. Aceasta este Teba. Nu cred că vre o dată Teba 
să fi fost altfel: ca resultat al săpăturilor, cum este museul de la: 
Sparta, tot aşa şi cel dela Teba. În insule s'a găsit foarte puțin, 
mai mult în ce priveşte civilisația egeiană, afară de Egina. 

Dar de unde civilisaţia ateniană ? Cînd iei o sticlă şi prinzi 

razele soarelui din mai 'multe părți, ele se string într'însa ca un 
“focar și pe urmă poți proiecta lumina aceasta asupra punctului 
pe care îl vrei. Ei bine, Atena nu este un oraş, Atena este un 
„focar unde vin multe influențe din multe părți şi creiază o civili- 
sație de amestec, al cării caracter e puţintel linear şi abstract, 
senin, static şi rigid. Sculptorii atenieni n'au noțiunea mişcării ; 
între dînşii și între zugravii din Creta este o deosebire enormă. 
Acel din Creta ştie, ca un preistoric din cavernele magdaleniene, 
„orice mişcare a unui animal; aceștia știu foarte puţin în acest 
domeniu: sînt oameni de la oraş. Artistul din Creta are acea 
cunoștință a naturii însuflețite pînă la pisica grămădită în mărăcini, 
pînă la rațele care circulă între plantele de apă. Atenianul face un 
om desbrăcat sau pe jumătate îmbrăcat, apoi în dosul lui este o 
bucată de trunchiu de copac şi, dacă acolo se vede și o șopirlă,e 
un lucru mare; Apollon este deci „Apollon Sauroctonul“, adecă acel 
care omoară şopiîrla. Statuile erau colorate într'adevăr, și se recu- 
nosc și acuma urmele unor interesante desemne în colori pe co- 
stume care trimet la arta noastră populară. Vechile statui din 
museul de pe Acropole arată ceva care ar putea figura lîngă arta 
noastră populară în cine ştie ce manual de artă preistorică. Şi ci- 
vilisația aceasta ateniană se simte că-este alcătuită din mai multe 
influențe, că formează o sintesă, şi sintesa aceasta foarte senină 
nu este în aceiaşi măsură și o sintesă complectă. Se simte foarte 
bine cum asupra extraordinarei vioiciuni, asupra prolificităţii, asupra 
redării fără hotare a artei cretane a trecut un vînt de Nord, un 
vînt rece, care a îngheţat multe lucruri, care aiurea se desvoltă cu 
„atita strălucire, şi a împiedecat altele, care formează tocmai ma- 
rele farmec şi meritul superior al civilisaţiei cretane. 

Se spune: este un amestec de dorism! care simplifică, și 
Dorienii sînt întăţişaţi ca oameni mai greoi, mai puţin aplecaţi către 
artă, mai solizi, mai masivi, de și au avut o strălucită civilisație 
în ltalia-de-Sud și în Sicilia, cuprinzînd o parte foarte largă din viaţa 
grecească și pe coasta Asiei Mici. Eu sînt sigur însă că influența 
aceasta care congelează, care „pune la rece“ şi care simplifică, reduce, 
«care îndreaptă către abstracție, vine de la vechea populație peste 
care s'au aşezat Grecii, populaţia ai căror moștenitori sîntem în 
mare parte şi noi şi cari au creat arta populară. Ei au pătruns supt 
„conducerea acelora pe cari legenda grecească îi numește Hraclizi, 
şi din care istoricii au făcut pe Dorieni coborînd din Nord. 

Supt influența arătată se creiază această sintesă resumată, 

această sintesă sublimată, împuţinată, cu un caracter de tip, peste care 

ndividul nu mai poate avea curagiul capriciului; capriciul în arta 
grecească este definitiv înlăturat, pe cînd el este drept în mijlocul 
artei cretane. 


Dacă se reface biografia tuturor represintanţilor spiritului 
în literatura, în arta şi civilisația ateniană, aproape niciunul 
nu este născut în Atena. Așa va fi, după cîteva vreme, strălucita 
civilisaţie parisiană: în Paris în momentul de față sînt cîteva sute 
de mii de refugiaţi ruși, se întîlnesc Nemţi cîţi vrei, iar douăzeci 
şi cinci de mii de Romîni în Paris lucrează la gunoaie, pe lîngă 
ci este şi o populație polonă în Franţa; atîta lume străină 
pe care Francesii o pun în cea mai mare parte la lucruri destul de 
grele, pe care indigenii nu le fac. Te duci la cutare teatru, afli pe 
soţii Pitoef, Ruși, apoi vezi danțuri de „meteci“, se vînd traduceri 
după Stefan Zweig, în laboratorii lucrează toate naţiile de pe lume. 

In felul acesta a fost şi Atena. Dar în această Atenă rosturile 
înalte sînt reservate oamenilor cari sînt legaţi, dacă nu de oraş, 
cel puţin de tradiţia elenică, de tradiţia religioasă elenică. Prin 
urmare, acel care lucrează o statuie, nu o lucrează cum se face astăzi, 
pentru că doamna cutare doreşte să facă portretul soțului care 
trebuie aşezat la cimitir de-asupra groapei, şi doamna arată cum era 
răposatul, apoi retrimete de atîtea ori bustul înapoi, zicînd că ră- 
posatul era mult mai frumos decît atita. Nu este așa, cînd faci 
pe Pallas Athene. Este un act de devoțiune, care se face din religia 
meșterului. Tot aşa cu vechii noştri meșteri de icoane, cari înainte 
de aceasta se puneau într'o anumită stare sufletească și în 
această stare sufletească zugrăviau pe sfinți, şi de aceia icoanele 
acestea au o frumuseţă pe care toţi absolvenţii Şcolii de Bele 
Arte nu sînt capabili niciodată să o dea. 

Și tot aşa este un act religios şi ascultarea la teatru. El nu se 
potriveşte după gustul „publicului“. Nici Eschile, nici Sofocle, nici, 
Euripide, nici represintanţii comediei nu s'au preocupat vre-odată de 
ceia ce gîndeşte „publicul“. Nu se poate vorbi de „teatru de modă“ la 
Greci; ei mau decît legendele sacre din credinţa cetăţii lor şi li dau 
o interpretare care este personală, dar autorul se opreşte totdeauna 
la o anumită margene, dincolo de care niciunui scriitor şi nici- 
unui om nu-i este permis să treacă. În cetatea aceasta a tuturor 
arginţilor, unde se adună atîția bani, unde se aduce atîta marfă, 
care stăpînește, ca Anglia în timpurile noastre, o întreagă asociaţie 

de insule, care exercită o influență aşa de vastă, este laturea 
aceasta a unei creaţiuni care este morală şi este religioasă. 

Sclavul deci nu se poate amesteca, el nu este primit în 
anumite rosturi, nefiind de aceiaşi religie. Poate fi cineva foarte 
bun, foarte blînd cu dînsul: sînt de altfel sclavi cari s'au vîndut 
ei singuri din causa unei nevoi, şi sclavii veniți din războiu sînt 
foarte puțini; sînt sclavi de moștenire, sînt sclavi aduşi de pirați, 
şi filosofii și poeții recomandă să fie cineva cît se poate: mai bun 
cu sclavii. Ei se liberează mai puţin decît la Roma, pentru că 
situația lor este mult mai bună, ei fiind mult mai bucuroși să se 
găsească într'o familie decît să fie aruncaţi, fără niciun fel de 
sprijin şi fără niciun raport cu nimeni, în mijlocul societăţii. 
Dar sclavii nu participă la actul religios, fiindcă fiecare om îşi are 
o religie a rasei lui. Punctul lor de plecare este în afară, de şi se 
poate întîmpla ca sclavul să fie îngropat alături de stăpînul său 
sau chiar în acelaşi monument ca acesta. Supt influenţa filosofiei, 
este o rafinare a ideilor, dar prejudecata religioasă exclude pe sclav. 


VII. — ROMA ȘI LUCRUL ROMAN 


Venim la munca romană și mai ales la munca romană în 
vremea cînd Roma era stăpînită de ideia romană, pentru că, 
îndată ce vine creştinismul, situaţia este cu totul altfel. Hotarele 
sînt tot hotarele romane, însă ideia, înțelesul, sentimentul, concepţia 
generală, acestea nu mai sînt romane, ci creștine. Așa încît 
trebuie să se facă o deosebire între Roma care este Roma şi 
între Roma care nu mai este Roma, care are corpul, are organele, 
are societatea Romei, dar este stăpînită de creştinism. 

Ce a săvîrșit Roma aceasta, care era credincioasă principiilor 
sale de organisare, și, în ceia ce a făcut Roma, să căutăm a vedea 
care este partea muncii servile, a muncii prin sclavi, sau prin 
jumătăţi de sclavi, prin liberţi, cari liberţii aceștia, sclavi liberaţi, 
nu erau întocmai ca şi ceilalţi cetățeni, ci numai fiii lor puteau 
ajunge cetățeni cu toate drepturile pe care le aveau toți Romanii 
ceilalți. Vom căuta deci să vedem partea pe care o are munca 
servilă şi partea pe care o are munca liberă, şi, după ce vom 
vedea care este partea pe care o are munca liberă, va fi de 
cercetat care este motivul pentru care represintanții muncii libere 
au făcut lucrurile pe care le-au făcut, lucruri care ne miră și 
astăzi prin soliditatea, prin eternitatea operii îndeplinite. 

Întiia impresie pe care o are cineva cînd se gîndeşte la 
societatea romană este cu totul defavorabilă față de ideile şi sen- 
timentele de acum, faţă de ceia ce cere rațiunea şi inima noastră 
astăzi. Societatea romană pare foarte aspră şi, întrun anume sens, 
ea a şi fost aspră, dar, îndată ce sa introdus creștinismul, cu 
mila de oameni, cu respectul pentru cel slab, îndată ce s'au 
desfăcut lanţurile acelea de fier care ţineau societatea cea veche, 
Roma a decăzut, n'a mai fost Roma de odinioară, şi căderea ei a 
fost foarte răpede, aproape prăpăstioasă, dînd naştere altei societăți 

de care ne vom ocupa pentru a vedea cum se presintă munca şi 
în această societate nouă. Roma a făcut sclăviei un rost şi în 
opera ei de legislaţie. Aceasta nu înseamnă că orice Roman era 
uri stăpîn de sclavi, de și cea mai mare parte dintre Romani aveau 
sclavi, mai mulți sau mai puţini, după cum îi putea ţinea, după 
mijloacele pe care le aveau la îndemînă pentru întreținerea lor, 
pentru că pot fi anumite obişnuințe, anumite îngăduințe într’o 
societate, dar toate sînt în legătură cu mijloacele de care dispune 
cineva. 

În societatea aceasta romană fiecare căuta deci să se înde- 
miîneze cu sclavi. Erau foarte mulți sclavi la Roma: s'a făcut şi o 
statistică a numărului lor în Italia şi s'a ajuns la o cifră destul de 
importantă, ceia ce, față de populaţia cu mult mai puţin numeroasă 
de odinioară, însemna fără îndoială ceva. Dar pe urmă au fost şi 
mai mulți, şi s'a ajuns la stabilirea unei astfel de proporţii cînd 
sclavii represintau cam o treime din numărul celor întrebuințaţi. 

Sclavii aceștia la Roma erau de originile cele mai deosebite: 
sclavi cumpăraţi, ca şi în vechea lume grecească, sclavi din causa 
unei rele socoteli materiale a vieţii lor, sclavi dintre aceia cari, 
neputînd să-şi plătească datoriile, ajungeau în puterea, în „potestas“ 
a aceluia față de care aveau datoria; a trebuit mai tîrziu un întreg 
sistem legal ca să împiedece înmulțirea sclavilor de acest fel. 
Erau sclavi cari se oferiau de la sine, fugari cari veniau la 
Roma şi se strecurau acolo. Pe de altă parte, Roma s'a aşezat 
peste ținuturi de o viață deosebită. Etruscii n'au avut sclavi, dar 
a fost altfel cînd s'a întins Roma în părțile de jos, în ţinuturile 
grecești, unde era o plutocrație consfințită, căreia nu-i plăcea 
munca, la Neapole, în Sicilia, unde era şi o sclăvie de ordin 
cartagines, în legătură cu vechiul comerț de sclavi care s'a în- 
tîlnit totdeauna în Africa şi care a fost desființat acum în Abisinia 
de fericita cucerire italiană. Prin urmare, din multe părți veniau 
sclavii, și erau şi foarte feluriți. Mulţi dintre dînşii erau aduși, 
căutați, cumpăraţi, pentru a îndeplini lucruri pe care Romanii nu 
le puteau face: sclavul specialist, care se pricepe în lucruri de 
şcoală şi de literatură, nu şi de artă, la care venim îndată. 

Vechea Romă, din fericire, n'a avut şcoală; școala a fost 
familia şi viața publică. Cînd deci în Roma de odinioară a apărut 
pedagogul, el nu era roman şi nu era liber, ci trebuise adus de 
aiurea, întocmai cum, la noi, într'o anumită epocă, se aduceau de 
către familii preceptori din lumea apuseană, în cea mai mare 

parte Francesi, și, fără îndoială, nu dintre cei mai desăvîrşiţi 
represintanți ai Franciei celei mai sănătoase, și ei au crescut o. 
generație de boieri. Şi multe vicii pe care Romanii le-au avut 
de la pedagogii lor samănă cu anumite năravuri pe care le-a luat 
boierimea cea nouă de la pregătitorii străini, cu totul necercetaţi 
şi despre a căror valoare părinții nu puteau avea nici cea mai 
mică ideie. 

lată din ce părţi veniau sclavii aceştia, cari erau în afară 
de cetate, ca şi în Grecia, fiindcă ei nu participau la cultul cetății. 
Dar şi aici ei puteau să caute, însă în unele împrejurări, adăpost 
în templu ca și în Grecia; urmăriți, şi căutînd să scape, ei intrau 
acolo supt protecţia zeului. Era, astfel, o toleranță mare din partea 
zeului care primia şi pe acei cari nu erau ai lui. 

Cine nu era al zeului nu avea participare la viaţa religioasă, 
dar, neavând participare la viața religioasă, nu avea participare 
nici la viața militară, care era supt scutul zeilor, şi nu avea 
participare la viaţa politică, determinată şi ea înainte de toate 
de acest fapt: comunitatea religioasă. Puteau fi sclavi, şi aici ca 
și dincolo, la templu, — la Greci ei se ziceau hieroduli, cu în- 
sărcinări ca acelea pe care le au anumiţi funcţionari foarte mo- 
dești ai bisericilor noastre, cari sînt acolo numai ca să curățe po- 
licandrele şi să măture. 

Necesitatea comuniunii în cele sacre era determinată şi de 
faptul că religia era în legătură cu anumite rase de oameni; nu 
era un lucru pe care să-l alegi; nu ai mai multe religii în față ca 
să începi a socoti care îți vine mai bine. Nu se înțelege nimic 
din Roma dacă nu ține cineva samă de lucrul acesta: că ea a fost 
un sat de moșneni cari se ocupau de agricultură. Pe atunci nu 
erau sclavi, nu erau liberți: nicio ideie măcar de zeii etrusci pe 
cari apoi Roma i-a primit cu grămada, împreună cu toate formele 
cultului, toate ceremoniile — „ceremonie“ vine de la cetatea „Caere“, 
— cu alcătuirea clasei preoţilor, cu sacrificiile şi cercetarea mă- 
runtaielor animalelor şi a zborului păsărilor. Dar, la început, oa- 
menii aceştia extrem de simpli, cari păşteau nu atita oi, cît boi, 
boii frumoși, albi pe cari îi vede cineva și azi în Latium, agri- 
cultorii aceştia, trăind în împrejurări foarte sărace, erau întocmai 
ca moșnenii de la noi, fără niciun fel de osebire. Şi religia 
aceia, o religie de care şi-au rîs pe urmă scriitorii bisericești 
cari ”veau concepții mult mai înalte: religia zeului care -face să 
se înalțe rădăcinile și a zeului care face, să se înalțe cotorul și a 

zeului care face frunzişul, şi a zeului fără care nu ar fi spicul, 
religia aceasta era singura religie a Romanilor de odinioară. Moş- 
nenii aceştia au apărat-o împotriva plebeilor, au apărat-o foarte 
multă vreme, pe vremea cînd ideile greceşti de democraţie nu 
pătrunseseră la dînşii, ori erau socotite chiar ca periculoase, ca 
stricătoare : au făcut-o pentru a apăra şi ceia ce era mai pur în 
rasă şi ceia ce era mai sacru în religie. E un fel de îmbulzeală 
la templu lupta plebeilor, o vulgară şi obraznică îmbulzeală la 
treptele templului, şi moşneanul stătea în fața templului, apărîn- 
du-şi puterea de origine străbună. Plebeii au întrat, totuși, pe urmă; 
au venit împrejurări de acelea în care Roma a avut nevoie de 
ei, şi s'a făcut o lume amestecată. Dar, cînd s'a făcut lumea ames- 
tecată, principiul de existență însuşi al Romei s'a schimbat. 
Înţelegem acum pentru ce omul liber a lucrat la Roma, în mar- 
genile puterii sale şi peste toate puterile sale, la operele acelea care 
ne uimesc astăzi şi care ni par neexplicabile. De unde să plece 
imensul devotament uman, asămănător cu al lucrătorilor de la pi-_ 
ramide, care permitea să se facă rapid construcţiile oneste, du- 
rabile, eterne ? Nu ajunge vechea religie romană, aceia cu zeul 
copacului, cu zeul frunzişului şi zeul spicului; religia aceasta 
foarte simplă, tolklorul acesta religios, natural că s'a dus. Nicio: 
societate mai înaintată nu poate păstra aşa ceva. Atunci au venit 
zeii etrusci, pe cari spiritul practic al Romei i-a primit. Romanii 
şi-au zis că vrăjitorii aceştia străini pot folosi la ceva. Concepţia 
Romei a fost totdeauna aceasta: ea nu s'a dat niciodată cu tot 
sufletul ei niciunei religii, ci a adăpostit şi pe zeii greci şi i-a: 
adăpostit în aceiași familie foarte amestecată, unul dintr'o parte, 
altul dintr'alta : zeii etrusci, zeii greci, apoi și zeii asiatici, cei mai 
curioşi, ca zeul Mithra şi sacrificiul taurobolului, — cufundarea per- 
soanei care voia să fie salvată întro groapă şi de-asupra o vită era 
înjunghiată, iar sîngele curgea asupra individului ce credea că se 
poate mîntui pe calea aceasta. Cînd a venit creștinismul, Roma, 
îngăduitoare, și-a zis: încă un zeu, şi prigonirea împotriva creşti- 
nilor a venit de acolo că adercuiţii noii religii au răspuns: „Dum- 
nezeul nostru nu poate sta alături de zeii voştri“, în acest imens: 
pandemonium, în care se adi:nă toate credinţile lumii întregi. Niciodată 
Roma n'a cerut un act de credință nimănui, niciodată ea n'a spus. 
cetățeanului că este dator să creadă într'un anume fel; o singură 
dată un împărat roman a impus ceia ce se hotărise în adunarea 
pe care o presida el cu legionarii de pază la uşă: în sinodul: 

«de la Niceia. Părerea mea despre Constantin-cel-Mare, sprijinită 
-şi pe botezul de la sfîrşit, — de şi este explicaţia că era obiceiul 
-să se boteze cineva la sfîrşit pentru ca să nu mai poată face 
păcate —, părerea mea este că Împăratul Constantin, care era un 
un om simplu şi brutal, primia orice îndată ce credea că poate 
-servi ideii de Stat. El nu era dator societăţii romane cu o anu- 
mită credință a lui, cu sinceritatea lui individuală, ci era dator 
acestei societăți cu păstrarea liniştii romane ; odată ce creştinismul 
“este, odată ce nu's'a putut desființa, să nu vie preoţii să îm- 
partă pe cetăţenii Imperiului în grupe după felul cum interpretează 
credința; o singură credință este în interesul Statului. Prin 
urmare, să se adune sinodul celor trei sute optsprezece părinți 
de la Niceia, şi să puie capăt discuţiilor! Atita, — încolo cea mai 
largă toleranță. Pe vremea păgînă, catacombele de la Roma nu 
erau lucruri necunoscute Statului : toată lumea știa că se duce un 
număr oarecare de cetățeni în cutare loc unde este o deschizătură, 
că se coboară şi întră în peştera de supt pămînt unde era și locul 
de îngropare şi altarul pentru cult. Legea permitea lucrul: acasă, 
putea oricine să se închine oricărui zeu, căci familia era înviolabilă, 
ea avea toate drepturile și în acest domeniu, dar, dacă ieşia în 
piața publică, era altceva. Acolo trebuie să se închine zeilor cari 
sînt ai imperiului: fiindcă Împăratul care moare, ca şi Împăratul 
care este viu, face parte din religie, trebuie cu toții să se închine 
“Împăratului. 

Singura religie adevărată, care nici nu se chiamă religie, este 
deci respectul față de Stat, supunerea absolută față de Stat, accep- 
tarea oricărui lucru care vine de la Stat, răspingerea a tot ceia ce 
este contra Statului. Şi nu numai atîta, dar răspingerea oricărui 
“lucru care nu vrea să între în ordinea de Stat, care nu vrea po- 
“trivirea cu elementele anterioare ca să îmbogăţească o sintesă ce 
se sprijină numai pe acest principiu al Statului suveran. 

Noi vorbim de Statul suveran de la Roma odinioară. În 
timpurile noastre Statul poate fi în luptă cu anumite idei, cu 
ideile religioase ca și cu cele care se chiamă democratice şi care 
se sprijină pe o simplificare dese ori lipsită de orice inteligență 
şi pe fanatismul stnpid al fraselor și al cuvintelor. În societatea 
romană nu era nimic în felul acesta. Statul roman nici nu per- 
mitea să fie ceia ce numim noi oposiție față de ideia de Stat. A 
fost un timp cînd el a dat afară pe filosofi, şi, cînd, apoi, au re- 
“venit filosofii, ei sau potrivit cu interesele Statului. Ce-i oare 

filosofia lui Cicerone decît ceva cu care se împodobește Statul). 
ceva în care se întîlnesc rămăşiţile cele mai agreabile ale tuturor: 
doctrinelor ? Mai tîrziu, cînd a venit doctrina stoică, aşa cum a. 
profesat-o Marcu-Aureliu, acesta, un om slab, plăpînd, bolnăvicios, 
lipsit de orice fel de ambiţie, poartă un războiu pe care nu-l: 
aprobă, dar în lagăr are datoria ca pînă la cea din urmă suflare: 
să se lupte împotriva barbarilor. 

Acesta este principiul care însuflețeşte munca romană. despre 
care vam spus că trezeşte admiraţia secolelor. 

Ce este această muncă romană ? Am putea să începem de 
la clădirile practice cu destinație materială, corespunzînd nevoilor 
elementare ale societăţii, ca să trecem pe urmă la artă, dar mi se 
pare mai potrivit să spun cîteva cuvinte despre arta romană, 
pentru ca de la această artă romană, care nu este partea princi-: 
pală, să trecem la construcţiile practice. 

În ce priveşte sculptura, Romanii au început zicîndu-și: de: 
ce să facem statui cînd le putem aduce de aiurea? Vă aduceţi 
aminte recomandaţia cuceritorului Corintului, care a luat ce statui 
a avut la îndemînă, le-a pus în corabie şi a recomandat să nu 
se strice, pentru că altfel: „vă pun să le faceți la loc“ ca și cum 
lucruri ca acestea s'ar putea înlocui. Acum cîtăva vreme,. îna- 
intea coastei Africei s'a găsit o cantitate de statui care veniau 
dintr'un transport înecat. Întocmai cum Carol-cel-Mare, care doria 
să aibă în reşedinţa lui de la Aachen, pe Rin, o frumoasă biserică 
şi un palat roman, dar nu avea meşteri, a dat ordin să i se 
aducă din Italia coloanele şi tot ceia ce trebuia pentru clădirea 
lui, aşa încît au rămas o mulțime de temple italiene lipsite de 
elementele care făceau parte dintr'însele, sau cum cutare Doamnă 
de la noi, din secolul al XVI-lea, Zamfira, voia să facă o biserică 
în Ardeal, la Dănsușş, şi, atunci, pentru a nu cheltui cu cărămida, 
a pus să se aducă de la Grădişte, de la Sarmisagetuza, tot felul 
de pietre, pe care le-a potrivit, de bine, de rău, așa cum se văd şi 
astăzi în construcţia de la Dănsuș. 

Cea d'intiiu fasă a Romanilor față de artă a fost aceasta.. 
Pe urmă, după cum deosebitele elemente greceşti mergeau la 
Atena, tot aşa, cînd atracţia cea marea fostla Roma, atunci toţi și-au 
oferit serviciile societății romane. Dar acei cari făceau lucrurile 
acestea în Grecia nu erau sclavii, şi prin urmare trebuie să ad- 
mitem că au venit să lucreze oameni. liberi. | 

În ce priveşte pe zei, Romanii, în cea mai mare parte, copiau. 

originalele grecești, din care causă noi cunoaştem atitea admira- 
bile opere elenice, nu după original, ci după copiile, une ori 
puţin cam reci şi stingace, ale Romei. 

De la un timp în Roma sa admis o individualisare în artă 
pe care Grecii au avut-o, dar în măsură foarte mică. De exemplu 
noi ştim cum se înfățișa Pericle „cu capul de ceapă“, — vă 
aduceți aminte coiful acela prelung cu cele două tăieturi de-asupra 
ochilor — ; ştim cum se înfățișau unii dintre poeţii Eladei de pe 
vremea clasică, dar numărul Grecilor mai mărunți pe cari să-i 
cunoaștem prin portrete sculptate este foarte mic. Ei nici nu 
îndrăznesc să ceară așa ceva pentru dînșii. De altminteri, casa 
Grecului nu înseamnă nimic: ca să aibă cineva ideie de ce 
înseamnă ea, nu are decît să se uite, acum, la anumite case din 
Sudul Italiei, de pe la Neapole, unde oamenii stau în aier liber 
toată ziua, iar casa, fără fereşti, este doar un dormitoriu. 

La Roma, unde sînt ploi mai multe și este nevoie de casă, 
cetățeanul are obiceiul de a avea în casă statuile înaintaşilor, în 
legătură cu cultul străbunilor. De aici anumite portrete foarte realiste, 
pentru care se întrebuința marmora colorată, ori porfirul: ochii 
sînt făcuţi, au expresie. Pe de altă parte, de la o vreme este şi 
casa care trebuie împodobită: de aici pictura pompeiană ori cu 
subiecte greceşti. 

Lucrurile acestea le puteau face sclavii? Nu avem o singură 
dovadă a lucrului de sclavi în domeniul sculpturii, de şi în dome- 
niul picturii, cînd ea a ajuns să fie un element de ornamentație, 
fără îndoială au fost întrebuinţați şi sclavii. 

Dar opera Romei nu este în ceia ce am isprăvit de pre- 
sintat: ea este în construcții, în străzi, în apeducte, în cloacele 
acelea cum era „Cloaca maxima“, imitată pe urmă la Constanti- 
nopol, Roma cea nouă, în acea imensă peșteră cu atitea mii de 
coloane : Bin-bir-direc. Opera Romei stă în biruirea tuturor pie- 
decilor naturii pentru a ușura în rîndul întîiu mersul armatelor, 
pentru a asigura stăpînirea unui teritoriu şi pe urmă în acele 
străzi, în acele poduri, înaintea acelor „mansiones“ unde stăteau 
soldaţii cari păziau şi, pe lîngă acestea, ea este în construcțiile 
imense, imitate după Greci, dar cu coloane mult mai înalte, 
mult mai împodobite, de o maiestate brutală care se adăugiau 
pe coasta Asiei Mici şi Siriei lîngă vechile monumente elenice. 

Drumurile acestea mau fost făcute cu ajutorul sclavilor; ele 
nu se cereau făcute încet şi tîrziu de oameni mulţi şi leneși, de 

oameni cari erau deprinși cu lucrul cîmpului, cu grădinăria, cu 
serviciul în casă sau la bucătărie, ci trebuiau lucrate imediat şi cu 
toată puterea, şi lucrate resistent, Sclavului puțin îi pasă dacă se 
scufundă o parte din șosea, ca şi antreprenorilor din timpurile 
noastre. Aici însă este o operă de devotament cetățenesc, o operă 
de disciplină militară. Aşa e şi cu opera făcută în Dacia aici la noi, 
în timpul cel mai scurt, pe care îndată după Traian o găsim în- 
deplinită, operă care vine din închinarea faţă de singura divinitate 
de cate atîrnă toți şi care este garantată prin sfințenia legilor. 


" VIII. — MUNCA ȘI CREȘTINISMUL 


„Vin acum la transformarea adîncă, dar nu cu un caracter de 
unitate, pe care o aduce creştinismul, spre a arăta ce a ieşit din 
creştinism. Să vedem, cum s'a produs acum conflictul din care 
ceia ce ne interesează pe noi este partea de libertate,—nu de 
toleranță, căci creștinismul a fost foarte tolerant față de sclăvie, 
însă, cu voia lui, sau fără voia lui, a răsărit şi partea de libertate. 

Înainte de aceasta, trebuie să înlătur, ca întotdeauna cînd 
este vorba de vremuri mai vechi, prejudecata că în vremea aceasta, 
a evului mediu, pînă în epoca modernă, chiar pînă foarte adînc în 
epoca modernă, ar putea fi vorba de osebiri naționale. Noi punem 
foarte mare temeiu pe osebirile naționale, le pronunțăm chiar aşa 
de mult, încît le compromitem; dacă ne-am face noi ridicoli, 
paguba n'ar fi mare, dar ridiculisăm şi ideia pe care o servim. 
A admite că ideia aceasta, care are un rol aşa de important între 
elementele sufletului nostru și care ajunge să ne conducă a 
existat totdeauna, aceasta nu înseamnă a servi ideia. Pentru că, 
dacă ea ar fi existat totdeauna, dacă ar face parte din cel mai 
vechiu patrimoniu al omenirii, dacă mar fi trebuit nicio suferință 
pentru a ajunge la dînsa, ideia nu ar avea cine ştie ce valoare. 
În domeniul îndemănării artistice şi al sentimentalităţii, oamenii 
mau prea progresat. Aţi văzut că în peșterile magdaleniene întîlnim 
desemnuri pe care nu le pot face mai bine nici animalierii cei mai 
experți, cu studiile cele mai desăvirşite şi cu simţul cel mai fin 
al mișcării din timpurile noastre, şi, iarăşi, mă întreb dacă 
epopeia, înviind în timpurile noastre, ar putea trece peste ceia ce 
a dat epopeia grecească, sau dacă avîntul liric ar putea să aibă 
o formă mai înaltă, mai complicată decît în Pindar, şi dacă anu- 
mite pagini de istorie pot întrece paginile de istorie date de Tacit. 
Dar ideile abstracte şi sentimentele complicate se desvoltă foarte 

încet și valoarea lor se învederează tocmai prin timpul ce a 
fost întrebuințat pentru a le ridica la o anumită înălțime. Ideia 
naţională s'a desvoltat şi ea foarte încet: a întîlnit multe greutăţi, a 
sărit peste multe piedeci, ori s'a împiedecat, şi de acolo, de jos, s'a 
ridicat din nou şi a ajuns unde este; dar în evul mediu nu există 
ideie naţională, din care causă cele mai multe istorii sprijinite pe 
ideia națională trebuie cu desăvîrşire înlăturate. Şi adaug că na- 
ționalismul în forma care pune sîrmă ghimpată în jurul Statului 
sau în jurul rasei nu vine întrun lung trecut și nu va fi un lucru 
de o durată prea îndelungată. 

Odată ajunşi la creştinism, să nu mai vorbim deci de deo- 
sebirile în societăţi naţionale. Evul mediu represintă viaţa în creş- 
tinism, în două forme de creştinism: în forma creştinismului- 
apusean, latin, şi în forma creștinismului răsăritean, asiatic, greco- 
slav, pe care noi l-am primit într'o formă populară care nu are 
nimic a face nici cu forma teologică a Grecilor, nici cu forma 
Rușilor, fiind un fel de ruralism folkloric, în care am strămutat şi 
arta și multe te lucruri. ` 

Prin urmare, este vorba de o omenire împărţită în două pe 
motiv de confesiune religioasă şi pentru care ideia națională nu 
are aproape nicio însemnătate, care trăieşte în aceleaşi condiţii de 
la un popor la altul, şi aceste condiţii de caracter general, ana- 
țional, trebuie să le cercetăm ca să vedem ce s'a petrecut cu 
munca şi cu ceia ce va fi mai tîrziu capitalul faţă de ce numim 
Stat şi pentru evul mediu, care de fapt n'a avut noţiunea 
Statului. Căci în evul mediu nu erau hotare aşa cum le înțelegem 
noi; în toată această mie de ani oamenii n'au trăit cu con- 
știința pe care o avem noi dea aparținea nu numai unei 
națiuni, dar unui Stat. Cînd zicem: Franţa, de exemplu, aceasta 
înseamnă, azi, anumite hotare, dar evul mediu a cunoscut ho- 
tare foarte aproximative; ceia ce se înfățișează în atlasele isto- 
rice cu limitele francese dela 800 sau dela 1100, întocmai cum 
sînt limitele astăzi, nu e decît o foarte mare aproximaţie, ba chiar 
o ilusie. De fapt, cutare feudal din Franţa avea pămînturi în Ger- 
mania, cutare feudal din Flandra a ajuns stăpîn în Burgundia, la 
Dijon. Pe vremea Revoluţiei francese, războiul dintre Francesii 
revoluționari şi dintre adversarii lor a fost determinat de faptul 
că revoluționarii luau anumite măsuri în ţara lor care jigniau 
dreptul unor Germani cari aveau feude în Alsacia. Nu exista nici- 
o suveranitate ca acea de astăzi, așa că regele, președintele de 

republică, monarhul statornic și ereditar sau monarhul electiv să 
aibă autoritatea asupra Statului întreg. Regii Franciei nu puteau 
porunci nici la o distanță de zece chilometri în jurul Parisului, 
dar puteau avea în celalt capăt al ţerii putinţa de a comanda. De 
exemplu, Lyonul în Franţa nu aparținea regelui Franciei, ci epis- 
copului şi în unele privințe Germaniei; Lyonul, tot ceia ce poate 
fi mai frances, era, în ce priveşte organisarea, ceva local şi, pe 
de altă parte, suferia o influență de drept care venia din Germania. 
Niciodată legătura între Anglia şi Franţa nu s'a făcut ca între 
două State de azi: regele Franciei era suzeranul regelui Angliei 
şi pentru că regele Angliei fusese ducele Normandiei şi ajunsese 
a fi rege în Anglia contele de Anjou: ducele cucerise Anglia, dar, 
în același timp, regele Angliei avea anumite legături cu Sfîntul 
Scaun din Roma, care păstra dreptul să aleagă el pe acela care 
va fi rege în Anglia într'un cas de conflict. 

In evul mediu nu există finanțele Statului, nu există o politică 
externă condusă de Stat, nu există un drept administrativ sau de 
Stat care să se predea la Facultatea de drept. În cele două 
părți de imperiu, care sînt amîndouă de caracter religios, stăpînul 
este Domnul nostru Isus Hristos. E un fel de cristocrație, de- 
osebită și de monarhie şi de aristocrație şi de plutocraţie şi de 
respectabila democraţie din timpurile noastre stăpînirea Dumne- 
zeului răstignit: carenu poate interveni el, ci, pe cale de delegaţie, 
este cineva care în numele lui, al stăpînului invisibil, etern şi a 
tot puternic, conduce lucrurile omeneşti. 

În evul mediu toată lumea trăia în creştinism, prin creştinism 
şi pentru creştinism. Cum odinioară se zicea: dincolo de civilisaţie 
sînt barbarii, şi Grecii aveau formula aceasta: „oricine nu este 
Grec este barbar“, acum oricine nu se găsește în creştinism nu 
este un om în adevăratul înțeles al cuvîntului. Cruciatele se explică 
astfel în cruzimea lor, în brutalitatea lor extremă, de şi Necredin- 
cioşii erau cu mult mai fini decît cruciații. După doctrina evului 
mediu în afară de creştinism nu mai este aceiaşi morală: nebo- 
tezaţii aceștia nu merită să trăiască și nu merită să fie trataţi 
cum se tratează acei cari sînt într'adevăr fiii lui Dumnezeu, în 
bunul înţeles al cuvîntului. 7 

In ce priveşte rostul muncii într'o astfel de societate, iată 
ce spune Apostolul Pavel patronilor de sclavi: „Nu porunciţi 
sclavilor voştri decît lucruri drepte, și, cînd le porunciţi, gîndiţi-vă 
că aveţi şi voi un stăpîn în ceruri; nu apăsați asupra lor cu 

teroare, ci amintiți-vă că au acelaşi Dumnezeu ca voi, care vă va 
judeca şi pe unii şi pe alţii, fără să se uite la deosebirea de 
rang“. Foarte frumoasă conclusie ar fi fost desființarea sclăviei, 
dar nici Sfîntul Pavel n'a recomandat-o, nici alţii nau mers în 
această direcţie, şi, pînă la sfirşitul evului mediu, ba în unele 
părți pănă în epoca modernă, iar, la noi, pănă în vremea con- 
timporană, robia s'a păstrat. 

Revenind puțin în urmă pentru a vedea proporţia încă în 
vremea păgînă a elementului sclav pe lîngă al oamenilor liberi, 
într”unul din ultimile fascicole ale publicaţiilor Academiei „dei 
Lincei“ din Roma, un studiu foarte interesant al d-lui Giuseppe 
Cozzo, care s'a ocupat de vechea ceramică romană pe vremea 
Imperiului, vorbeşte și de colegiile, de asociaţiile de meşteri 
cari se întîlnesc şiîn Dacia şi care au jucat un rol aşa de mare. 
Statul avea nevoie de colegiile acestea pentru a închega socie- 
tatea. Cu privire la sclavi, se recunoaşte că în timpurile din 
urmă ei ajunseseră să copleşească munca oamenilor liberi; nu la 
şosele, la edificii militare, la artă, dar lucrul cel greu îl făceau 
sclavii, iar bieţii de oameni liberi concuraţi de sclavi erau strînşi 
întrun colț în primejdie de a fi desființați. Dar d. Cozzo nu 
vede un lucru pe care am încercat să-l stabilesc de foarte 
multă vreme, anume: emigrarea oamenilor liberi, şi din causa 
aceasta s'a întemeiat romanitatea din Sud-Estul european; omul 
de acasă, care nu putea să se ducă în America şi care: nu vroia 
să moară pe loc, trecea ori în Peninsula Balcanică ori în Sudul 
“Galiei. Dar oamenii aceștia, lipsiţi de mijlocul de a se întreținea, 
s'au întrunit întrun moment şi au devenito clientelă a politicei de 
agitaţii. D. Cozzo arată putinţa participării lor la mișcarea lui Catilina. 
Pe acel timp erau deci o mulțime de meşteri fără ocupaţie, inca- 
pabili de a-și cîştiga pînea. Cesar, îndemnat de faptul că meșterii 
aceştia făceau politică şi provocau tulburări, a desființat colegiile, 
dar August, mai tîrziu, le-a reînființat, iar Claudiu le-a suprimat 
din nou. La urmă, Statul a făcut din colegii niște aşezăminte mai 
mult sau mai puţin oficiale, așa încît oamenilor li era de-a scăparea. 
Odinioară fuseseră asociaţii libere și acum ajunseseră încă un 
mijloc de îngrădire din partea Statului. 

Sclavii fiind foarte numeroşi, şefii societății romane, o spune 
tot d. Cozzo, făceau ceia ce mau făcut niciodată boierii noştri 
cu Țiganii lor. Cineva se ducea la cutare nobil sau la cutare 
proprietar roman şi cerea un număr de sclavi, cari i se puneau la, 

disposiţie, putîndu-se face orice cu dinșşii, sau erau şi antreprenori 
pentru aceasta. Şi natural că oamenii erau tratați peste măsură. 
de rău : în zădar intervenia legea, apoi şi creştinismul. 

Creştinismul — este o obiecție care i se face şi care este 
întemeiată — a tolerat sclăvia, aproape a consfiţit-o ; şefii religioşi. 
ai societăţii creştine din evul mediu nu s'au supărat de loc că. 
există oameni cari nu sînt stăpîni pe persoana, pe familia lor, pe 
averea lor. Creştinismul a fost foarte adaptabil, și el se adaptează 
şi acum, chiar prea mult; dacă nu s'ar fi adaptat la început, 
ar fi fost mult mai greu, totuşi el ar fi transformat cu desăvirşire: 
omenirea. Creştinismul care s'a dat după păr evident că în cea 
mai mare parte şi-a stricat rolul. Dacă în evul mediu nu ar fi. 
fost decît, pe de o parte, moştenirea romană, care vedeţi că era. 
grozavă în materie de muncă, și, pe de altă parte, binecuvîntarea 
vagă a creștinismului, care pe urmă își spală minile, nu se făcea. 
nimic mare și frumos în evul mediu. 

Dar evul mediu a creat înainte de toate catedrala, pe lîngă: 
care palatul înseamnă foarte puţin, şi numai de la o bucată de: 
vreme: Louvrul regilor Franciei era o înjghebare oarecare în mij- 
locul unei grădini zoologice, pentru că Louvrul înseamnă „lupărie“, 
şi regii Franciei mau visat pe la 1100—1200 că urmașul lor,. 
Ludovic al XIV-lea, va seca bălțile, va sacrifica mii de vieţi ome-- 
neşti şi va înălța splendoarea aceia rece, seacă și crudă de la: 
Versailles. Pănă atunci tot ceia ce se făcea era pentru Dumnezeu, 
în biserici. Şi bisericile acestea, catedralele, erau, de alminteri, nu 
numai pentru liturghie, ci pentru întreaga viață spirituală a unei 
societăți. Acolo se țineau adunările, acolo se făceau alegerile: 

Tot ceia ce este frumuseţă, pictură şi sculptură, natural şi, 
arhitectură, musică și poesie, totul este adunat acolo, cum,. 
de altfel, şi în timpurile noastre, chiar şi în societățile care 
nau avut această strălucire, pentru că m'au avut aceiaşi bogăție 
şi linişte, cum este societatea noastră, biserica este marea învă- 
țătoare prin aceia că ea înfăţişează o artă cu mult mai frumoasă: 
decit aceia cumpărată cu cinci lei în piață și face să se audă o; 
limbă cu mult mai frumoasă decît a întrunirilor publice şi o mu- 


sică total deosebită de icnirile negro-americane care au înlocuit 
în mare parte cîntecul. 


Întrebarea este aceasta: catedralele, care nu sufăr nimic în. 
umbra lor, cine le-a creat, de ce le-a creat? La Escurial, lîngă 
Madrid, unde odinioară era doar o exploatare de mine — și de:! 

aici iese, de la scorii, de la zgură, cuvîntul de Escurial, — a ridicat 
Filip al II-lea, întrupînd gîndul lui Carol Quintul, tatăl său, 
„complexul de clădiri care poartă astăzi acest nume. Biserica este 
imensă, apăsător de puternică; admiri, dar înainte de toate te 
îngrozeşti înnaintea acestei masivități copleşitoare. Alături, este 
palatul, în care a stăpînit, în care a agonisat şi în care a murit 
Filip al Il-lea: el este alcătuit dintr'o foarte mică odaie, de la 
care se trece în alta, unde în fund e un alcov şi acolo era 
patul în care a murit Filip. Atîta pentru rege și atît de mult pentru 
Dumnezeu. 

Pentru a face lucruri de acestea, pentru a înălța catedrale 
cum sînt acelea de la Amiens, de la Paris, de la Reims, de la 
Colonia, de la Strasbourg, cine a trebuit să lucreze şi în ce fel 
de condiţii ? Sclavii trecuseră la țară pentru agricultură sau pentru 
nevoile casnice şi, de la o bucată de vreme, măcar că Biserica 
nu condamnase sclăvia, cea mai mare parte dintre ei scăpau Și 
„ajungeau să fie la ţară șerbi, ceia ce însemna numai neîngă- 
duința de a pleca în alt loc, dar altfel erau de o potrivă cu oamenii 
«ceilalţi. lar, la oraş, sclavii nu erau de la o bucată de vreme, afară 
doar de cei din unele oraşe italiene în legătură cu Orientul, 
sclavi luîndu-se din părțile Mării Negre, Tatarii vînzînd la Caffa, 
marea colonie genovesă, sau la Tana venețiană astfel de sclavi, 
“cari erau în mare parte creştini, Ruși, poate și Romîni. La ţară, 
“şerbii represintau elementul de basă pentru lucrul pămîntului, 
dar niciodată un om neliber sau un om care nu se găsia prin 
libertatea lui la oarecare înălțime n'a conceput planul unei catedrale 
şi n'a lucrat la îndeplinirea lui. 

În timpurile noastre, arhitectul a presintat planul, planul a 
fost acceptat, s'a fixat devisul, și s'a căutat să se găsească oameni 
şi material cît se poate mai ieften. Se începe o clădireîn America, 
şi în şase luni această clădire cu şaizeci de rînduri se inaugurează, 
pe cînd odinioară secole întregi se lucra la aceiaşi zidire. Domul 
de la Milano s'a terminat pe vremea lui Napoleon l-iu şi el fusese 
început pe vremea lui Giangaleazzo Visconti, pe la 1390, iar la 
Sienna nu este terminată catedrala nici pînă acum: de o parte 
e ceia ce s'a isprăvit, iar de partea cealaltă vezi cum se întind 
linii de sprijin pentru ceia ce nu s'a făcut, pentru ceia ce nu se 
va face niciodată. Oamenii aveau pasiunea de a prelungi, între- 
buințînd vremea pentru a iscodi în sufletul lor, pentru a găsi 
lucruri noi, glorificind pe Sfîntul Dumnezeu, divinul ocrotitor. 

Pentru cutare fațadă a unei biserici de la Florenţa au fost lungi 
discuţii, de care s'a ocupat orașul întreg și care s'au terminat 
foarte tîrziu, după ce biserica era de mult gata. În ce priveşte 
biserica Sfîntului Petru de la Roma, cîte gînduri geniale n'au 
zburătăcit în jurul clădirii neisprăvite, pînă ce s'a ajuns la forma 
de acum, care poate a înlocuit o altă formă, superioară, dar hotărî- 
rea a căzut întrun moment cînd gustul era mai slab. 

Lucrurile acestea erau făcute de oameni liberi şi devotați, 
de oameni care îşi consumau viața în voluptatea lucrului frumos, 
dar nu se păstrează nici măcar numele lor. Noi astăzi știm pe 
orice arhitect a izbutit să înjghebe ceva; odinioară se socotia 
ca o lipsă de pietate ca numele acesta să se pomenească, și în 
Apus, și la noi, unde, pînă în vremea lui Briîncoveanu, nu se 
arată cine este meşterul. La Hurezi, se spune numele zidarului, 
şi se înseamnă și ispravnicul însărcinat de Domn să suprave- 
gheze lucrul, dar pentru vremea lui Ştefan-cel-Mare nu ştim nici 
cine a fost arhitectul, şi doar supt Petru Rareş, în unele documente 
săseşti, se arată doar că a plecat cutare zidar ca să-i facă o biserică 
Domnului Moldovei, dar nu o spune meșterul, şi nici Domnul, 
arătînd numai cui îi este închinată biserica, anul în care s'a făcut 
şi s'a isprăvit, anul de Domnie şi atîta. 

„Dar, pentru a ajunge acolo, pentru a face lucrurile acestea, 
de multe ori de o sublimă desvoltare a artei, fără să figureze un 
nume de om, pentru aceasta trebuie, iarăși, ceia ce a reieșit şi 
pănă acum din conferinţile privitoare la istoria muncii: trebuie 
o complectă confundare sufletească a omului în ceia ce face şi 
închinarea lucrului pe care l-a făcut la ceva care, nu numai că 
îl întrece pe dinsul singur, dar întrece, cu toată valoarea ei, 
umanitatea întreagă. 


IX. — MUNCA MODERNĂ 


De aici înainte noi ne găsim necontenit într'o atmosferă de 
decădere, de materialisare brutală, de distrugere, voită de către 
Stat, a instinctului de creațiune şi a voluptății de a crea pe care 
am întîlnit-o înaintea încheierii evului mediu. Aceasta se face prin 
ceia ce numim monarhie absolută. 

Da, regimul acesta al monarhiei absolute a tăiat cu de- 
săvârşire ceia ce formează şi frumuseța şi valoarea şi moralitatea 
muncii omenești, şi a substituit libertăţii de creațiune lucrul făcut 
din ordin, ceia ce numim: lucrul de clacă. Evul mediu a fost o 
epocă de libertate, de mare libertate locală, într'un sens şi de 
mare libertate socială, fiindcă nu era un regim de Stat în ce 
priveşte legăturile sociale, ci legăturile sociale se desvoltau de la 
sine din viața însăşi a societăţii, și de aceia evul mediu născocia 
necontenit, născocia din libertate, pentru că, acolo unde este 
libertate, este şi posibilitatea de a inventa necontenit lucruri noi. 

Evul mediu se încheie nu la o anumită dată şi printr'un act 
de voință reflexivă. De fapt evul mediu n'a fost desfiinţat de nici- 
un decret, cum n'a fost creat prin niciun decret, căci marile 
lucruri sufleteşti vin de la sine: nimeni nu poate să spună ca ele 
să fie și nimeni nu are nici căderea, nici puterea de a spune să 
nu mai fie de aici înainte. În evul mediu legăturile între oameni 
au fost, de la început, determinate de iubire, de încredere, de 
alegere. Evul mediu admitea un localism care nu e, ca al nostru, 
o rupere a unității naţionale, o cultivare de prejudecăţi. Cu toate 
aceste caractere, el a dispărut de la o bucată de vreme, pentru că 
autoritatea regilor a devenit mai mare, şi ei au înțeles să guver- 
neze în limitele unui Stat care era conceput mai mult sau mai 
puțin roman. 

Regele Franciei era ascultat de la Canalul Miînecii la 

Pirinei şi de la Oceanul Atlantic pînă în teritoriile de graniță 
ale Rinului. O ţară se zicea chiar o „nație“, pentru că elementele 
din nația aceasta care erau dincolo de margenile Statului nu inte- 
resau., Un suveran, o administraţie, o legislaţie, o formaţiune cul- 
turală, toate lucrurile acestea legate împreună. Aşa încît aceasta 
însemna Europa tăiată întrun număr oarecare de pătrate mai mult 
sau mai puţin perfecte şi cuprinzînd în fiecare din aceste pătrate 
o parte din manifestațiile în toate domeniile ale vieții europene: 

Dar, petrecîndu-se această schimbare, i se fixează de obiceiu 
o dată de secol care, dacă nu este înlăturată, ne-ar încurca. Să nu 
se creadă că a existat pe la 1400, sau în a doua jumătate a 
secolului al XV-lea, o regalitate absolută cum o înțelegem noi 
sau ceva corespunzător cu ceia ce sînt dictaturile în timpurile 
noastre, în care întradevăr se dă un ordin de dictator care 
permite sau nu permite, care creiază sau ruinează, şi ordinul 
se execută pe toată suprafața supusă regimului de dictatură. 
Nu era așa atunci. Regii Franciei și regii din Spania şi stăpînitorii 
de Stat din alte părți ale Europei, toți aceștia au păstrat toate 
formele evului mediu. Formele evului mediu nici n'au fost desfiin- 
țate în epoca modernă: le-a desființat numai Napoleon l-iu. Aşa 
încît, supt o anumită formă, se poate zice că evul mediu se ter- 
mină la 1804. Înainte de aceasta, regalitatea francesă a guvernat 
cu formele medievale în care ma schimbat nimic, pe de o parte 
fiindcă nu avea putere şi nu avea oameni la îndemînă, nici 
instrumente de care să se servească şi, pe de altă parte, şi dintr'un 
alt motiv : şi regele era un om ieşit din evul mediu, care îşi avea 
toate legăturile lui acolo şi era deprins cu viața medievală a Europei. 
Era comod să se lucreze în forma aceasta: supt forma aceasta 
se putea strecura orice. Şi, în sfîrşit, și mai ales, noi sîntem de- 
prinşi a conduce o ţară, şi aici este nenorocirea, după idei abstracte. 
Cineva doarme rău după ce a cetit o carte proastă din care n'a 
înțeles nimic; a doua zi se trezeşte filosof politic. Trebuiesc 
aceste două condiţii: o carte proastă şi să dormi rău pentru ca 
a doua zi să ai un sistem complect şi sistemul acesta abstract să 
vrei să-l aplici la toată lumea. A doua zi te întîlnești cu cineva 
şi, în loc să-i dai bună ziua, îl întrebi: „D-ta crezi în programul 
mieu ? Nu cred. „a-l, umflă-l!. Din potrivă, dacă îl întîlneşti 
pe dușmanul d-tale de moarte şi-l întrebi: „d-le, astă noapte, 
nedormind, după ce am cetit o carte proastă din care n'am înțeles 
nimic, am produs un program, ce zici d-ta ?“ — „Excelent! Dă-mi ` 

«dreapta ; sîntem tovarăşi pe o viață întreagă“. În evul mediu așa 
«ceva nu există. Toate lucrurile erau concepute patriarhal și con- 
cret: regele frances, regele spaniol, şefii de Stat de aiurea erau în 
„afară de orice teorie. Nici chiar Ludovic al XIV-lea n'a avut nicio 
teorie; se sperie cineva de dînsul: își închipuie că era un tiran 
„grozav şi că avea anumite norme după care guverna. „Memoriile“ 
lui Ludovic al XIV-lea sînt însă ale unui om timid, plin de ne- 
'siguranțe şi capabil de autocritică, ale unui om avînd grijă de 
opinia publică și silindu-se să explice anumite lucruri. A trebuit 
să vie Revoluţia francesă, care este abstractă, a trebuit să vină 
Napoleon  l-iu, care era un impunător de sistem, pentru ca să 
„ajungem la ceia ce este acum. 

Deci nu poate fi vorba în epoca modernă de un nou sistem 
în domeniul muncii şi al intervenţiei de Stat, nu poate fi vorba 
mici de o ivire neaşteptată a capitalului la începutul epocei mo- 
«derne, de pe la 1300 şi mai ales de la 1400 pănă departe în 
“secolul al XV-lea. 

Cu toate acestea, un lucru se observă în această epocă: se 
-observă dispariția totală a îndemnului de creațiune. De ce în- 
-demnul acesta nu mai există? Poate o oboseală a sufletului ome- 
nesc, o nepotrivire cu formele acestea noi? O îi şi acesta motivul, 
dar unul din motivele principale pentru care a încetat activitatea 
creatoare a evului mediu este scăderea unui anume simț, profund 
şi total, al creştinismului. Sînt creştini, dar şi creştinismul a de- 
venit formal. Supt Ludovic al XIV-lea, în palatul lui se nasc bastarzi 
într'o odaie vecină cu odaia în care stă nenorocita regină care 
îl așteaptă dincolo de miezul nopții pentru ca el să nu o învred- 
nicească de un cuvînt; dar la anumite oare Maiestatea Sa merge 
în capelă şi acolo ascultă liturghia cu înfățișarea cea mai respec- 
tuoasă față de Dumnezeu. Dar bine înțeles el își face socoteala 
cu Dumnezeu. Pe vremea lui Filip al II-lea, biserica era enormă 
și întrun colț descoperiai locuința regelui. La Versailles, palatul 
regelui este enorm, şi undeva în colț este și locuința unde Dum- 
nezeu are de la Maiestatea Sa ordin să vină la cutare ceas pentru 
că Maiestatea Sa este de faţă, și nu cumva Dumnezeu să lipsească, 
“pentru că i se îngustează subvenţia, nu i se mai dă atîta cît i se 
dădea înainte cînd îşi îndeplinia datoria ceva mai bine. Da, 
marele avînt creştin a dispărut, şi nimic nu s'a pus în loc. 

Foarte rare ori cîte un rege, ca Henric al IV-lea în Franţa, 
vrea întradevăr să fie iubit; dacă el ar fi făcut marele războiu 

european dorit de el, de sigur că armata francesă condusă de dinsul 
ar fi săvirşit minuni ca pe vremea lui Napoleon l-iu, cînd, în 
"gerurile cumplite din Rusia, de îngheţau soldaţii acolo, de cîte ori, în 
mijlocul acestei nesfîrşite miserii umane, trecea eroul, se ridica din 
gitlejurile acestea încleştate de ceasul morții încă un strigăt: 
„Vive L'Empereur!“. Henric al IV-lea era crescut la țară ca un fel 
de răzeș, el nu visase că va avea altceva decît acea biată regalitate 
locală întrun colț de lume care era Navara. Deprins să vorbească 
de-a dreptul cu fiecare, era un om spiritual, şi în general popu- 
laritatea cea bună o pot avea numai oamenii de spirit, chiar atunci 
cînd nu sînt democrați. Henric al IV-lea este evul mediu amabil, 
care primește pe orice, cum erau vechii regi în casa cărora puţea întra 
oricare om şi cum erau vechii dogi venețieni în palatul cărora putea 
fi primit la anume zile şi cel din urmă pescar. Şi aceasta nu ne 
miră cînd ne gîndim la începuturile regalității francese. 

Lipseşte pentru a se fi continuat creațiunea încă un lucru : 
pentru ca să faci o operă durabilă, se cere şi un scop, o realitate 
care să te cheme pentru a fi sporită, ceva care să te îndemne să pui 
temeliile unei noi realități. Dar catedrale aveau acum toate orașele, 
iar palate, pentru cine? Acum era numai regele. Nu era o clasă 
nobiliară de o așa putere şi libertate încît să spună: pănă acum 
s'a servit lui Dumnezeu, acum creaţi pentru mine. Burghesia făcea 
afaceri de ici pănă colo. Marile legături medievale dispăruseră ; 
nu era ceva de creat nici pentru această burghesie, care întemeiesc 
Veneţia, făcuse halele de la Ypres sau sala de adunare a negus- 
torilor din Cracovia, care și astăzi excită admirația noastră, Pe de 
altă parte, în timpurile noastre se face pentru fabrici, pentru gări, 
pentru aerodromuri un număr Oarecare de clădiri, care: sînt însu= 
flețite de entusiasmul pentru descoperirile tehnice, dar pe vremea 
aceia nu ce descoperia nimic. Astăzi facem, în același timp, și 
anumite clădiri, administrative, judecătoreşti, şcolare, pentru Stat, 
fiindcă Statul a poruncit, dar pe vremea aceia Statul nu poruncia, 
şi atunci clădiri de acestea, pentru cine?  Creaţiunea nu era pro- 
vocată nici de o stare sufletească înaltă, nici, de o necesitate care 
trebuia îndeplinită. 

Dar cu toate acestea era, în această vreme ștearsă, fără 
relief şi fără coloare, interesantă doar pentru cine urmăreşte 
„storia războaielor sau pentru cine se ocupă cu intrigi de Curte, 
‘era în această vreme totuşi ceva care păstra tradiţia însufleţirii 
muncii, şi din causa aceasta, într'o astfel de vreme, în care 

lucrurile mari, — afară de clădirile: de imitație, cum a fost 
Versailles-ul, — nu se fac, în lucrurile cele mici se vede onesti- 
tatea, se observă o îndeplinire foarte precisă a unei datorii- mo- 
rale, se vede sprijinirea omului pe om pentru lucrurile cele bune. 
Ideile cele bune pot să fie individuale, și de sigur că, este bine să 
fie orice ideie înaltă pecetluită la început cu ceia ce pleacă! dintr'un 
individ, dar, cînd este vorba de realisare, este bine ca Oamenii 
să-și simtă cotul. A fi cineva susținut, aceasta creşte fără îndoială 
puterea, chiar dacă unii oameni trufași zic că n'au nevoie. În epoca 
modernă chiar, acolo, întrun colțişor, este încă susţinerea omului 
de om, lucrul frățesc sau lucrul ca de la tată la fiu, este ocrotirea 
împrejur, și este în acelaşi timp o asociaţie religioasă, în care 
se păstrează creştinismul care a slăbit şi a dispărut în alte domenii. 
Este vorba de breaslă sau corporație sau jurandă, asociaţiile 
acestea de meşteri și de negustori, dar înainte de toate de meșteri, 
— şi pe noi ne interesează meşterii, producătorii, iar nu negustorii 
cari fac să circule lucrurile produse. Asociaţiile acestea sînt în 
legătură şi cu vremea romană, cu colegiile de care am vorbit 
mai înainte. 

Pe vremea romană colegiile erau un număr de zidari, de 
luntrași, ş. a. m. d., cari lucrau împreună, conduși de organele lor 
proprii şi aveau zilele lor de serbătoare, și erau supuşi codului 
lor penal, în care se rostesc anumite pedepse, şi sînt şi împrejurări 
cînd li se acordă anumite satisfacţii; s'au păstrat la noi pe tablele 
cerate unele din socotelile unui ospăț cu mielul, cu purcelul, care 
s'a fost organisat de către unul din colegiile ce se întilniau în 
Dacia. Toate colegiile din antichitate au şi un caracter religios, dar 
mult mai mult caracter religios se întilnește la breslele din epoca 
modernă, moștenite de la evul mediu. Fiecare breaslă îşi are stîntul 
ei, şi sfîntul acesta își are un hram, iar hramul se serbează într'o 
biserică, pe care o face breasla și o îngrijește: breasla plătește: 
pe preot şi personalul celalt, breasla împodobește biserica. Avem: 
şi noi la Bucureşti cîteva biserici care sînt făcute de bresle; la 
Botoşani una din cele mai frumoase biserici de acolo este a unei 
bresle. Breasla, în devotamentul ei față de sfînt, poate face și opere 
de realisare tehnică și artistică. Dar breasla este în acelaşi timp o 
familie; cel care pedepsește, este tatăl care-şi loveşte copilul, şi 
aceia care se ajută sînt frații cari lucrează împreună. Cuvîntul 
„breaslă“ înseamnă frăție. Juranda, în Franța, sint oamenii cari 
au jurat să stea împreună, oamenii legaţi prin jurămînt. Noi am. 

avut multe bresle de acestea, pănă şi breasla calicilor, cu binecu- 
vîntare de la Mitropolit şi de la Domn : ca să-i fie permis cuiva 
să ceară, trebuia să facă parte din breasla calicilor. Prin urmare, 
în breaslă este şi elementul acesta uman care dă resultatele morale 
cele mai frumoase. 

Este adevărat însă că breasla este ceva închis; cine, cu oO 
ideie, cu un talent, nu s'a strecurat acolo, este arătat cu degetul: 
se aruncă toți asupra lui, pentru că el li taie izvorul de cîştig. 
Pentru desvoltarea ideii, pentru desvoltarea tehnicei este de sigur 
o piedecă, dar pentru condiţiile tehnice ale lucrului făcut onest 
fără îndoială că este cea mai mare garanţie. Este doar obligaţia 
reciprocă de a face lucru bun. Pentru a ni da samă de starea 
morală care domnia în această asociaţie, din fericire avem me- 
moriile unui Vîrnav din Basarabia, neam de boier părăsit de familia 
lui la Bucureşti, întrat în prăvălia unui vînzător de postav : acolo 
a furat ceva şi a fost dat în judecată. Se presintă scena judecății: 
masa întinsă, lumînările aprinse, starostete în frunte. Pedeapsa se 
dă cu înţelegere şi milă. 

În felul acesta se continua lucrul însuflețit, lucrul binecu- 
vîntat, lucrul frăţesc, care întregia ca valoare morală ceia ce lipsia 
în ce priveşte desvoltarea tehnicei. 

De odată asupra acestei vieți omenești a căzut teoria aplicată 
brutal a Revoluţiei francese. Revoluţia francesă a proclamat liber- 
tatea omului şi a rupt tot ceia ce lega pe un om de alt om, 
rămînînd ca oamenii să se lege între dînşii numai prin cele două 
elemente care pot face şi cel mai mare bine şi cel mai mare rău: 
adecă ambiția și dorința de a se întrece unul pe altul. Vom 
vedea ce a ieşit din aceste două elemente care au venit sfărîmînd 
toate legăturile sufleteşti dintre oameni, distrugînd iubirea, împie- 
decînd ajutorul, înlăturînd mila şi iertarea şi care au pus față în 
față ambițiile necruțătoare, omul aruncat asupra altui om. 


X. — INDIVIDUALISMUL REVOLUȚIEI FRANCESE. 
ȘI MUNCA 


Acuma vine desastrul moral al muncii, pentru că nu se- 
poate numi altfel. Munca, răsărită din sentimentul religios, din 
devotamentul, din iubirea pentru lucrurile frumoase, însuflețită de- 
voie bună, strîngînd pe oameni în categorii sacre sau în categorii 
frățeşti, cum erau breslele, munca aceasta, de-odată, supt forma 
unei liberări, a unei desrobiri, este de fapt desînsufleţită. I se fură 
sufletul pe care l-a avut pănă acum, şi aceasta cu un cerc de- 
vedere mărgenit şi supus unor ilusii înșelătoare şi pentru dînsa 
şi pentru alţii, dar nenorocită în ceia ce privește urmările. Supt- 
„acel pretext de liberare, se spune: pănă acum munca a fost prinsă. 
în anumite cadre care sînt prea strîmte, şi în cadrele acestea nu 
poate face fiecare ce vrea. Şi revoluționarii de la 1789, cari sînt 
aşa-zișii „filosofi“ ai cugetării abstracte din secolul al XVIII-lea, 
mai ales din Franța, explică : „munca e supusă unei supravegheri 
ca la închisoare, care lovește în principiile elementare ale formării 
Şi desvoltării societăților omenești. Fiindcă omul este născut liber,.şi 
el a înstrăinat doar o parte din libertatea sa ca să întemeieze 
societatea şi apoi societatea se face Stat. Teoria aceia absurdă, . 
ridiculă a pe jumătate cultului, fără simț de autocritică şi fără logică . 
Jacques Rousseau : rare ori s'a întîmplat ca un talent de formă să 
fie întrebuințat întrun chip așa de abusiv, creînd atita falsitate 
a gîndului în omenire cum a fost la Rousseau. Fiul de ceasor- 
nicar de la Geneva a rămas totdeauna ceasornicar, și ceasornicul 
îl poți muta şi înainte şi înapoi, îl poți face să meargă și mai 
răpede şi mai încet, şi îl poţi scăpa din mînă tocmai cînd te 
îngrijești mai mult de dînsul, şi se sfarmă. Ceasornicărește a 
judecat Rousseau toate lucrurile. 

După ideile cuiva care m'a cetit niciodată serios o carte de - 
istorie şi a cărui cugetare era cu totul străină şi de realitatea 

noastră şi de realitatea” în timp care este istoria, sa reformat o 
societate. Atunci s'a spus: înlăturăm tot ceia ce este tradiție; nu 
ni plac regii, cari sînt coboritorii unor cuceritori, unor tirani, şi 
bietul papă-lapte care era Ludovic al XVI-lea cerşia popularitatea 
în fiecare moment și întreba pe toată lumea: „nu-i așa că sînt 
părintele patriei 2“, şi totuşi trecea în rîndul tiranilor! Clericii nu 
sînt decît represintanţii unei escrocherii, pentru că religia cuprinde 
mister, şi era de ajuns să cuprindă tradiţie pentru ca să fie ceva 
condamnabil. Acest veac voia să pună pe Dumnezeu în logaritmi 
şi în calcul diferenţial, şi, dacă nu întra nici în tabla de loga- 
ritmi, nici în calculul diferențial, evident că nu exista nici Dumnezeul 
creştin, nici o altă formă a divinității. La toată lumea li întrase în cap 
un program simplu, logic, raţional: zeița Libertăţii, de o parte, în 
ordinea socială, zeița Raţiunii, în domeniul celalt, al conducerii. 
Să se rupă tot ceia ce opreşte libera acţiune a individului, 
tot ce este ca o piedecă manifestării acesteia, care a pornit şi 
merge în linie dreaptă ! Reglementarea muncii ar fi, deci, fără îndoială 
nu numai o piedecă, dar o primejdie pentru omenire și, mai rău 
decît atîta, o ofensă adusă divinității celei noi, o profanare față 
de ideia libertăţii. 
Și atunci contemporanii s'au găsit înaintea altor probleme. 
Căci, după ei, rosturile societăţii trebuie desfăcute în probleme, și în 
fiecare din acestea să se găsească o soluţie care să fie înainte de 
toate logică, rațională, abstractă, bună pentru orice om de ori- 
unde. Orice formulă bună pentru orice om de oriunde nu este 
de fapt bună pentru niciun om, pentru că oamenii sînt deosebiți; 
nu -există om, ci oameni, nu există nici om individual, ci omul 
din cutare moment, care poate fi într'un fel şi în momentul următor 
poate fi altfel. S'a spus că de aici înainte: bresle, corporaţii, 
jurande, legăturile acestea industriale și comerciale, trebuie să 
dispară, și de acum fiecare poate să practice meșteșugul pe care îl 
vrea, poate să-l practice în felul în care îl înțelege, să tragă cîştigul 
care vine din acesta, și nu are dreptul să se amestece nimeni. 
De fapt însă Statul se va amesteca, el va ajunge să se 
amestece, pentru că, atunci cînd Statul are în faţa lui orga- 
nisme care pot funcționa de la sine, organismele acelea nu-l 
chiamă, ci,din potrivă, îl poftesc să stea cit se poate mai departe 
ca să nu le încurce, dar, atunci cînd Statul întîlneşte numai indi- 
vizi cu ochii închiși, cari se ciocnesc în fiecare moment și se 
string de gît, atunci, natural, între toți orbii aceștia cari își sfarmă 

capetele, Statul trebuie să intervină. Intervenţionismul de Stat, 
care este.o nenorocire, fiindcă Statul nu ştie de ce este vorba, 
fiindcă nu-şi poate alege mijloacele, fiindcă nu-și atribuie niciun fel 
de răspundere, dar vine în mijlocul muncii, noastre şi ne supără, 
de multe ori ne ruinează, intervenționismul de Stat este însă o 
consecinţă a individualismului lăsat liber de Revoluţia cea mare. 

În aparență ar zice cineva: ce lucru bun au făcut oamenii de 
la 1789, cînd, liberînd pe ţeran de proprietar, au liberat pe meşter de 
orice acţiune a șefilor breslei! Şi se pot adăugi exemple care într'a- 
devăr momesc și înşeală, făcîndu-ne să dăm un vot favorabil unor 
atentate care se pot scusa numai prin nebunia de care erau cuprinşi 
revoluționarii, numai prin ilusiile fatale de care erau încunjuraţi. 

Era vre-un rost şi vre-o dreptate în regimul breslelor ? 
La noi au fost bresle foarte bine organisate şi vechi, pe urmă 
înfluențate de Bizanţ, care este tot o Romă, care întrebuințează 
limba grecească şi religia creştină, și tot felul de datini de la 
Bizanţ au trecut la Turci, breslele turceşti nefiind altceva decît 
vechile bresle, vechile colegii romane. Între Cartea Prefectului 
din secolul al X-lea de la Bizanţ, în care se arată rostul fiecării 
bresle, şi între ceia ce era la Turci la 1770 şi ce a fost la 
noi pe vremea lui Alexandru Ipsilanti şi lui Constantin Moruzi, 
nu e niciun fel de deosebire. Se spune în regulamentele acestea 
ale noastre că, de exemplu, cizmarul supțire nu are voie să facă 
şi el cizme pentru țărani şi, în schimb, acel care făcea cizme pentru 
țărani nu avea voie să facă ghete. După noul regim, dacă vine 
cineva cu o inovaţie, cu o descoperire, el se duce de-și iea bre- 
vetul, căci, dacă nu-l iea, vine altul şi face el marfa cea nouă; 
dar, în afară de aceasta, de căpătarea brevetului, nimeni nu se 
amestecă în descoperire, nimeni nu o împiedecă, nimeni nu o 
foarfecă. Pe cînd înainte era altceva: trebuia să te duci la breasla 
respectivă ; te înțelegeai cu breasla, care zicea: „primesc desco- 
perirea d-tale, dar, bine înţeles, folosul este al breslei, de şi îţi 
facem şi d-tale un rost în breaslă“. 

De fapt breasla avea foarte multe rosturi în alte domenii 
decît în ale cîştigului. Băiatul primit într'o corporație, o bucată 
de vreme nu era admis să lucreze : el făcea diferite servicii pentru 
meşter. Vasari, în „Vieţile Pictorilor“, ni înfăţişează astfel scene 
din viața meşterilor: atîta vreme, după ce ucenicul aducea pîne și 
brînză pentru meşter, era pus să învîrtească la colori, şi după ce 
ajungea acolo, i se dădea să facă un colț de haină sau o încăl- 

țăminte și, pănă ajungea el să se apropie de sfinta figură a omului, 
trecea o mulțime de vreme, în drumul către capo d'opera. De sigur: 
în breslele acestea se puteau petrece şi multe lucruri nedrepte şi: 
multe lucruri ridicole, numai cît, dacă observă cineva gheata pe: 
care o face un cizmar într'un fund de provincie şi cea care iese 
de la fabrica „Bata“, cred că o să găsească mult mai frumoasă și 
mai cinstit făcută cea după datinile vechi. La Paris, dacă vrea 
cineva să aibă o gheată bine făcută, trebuie să se ducă la cizmarul! 
romîn, care cîştigă foarte mult, pentru că lucrează după vechiul: 
obiceiu. 

Cu sistemul de odinioară putea fi o îngustare, dar erau şi: 
multe lucruri foarte bune; era mai ales ceva. Omul are și zile- 
bune şi zile rele: își închipuie că o să fie sănătos în săptămîna. 
viitoare şi în săptămîna viitoare se poate întîmpla să zacă. Ce. 
face, azi, meşterul care nu poate lucra? A venit Statul cu tot felul: 
de legi, de la legea Missir, şi peste dînsa au mai venit altele, cu 
timbre pe care le plătește și patronul şi lucrătorul, care astfel are- 
dreptul la o anumită îngrijire în cas de boală. Dar acest amestec: 
al Statului s'a impus din causa faptului că meşterul individual, lăsat 
în libertate, nu avea niciun sprijin. 

Am spus că în America fiecare European care vine să se: 
aşeze — acum este o proporţie, şi, noi avem dreptul la o foarte: 
mică proporţie în fiecare an,—este sfătuit să se înscrie într'o- 
societate. Romînii, cari nu întră bucuroşi în societăţi aici, în ţara 
lor, toți aceşti Regăţeni, acești Bucovineni, toți acești Ardeleni,. 
cari nu făceau parte dintr'o societate, acolo se înscriu imediat 
într'una, și înţelegeţi pentru ce. Acolo nu există nici ajutor de Stat 
— cum împărțim noi porumb, în mintea Americanului nu poate să 
între —, nu există nici filantropia din locurile noastre. Se găsesc oa- 
meni într'o miserie groaznică, nevăzuţi de nimeni ; cutare femeie, 
murindu-i un copil, l-a înfăşurat în hîrtie şi l-a pus pe trotuar, iar, 
cînd a venit poliția, a găsit trupul copilului şi s'a interesat, ea a 
declarat că, fiind fără lucru, dacă i-ar muri şi alți copii, tot aşa va face. 


V'am arătat consecinţile sistemului acestui individualist. 

Dar s'au petrecut în viața industrială a lumii două lucruri de- 
cea mai mare importanță, care au arătat că aceia ce era socotit 
de revoluționari ca soluţie, însemna tocmai crearea unor probleme 
noi. Departe de a se fi isprăvit cu miseria prin revoluție, din 
miseria revoluţiei se trezeşte o problemă cu mult mai grea. decît- 


8i 


problema, în cea mai mare parte de imaginație, care ar fi fost la 
început. 

În Anglia, întrun anumit moment, oameni foarte inventivi, 
“cari nu făcuseră studii, ci plecaseră de la experiență, au avut un 
mare noroc, şi au găsit mașina de țesut, care a revoluționat 
industria. Înainte fiecare lucra acasă la dînsul și vindea sau per- 
sonal, sau cuiva care lua asupra lui vînzarea; şi astăzi se tace 
tot aşa, la Lyon, unde așa-numiții canuts lucrează în casă la 
mătasă și Sîmbăta se duc şi presintă bucata pe care au lucrat-o. 
Nu este prea bine pentru igienă, pentru că locuința lor este mult 
mai puțin sănătoasă decît o fabrică, şi, pe de altă parte, cum 
trăiesc în împrejurări grele, lucrează şi ziua şi noaptea, ca să 
presinte o bucată mai mare Sîmbăta. S'au schimbat condiţiile de 
lucru prin descoperirea englesă, ținută multă vreme secretă. În 
Franța, întrun oraş de pe malul din fața Angliei este un mic 
monument pentru acel care a furat modelul maşinii de țesut de 
la Englesi. 

În acelaşi timp s'au făcut anumite descoperiri şi în domeniul 
extragerii metalului de minereu, descoperiri care erau în toiul lor 
în ce priveşte cîştigul prin anii 1830—40, cînd un Romîn foarte 
inteligent, care a fost şi creatorul învățămîntului superior la noi, 
Petrache Poienaru, a făcut un raport foarte frumos în care arăta 
cum se înfățişa industria aceasta de usină. Acum este fabrica şi 
usina; înainte era casa și micul atelier. 

Ce a resultat din aceste descoperiri în domeniul țesutului și 
alextragerii metalului? A resultat în jurul mașinilor adunarea unui 
mare număr de lucrători. Lucrătorii aceștia nu erau siliți să meargă 
acolo, erau liberi. Vorbesc de Anglia, care n'a primit revoluţia 
francesă: ma primit-o, dar starea de spirit a unui popor poate să 
fie influențată de starea de spirit a altui popor fără să se schimbe 
nimic în legislație. De exemplu noi avem obiceiuri bolșevice şi 
în ştiinţă şi în literatură și în administraţie, dar noi n'am introdus 
nimic bolșevic ; regulamentaţiile noastre sînt regulamentaţiile vechii 
societăţi, numai cît a pătruns o anumită stare de spirit şi la noi, 
şi se poate întîmpla, dacă nu ne păzim bine, ca întrun anumit 
moment așezămintele păstrate să nu poată resista la o stare de 
spirit care este contrară acestui grup de așezăminte. Prin urmare, 
nimeni nu-i silia, dar oamenii veniau, şi atunci sa produs în 
Anglia o mutare de populație de la' țară la oraș care a fost o 
nenorocire. Proprietarii cei mari de la țară au fost bucuroși că 

au plecat sătenii, pentru că ei au distrus: casele cele mici şi-aii 
făcut parcurile din timpurile noastre, în care fracurile roşii făceau 
vînători. Unele sate englese au dispărut, cum de altminteri şi la 
noi unii proprietari mari priviau cu o mare neplăcere satul vecin. 

Au venit țăranii aceştia, cari s'au transformat de astăzi pănă 
mîne în muncitori de fabrică sau de usină. Statul nu se amestecă; 
este sistemul engles, după care Statul nu intervine decît în ultimul 
moment, cum, după războiu, a intervenit prin expropriere. Statul 
engles umblă cu tot trecutul lui după dînsul, prin urmare el se 
mișcă mai greu decît un Stat care a lichidat cu trecutul şi se 
găseşte în formele presente. 

Muncitorii aceştia din Anglia trăiau în împrejurări de o ne- 
norocire fără păreche, nespălați, plini de boli, mîncînd: miserabil, 
avînd o familie care îi împovăra. În ce priveşte ajutorul de la 
ceilalți, Anglia este foarte creştină, dar, cînd este vorba de: ade- 
vărata milă, se mai împiedecă. Oriunde, în orice oraş din Anglia 
puteţi vedea oameni cari au numai atita grijă: să se îmbete, ca 
să-și mai uite de rele; prin squarurile frumoase, se văd și bărbaţi 
şi femei într'un hal de nenorocire fără păreche. Statul intervine 
foarte greu: comuna avea datoria să-și țină săracii, aşa încît, dacă 
se întîlnia un vagabond, era trimes în satul lui, şi acolo era un 
workhouse, o „casă de lucru“. Dara fost o mişcare contra acestor 
workhous-uri, față de care muncitorii aveau aceiaşi atitudine pe 
care o au bolnavii noştri “față de spitale. Am vorbit. de acele 
cartiere din Londra unde poliţia nu garantează ceia ce se poate 
întîmpla: tot ceia ce este mai imoral, mai criminal, se găseşte 
în cutare cartier din Londra, Whitechapel. - 

Revoluţia francesă n'a cunoscut decît numai dia ateliere 
„de hirtie pentru acoperit păreţii : „papiers peints“ ; ea :ar fi fost 
cu mult mai sîngeroasă dacă ar fi existat fabrica şi usina. Îndată 
însă cu apariţia maşinii, pentru aceasta a început să joace capitalul 
un rol cu totul deosebit față de cel din trecut. În secolul :al 
XVIII-lea, în Franţa, cînd un fermier - general, cineva care lua în 
arendă un venit al Statului, era peste măsură de bogat, el făcea 
cam ceia ce face un: miliardar din America, cu tot. felul de 
împodobiri ale locuinţii, cu colecţii de opere de artă, cu petreceri, 
cu bani azvîrliți pe fereastră; nu era încă: putinţa dea tnirebuina 
banii aceştia pentru o operă: spornică. . i pen 

Acum, cînd se vedea ce poate. da mașina, acei cari aveati bani 
au căutat să-i întrebuințeze “în: acest- domeniu: La început. era 

capitalul unuia singur; mai tîrziu, în secolul al XIX-lea, se va 
ajunge la capitalul anonim; şi aceasta éste o mare nenorocire 
pentru că muncitorul nu are la cine să se uite. Prin urmare, s'a 
înfățișat deocamdată un capital, din fericire încă individual, dar 
care nu-și simția niciun fel de datorie socială. Avem nu numai. 
pentru 1790, dar pentru 1830—1840, anchete în fabricile din 
America vădind lucruri întradevăr îngrozitoare. Femei miloase s'au 
dus, necunoscute, la fabricile din Sudul Americii-de-Nord și au 
găsit copii de doisprezece ani cari aveau plămînii sparţi și ochii 
pierduţi din causa scamei care ieşia de la bumbac, copii cari nu 
puteau să se țină drept, pentru că sarcina lor era să culeagă acea 
scamă de jos şi, stînd așa îndoiţi, nu se mai puteau ridica. Sau 
dus prin dormitoarele acestor muncitori, şi s'au înspăimîntat: 
bărbaţi şi femei, copii şi oameni în vîrstă, în paturi lipite unele 
de altele, bolnavi cari tușiau toată noaptea și împiedecau pe ceilalţi 
să doarmă, pănă se făcea aproape de miezul nopții, iar în zori 
suna. din nou clopotul. O suferință, şi a omului alb, fără păreche. 
Nu vă mai vorbesc dece era alături, pentru negri, cari erau trataţi 
ca simple bestii; negrul însă era mult mai resistent, pe cînd omul 
alb, mai gingaş, se prăpădia, iar generaţiile care ieşiau din astfel 
de chinuiți, vă puteți închipui ce valoare puteau să aibă. 

Puneţi alături ceia ce s'a constatat în aceste fabrici cu ceia 
ce se găsia de cutare călător european la țară, în aceiași Americă- 
de-Nord. Într'o casă clădită de bătrîn şi de nevasta lui, fără aju- 
torul niciunui sclav, în casa aceasta, în jurul căreia se întindeau 
cîmpii de hrană şi terenuri de exploatare, pe- care le crease 
tot moșul şi cu baba lui, cum se face în Canada şi acum cetiți 
admirabilul roman Maria Chapedelaine al lui Hémon, cu povestea 
celor ce, an de an, fac ogor din pădure —, acolo, după ce au mîncat cu 
toții împreună, bătrînul, monarhul acestei mari familii, s'a ridicat 
şi a ridicat un păhar în sănătatea lui Washington, întemeietorul 
Republicii Federale a Statelor Unite. Nicio manifestaţie politică 
din timpurile noastre nu poate avea frumuseța moşneagului acestuia 
cu pletele albe pe umeri, bînd în sănătatea creatorului Statului 
şi toată familia , aceasta de cîteva zeci de oameni stînd în jurul 
lui. Puneţi. alături fabrica de bumbac şi casa moșului de la 1850, 
şi veți vedea elita între mutna însuflețită şi între munca 
mecanică. - 

' Dar veți zice; omenirea întreagă a stat nesimţitoare faţă de 
toată această nenorocire ? Nu, s'au făcut cîteva încercări. La Englesi 

este fără îndoială un puternic sentiment religios; ei sint oamenii 
Bibliei ; oricine chiar dintre străini a fost crescut în atmosfera 
aceasta se resimte pănă la sfîrşitul vieții. Englesii, trăind în Biblie, 
au simțul unor datorii care pentru alții nu există, ori nu există 
în aceiaşi măsură, Astfel la Englesi s'a creat, la începutul secolului 
al XlX-lea un socialism care este cel adevărat, căci socialismul 
adevărat înseamnă cunoașterea omului, iubirea omului, contactul 
cu omul, iar nu intoxicarea lui cu formule pentru ca pe urmă să-l 
iei de spate și să-l zvirli în stradă ca să-ți facă revoluţie. A fost 
deci acolo un socialism religios, mistic, sentimental, romantic, de 
care e legat numele unui om a cărui biografie ar fi foarte bine 
să se scrie, cu realisările şi cu ilusiile lui, cu partea care a reușit, 
cu partea care ma reuşit, ca să se lumineze muncitorul și astfel- 
De aici, de la Owen mişcarea a trecut şi în Statele Unite ale 
Americii, care atunci s'au înfiripat, și de acolo a pornit un întreg 
curent, care n'a rămas fără influență nici în Germania. List, crea- 
torul doctrinei național-economiei germane, care a mers şi în 
America, a predicat un fel de socialism național sprijinit pe expe- 
riența sa individuală, care este pe linia lui Owen. 

În același timp s’a petrecut în Franța, pe vremea romantismului: 
literar, un lucru vretnic de luare aminte. E vorba de saint-simo- 
nism și de ceia ce este alături: fouriersmul. Saint-Simon era ruda 
marelui aristocrat din secolul al XVIII-lea, care a zugrăvit foarte 
crud societatea francesă. Un om anormal, deranjat, care își 
închipuia că are misiunea dela Dumnezeu să reformeze societatea. 
Credea că este un fel de Isus care trebuie să creeze o nouă societate. 
A scris nişte cărți imposibile, care i-au cîştigați totuși mulți 
adepți. Saint-Simon, care a încercat să se sinucidă văzînd că nu 
poate realisa mesianismul său, a avut deci după moarte un număr 
de apostoli, supt conducerea lui. Père Enfantin, om de o cre- 
dință, de o muncă, de un entusiasm fără păreche. Aşa s'a creat 
saint-simonismul. Sau adunat la un loc un număr de oameni cari 
munciau în cuprinsul unei case a sectei lor, cu o grădină a ei: 
taberele de muncă nu sînt decît o reeditare a saint-simonismului 
de atunci. Din saint-simonism. s'a desvoltat în parte salutismul, 
cu îmbrăcămintea-i albastră, armata care-şi are un general în frunte 
şi se distrează cu musici foarte zgomotoase, poftind publicul 
înnăuntru, pentru a găsi pe Domnul Nostru Isus Hristos. Cîn- 
tece de scenă: „O, Isuse dulcele mieu. Salvator“, repetate în 
genuichi, și visiuni. Aderenţii lui Saint-Simon formau ca o mare 

familie, în care Enfantin era „Le Père“, cum avea scris şi pe vestă. 
În margenea aceia a Parisului venia lumea de curiositate ca să-i 
vadă cum: lucrau şi cîntau. Locuiau şi femei acolo, lăsîndu-și 
bărbatul şi copiii. Întrun moment li-a venit ideia de a descoperi 
pe „mamă“, La Mère, şi, de oare ce Maica Mîntuitorului a venit 
din Orient, aceasta însemna că trebuie să se ducă acolo o deputaţie 
ca să aducă „mama“ la Paris. 

Din_saint-simonism a ieșit, pe lîngă contrafaceri de acestea, 
şi un lucru frumos şi spornic. Ei voiau să facă o societate nouă, 
care să fie ca o cetate cu mai multe trepte, o cetate matematică, 
iar fiecare grad în cetate să represinte o valoare de muncă. Altceva 
decît munca din ergasteriile englese; şi în taberele de muncă 
din timpurile noastre este fără îndoială o parte nobilă care nu 
trebuie întrebuințată pentru scopuri politice, dar care în sine 
merită toată lauda. Prin urmare s'a ridicat sus noțiunea aceasta 
de muncă şi de creație prin saint-simonism ; şi s'a revenit altfel 
la sensul cel vechiu. 

Tot de aici a resultat ideia marilor lucrări de tehnică: ideia 
întrebuințărilor cataractelor Nilului pentru fructificarea Egiptului, 
a deschiderii canalului de Suez prin Lesseps, care și el a făcut 
parte. din organisaţia aceasta; un Italian, Canini, predica de pe la 
1850 tăierea istmului. de Corint. Tot aşa crearea de cetăți nouă, 
răspîndirea unei agriculturi înaintate. A fost și la noi, la Dealul 
Mare, o încercare de înfiinţare a unui falanster de-al lui Fourier, 
falansterul lui Bălăceanu. Lesseps a predicat şi tăiarea istmului de 
Panama, şi inginerul Eiffel, care a construit turnul de fier din 
Paris, este unul din adepţii acestei mișcări. Exposiţiile universale, 
cu glorificarea muncii, întrecîndu-se Londra cu Parisul şi Parisul 
cu Viena, aceste mari adunări spre vădirea producţiei, de pe la 
1850 înainte, sînt în legătură tot cu saint-simonismul. Gazete 
pentru popor, gazete morale, gazete culturale au venit de la saint- 
simonieni, pe cînd vechile gazete erau adunări de ştiri fără nicio 
valoare. George Sand, vestita romancieră, făcea foiletoane pentru 
astfel de foi; ea era, împreună cu Jules Sandeau, amicul ei, una 
din aderentele, mai mult sau mai puţin declarate, ale saint-simo- 
nismului. Pretutindeni s'au aruncat inteligențele cele mai străbă- 
tătoare şi voințile cele mai îndărătnice la studierea fenomenelor 
sociale şi economice. Astfel Michel Chevalier în Franţa, alături de 
List din Germania. 

Grija aceasta de muncă, iubirea pentru producţie, setea de 

creațiune, venind din mișcarea saint-simonistă sînt o e la) 
împotriva maşinismului neînsuflețit. ` 

Mai departe, unul dintre saint-simonieni a fost Littre, Sie 
dicționariului frances, care a rivalisat cu cel început de Academie. Pe: 
vremea aceia s'a înlocuit şi vechea filosofie a metafisicilor cu noua 
filosofie de categorii bine aşezate, bine fixate, care “este positi- 
vismul, împărţit, clădit matematic, al lui Auguste Comte. Între 
positivismul lui Comte și ideia de reformă totală a tuturor con- 
ştiinților omenești este de sigur o legătură. 

Și din această atmosferă înălțătoare, unind respectul muncii” 
cu simțul datoriei pe-care o are Statul, care trebuie să înlăture 
pe sterpi în materie de muncă şi să înalțe, să răsplătească pe cei 
cari represintă munca a venit şi Imperiul lui Napoleon al III-lea," 
sprijinit înainte de toate, cu un foarte nobil idealism de tinereţe 
al viitorului Împărat, pe acea muncă din care atieşit Franța cea 
nouă, şi Viena cea nouă, cu ringurile ei, și Berlinul, cu Unter den 
Linden, toate acestea plecînd de ja această înălțare a conceptului 
de muncă. 

Peste toate a căzut însă pedantismul sterp al lui Karl Marx, 
şi, de unde, înainte, toţi țintiau către o colaboraţie, intelectualul 
căutînd pe muncitor şi muncitorul avînd încredere în intelectual, 
a venit de-odată osînda de Vechiu Testament a lui Marx şi a 
stricat ceia ce ar fi dat muncii omenești şi un: alt caracter ŞI o 
altă valoare şi un alt spor. i 

